**PROGRAMUL REGIONAL SUD-VEST OLTENIA 2021-2027**

**GHIDUL SOLICITANTULUI**

**DIGITALIZARE ÎN BENEFICIUL CETĂŢENILOR**

**APELUL DE PROIECTE:**

**Cod SMIS: PRSVO/224/PRSVO\_P2/OP1/RSO1.2/PRSVO\_A9**



**OBIECTIV DE POLITICĂ 1 - O EUROPĂ MAI COMPETITIVĂ ȘI MAI INTELIGENTĂ, PRIN PROMOVAREA UNEI TRANSFORMĂRI ECONOMICE INOVATOARE ȘI INTELIGENTE ȘI A CONECTIVITĂȚII TIC REGIONALE**

**PRIORITATEA 2 - DIGITALIZARE ÎN BENEFICIUL CETĂŢENILOR ȘI AL FIRMELOR**

**OBIECTIV SPECIFIC 1.2 - VALORIFICAREA AVANTAJELOR DIGITALIZĂRII, ÎN BENEFICIUL CETĂȚENILOR, AL COMPANIILOR, AL ORGANIZAȚIILOR DE CERCETARE ȘI AL AUTORITĂȚILOR PUBLICE**

**Varianta consolidată conform Corrigendum nr. 3**

**Cuprins**

[**1.PREAMBUL, ABREVIERI ȘI GLOSAR** 6](#_Toc149043837)

[1.1 Preambul 6](#_Toc149043838)

[1.2 Abrevieri 7](#_Toc149043839)

[1.3 Glosar 7](#_Toc149043840)

[**2.ELEMENTE DE CONTEXT** 7](#_Toc149043841)

[2.1 Informații generale despre program 7](#_Toc149043842)

[2.2 Prioritatea/Fond/Obiectiv de politică/Obiectiv specific 8](#_Toc149043843)

[2.3 Reglementări europene și naționale, cadru strategic, documente programatice aplicabile 13](#_Toc149043844)

[**3. ASPECTE SPECIFICE APELULUI DE PROIECTE** 16](#_Toc149043845)

[3.1 Tipul de apel de proiecte 16](#_Toc149043846)

[3.2 Forma de sprijin (granturi; instrumentele financiare; premii) 17](#_Toc149043847)

[3.3 Bugetul alocat apelului de proiecte 17](#_Toc149043848)

[3.4 Rata de cofinanțare 17](#_Toc149043849)

[3.5 Zona geografică vizată de apelul de proiecte 17](#_Toc149043850)

[3.6 Acțiuni sprijinite în cadrul apelului de proiecte 17](#_Toc149043851)

[3.7 Grup țintă vizat de apelul de proiecte 18](#_Toc149043852)

[3.8 Indicatori 19](#_Toc149043853)

[3.8.1 Indicatori de realizare 19](#_Toc149043854)

[3.8.2 Indicatori de rezultat 20](#_Toc149043855)

[3.8.3 Indicatori suplimentari specifici Apelului de Proiecte (dacă este cazul) 20](#_Toc149043856)

[3.9 Rezultatele așteptate 20](#_Toc149043857)

[3.10 Operațiune de importanță strategică 21](#_Toc149043858)

[3.11 Investiții teritoriale integrate 21](#_Toc149043859)

[3.12 Dezvoltare locală sub responsabilitatea comunității 21](#_Toc149043860)

[3.13 Reguli privind ajutorul de stat 21](#_Toc149043861)

[3.14 Reguli privind instrumentele financiare 22](#_Toc149043862)

[3.15 Acțiuni interregionale, transfrontaliere și transnaționale 22](#_Toc149043863)

[3.16 Principii orizontale 22](#_Toc149043864)

[3.17 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 23](#_Toc149043865)

[3.18 Caracterul durabil al proiectului 26](#_Toc149043866)

[3.19 Acțiuni menite să garanteze egalitatea de șanse, de gen, incluziunea și nediscriminarea 26](#_Toc149043867)

[3.20 Teme secundare în cadrul FSE+ 26](#_Toc149043868)

[3.21 Informarea și vizibilitatea sprijinului din fonduri 27](#_Toc149043869)

[**4. INFORMAȚII ADMINISTRATIVE DESPRE APELUL DE PROIECTE** 29](#_Toc149043870)

[4.1 Data deschiderii apelului de proiecte 29](#_Toc149043871)

[4.2 Perioada de pregătire a proiectelor 30](#_Toc149043872)

[4.3 Perioada de depunere a proiectelor 30](#_Toc149043873)

[4.3.1 Data și ora pentru începerea depunerii de proiecte 30](#_Toc149043874)

[4.3.2 Data și ora închiderii apelului de proiecte 30](#_Toc149043875)

[4.4 Modalitatea de depunere a proiectelor 30](#_Toc149043876)

[**5. CONDIȚII DE ELIGIBILITATE** 30](#_Toc149043877)

[5.1. Eligibilitatea solicitanților și a partenerilor 31](#_Toc149043878)

[5.1.1 Cerințe privind eligibilitatea solicitanților și a partenerilor 31](#_Toc149043879)

[5.1.2 Categorii de solicitanți eligibili 36](#_Toc149043880)

[5.1.3 Categorii de parteneri eligibili 36](#_Toc149043881)

[5.1.4 Reguli privind parteneriatul 37](#_Toc149043882)

[5.2 Eligibilitatea activităților 37](#_Toc149043883)

[5.2.1 Cerințe generale privind eligibilitatea activităților 37](#_Toc149043884)

[5.2.2 Activități eligibile 38](#_Toc149043885)

[5.2.3 Activitatea de bază 45](#_Toc149043886)

[5.2.4 Activități neeligibile 46](#_Toc149043887)

[5.3 Eligibilitatea cheltuielilor 47](#_Toc149043888)

[5.3.1. Baza legală pentru stabilirea eligibilității cheltuielilor 47](#_Toc149043889)

[5.3.2. Categorii și plafoane de cheltuieli eligibile 48](#_Toc149043890)

[5.3.3. Categorii de cheltuieli neeligibile 52](#_Toc149043891)

[5.3.4 Opțiuni de costuri simplificate. Costuri directe și costuri indirecte 52](#_Toc149043892)

[5.3.5 Opțiuni de costuri simplificate. Costuri unitare/sume forfetare și rate forfetare 52](#_Toc149043893)

[5.3.6 Finanțare nelegată de costuri 52](#_Toc149043894)

[5.4 Valoarea minimă și maximă eligibilă/nerambursabilă a unui proiect 52](#_Toc149043895)

[5.5 Cuantumul cofinanțării acordate 53](#_Toc149043896)

[5.6 Durata proiectului 53](#_Toc149043897)

[5.7 Alte cerințe de eligibilitate a proiectului 53](#_Toc149043898)

[**6. INDICATORI DE ETAPĂ** 60](#_Toc149043899)

[**7. COMPLETAREA ȘI DEPUNEREA CERERILOR DE FINANȚARE** 62](#_Toc149043900)

[7.1. Completarea formularului cererii 62](#_Toc149043901)

[7.2 Limba utilizată în completarea cererii de finanțare 63](#_Toc149043902)

[7.3 Metodologia de justificare și detaliere a bugetului cererii de finanțare 63](#_Toc149043903)

[7.4 Anexe și documente obligatorii la depunerea cererii 64](#_Toc149043904)

[7.5 Aspecte administrative privind depunerea cererii de finanțare 69](#_Toc149043905)

[7.6 Anexele și documente obligatorii la momentul contractării 70](#_Toc149043906)

[7.7 Renunțarea la cererea de finanțare 74](#_Toc149043907)

[**8. PROCESUL DE EVALUARE, SELECȚIE ȘI CONTRACTARE A PROIECTELOR** 74](#_Toc149043908)

[8.1. Principalele etape ale procesului de evaluare, selecție și contractare 74](#_Toc149043909)

[8.2. Conformitate administrativă – DECLARAȚIA UNICĂ 75](#_Toc149043910)

[8.3. Etapa de evaluare preliminară – dacă este cazul (specific pentru intervențiile FSE+) 75](#_Toc149043911)

[8.4. Evaluarea tehnică și financiară. Criterii de evaluare tehnică și financiară 75](#_Toc149043912)

[8.5. Aplicarea pragului de calitate 77](#_Toc149043913)

[8.6. Aplicarea pragului de excelență 78](#_Toc149043914)

[8.7. Notificarea rezultatului evaluării tehnice și financiare 78](#_Toc149043915)

[8.8. Contestații 78](#_Toc149043916)

[8.9. Contractarea proiectelor 79](#_Toc149043917)

[8.9.1 Verificarea îndeplinirii condițiilor de eligibilitate 79](#_Toc149043918)

[8.9.2. Decizia de acordare a finanțării 80](#_Toc149043919)

[8.9.3. Definitivarea planului de monitorizare a proiectului 80](#_Toc149043920)

[8.9.4. Semnarea contractului de finanțare/emiterea deciziei de finanțare 81](#_Toc149043921)

[**9. ASPECTE PRIVIND CONFLICTUL DE INTERESE** 83](#_Toc149043922)

[**10. ASPECTE PRIVIND PRELUCRAREA DATELOR CU CARACTER PERSONAL** 83](#_Toc149043923)

[**11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES** 84](#_Toc149043924)

[11.1. Rapoartele de progres 84](#_Toc149043925)

[11.2. Vizitele pe monitorizare 84](#_Toc149043926)

[11.3. Mecanismul specific indicatorilor de etapă. Planul de monitorizare 85](#_Toc149043927)

[**12. ASPECTE PRIVIND MANAGEMENTUL FINANCIAR** 85](#_Toc149043928)

[12.1. Mecanismul cererilor de prefinanțare 85](#_Toc149043929)

[12.2. Mecanismul cererilor de plată 86](#_Toc149043930)

[12.3. Mecanismul cererilor de rambursare 87](#_Toc149043931)

[12.4. Graficul cererilor de prefinanțare/plată/rambursare 87](#_Toc149043932)

[12.5. Vizitele la fața locului 87](#_Toc149043933)

[**13. MODIFICAREA GHIDULUI SOLICITANTULUI** 88](#_Toc149043934)

[13.1 Aspectele care pot face obiectul modificărilor prevederilor ghidului solicitantului 88](#_Toc149043935)

[13.2 Condiții privind aplicarea modificărilor pentru cererile de finanțare aflate în procesul de selecţie (condiții tranzitorii) 88](#_Toc149043936)

[**14. ANEXE** 88](#_Toc149043937)

# PREAMBUL, ABREVIERI ȘI GLOSAR

## **1.1 Preambul**

Acest ghid al solicitantului vizează apelul de proiecte Cod SMIS PRSVO/224/PRSVO\_P2 /OP1/RSO1.2/PRSVO\_A9 lansat în cadrul Programului Regional Sud-Vest Oltenia 2021-2027, Prioritatea 2 - „Digitalizare în beneficiul cetățenilor și al firmelor”, Obiectivul Specific 1.2 - „Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice”, Acţiunea A - “Digitalizare în folosul cetățenilor”.

Acest ghid al solicitantului reprezintă un îndrumar pentru pregătirea proiectelor şi completarea corectă a cererilor de finanţare de către toți potențialii solicitanţi ai Programului Regional (PR) Sud-Vest Oltenia 2021-2027, Prioritatea 2 - „Digitalizare în beneficiul cetățenilor și al firmelor”, Obiectivul Specific 1.2 - „Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice”, Acţiunea A - “Digitalizare în folosul cetățenilor”.

Acest ghid nu are valoare de act normativ şi nu exonerează solicitanţii de respectarea legislaţiei în vigoare la nivel naţional şi european.

Aspectele cuprinse în acest document, care derivă din Programul Regional Sud-Vest Oltenia 2021-2027 și modul său de implementare, vor fi interpretate exclusiv de către AM PR SV Oltenia cu respectarea legislației în vigoare și folosind metoda de interpretare sistematică.

**IMPORTANT**

Vă recomandăm ca înainte de a începe pregătirea proiectelor și completarea cererilor de finanțare aferente să vă asiguraţi că aţi parcurs toate informaţiile prezentate în acest ghid, inclusiv notele de subsol, şi să vă asigurați că aţi înţeles toate aspectele legate de specificul intervenţiilor finanţate din PR SV 2021-2027, Prioritatea 2, Obiectivul specific 1.2, Acţiunea A.

Vă recomandăm ca până la data limită de depunere a cererilor de finanţare, să consultaţi periodic pagina de internet [www.adroltenia.ro](http://www.adroltenia.ro), pentru a urmări eventualele modificări ale prezentului ghid, precum și alte comunicări / clarificări pentru accesarea fondurilor în cadrul PR SV Oltenia 2021-2027.

După încheierea perioadei de consultare pot fi transmise solicitări de informații sau clarificări pe toată perioada în care apelul este deschis la adresa de email: *office@adroltenia.ro*.

Pentru a facilita procesul de completare şi transmitere a cererilor de finanţare, la sediul **AM PR SV Oltenia** funcţionează un birou de informare, unde solicitanţii pot fi consiliaţi, în mod gratuit, în clarificarea unor aspecte legate de pregătirea cererii de finanţare. Întrebările relevante şi răspunsurile corespunzătoare sunt publicate periodic pe pagina de internet a **AM PR SV Oltenia**, la secțiunea dedicată PR SV Oltenia 2021-2027.

**Atenţie!** Solicitantul va fi exclus din procesul de evaluare şi selecţie pentru acordarea finanţării şi Cererea de finanţare va fi respinsă, în cazul în care se dovedeşte că acesta:

* Se face vinovat de inducerea gravă în eroare a Autorităţii de Management sau a comisiilor de evaluare şi selecţie, prin furnizarea de informaţii incorecte care reprezintă condiţii de eligibilitate sau dacă a omis furnizarea acestor informaţii.
* A încercat să obţină informaţii confidenţiale sau să influenţeze comisiile de evaluare şi selecţie sau Autoritatea de management în timpul procesului de evaluare.

## **1.2 Abrevieri**

**Abrevierile** specifice PR SV Oltenia 2021-2027 și cele specifice prezentului apel de proiecte se regăsesc în **Anexa I** la prezentul ghid.

## **1.3 Glosar**

**Glosarul de termeni** specifici apelului de proiecte se regăsesc în **Anexa I** la prezentul ghid.

# ELEMENTE DE CONTEXT

## **2.1 Informații generale despre program**

**PR SV Oltenia 2021-2027** reflectă orientările politicii de coeziune a Uniunii Europene pentru perioada 2021-2027, luând în considerare nevoile și provocările existente la nivelul regiunii, precum și concluziile *Rapoartelor de țară pentru România* din anii 2019 și 2020 și sprijină obiectivele de politică (OP) asumate la nivel de UE prin intermediul unor tipuri de investiții care să contribuie la competitivitatea regională, inovare și digitalizare, eficiență energetică, mobilitate și conectivitate.

În acest sens,prin strategia programului sunt asumate o serie de obiective specifice regionale (OSR) corespunzătoare celor 5 OP stabilite de CE pentru perioada 2021–2027:

* Creşterea capacităţii de CDI și transfer tehnologic și dezvoltarea antreprenoriatului (OSR 1);
* Accelerarea transformării digitale a economiei regionale și a domeniilor de interes public (OSR 2);
* Reducerea emisiilor de carbon prin promovarea eficienței energetice, dezvoltarea infrastructurii verzi și îmbunătățirea transportului public urban (OSR 3);
* Creșterea mobilității și conectivității prin dezvoltarea unei infrastructuri de transport rutier modernă (OSR 4);
* Promovarea incluziunii prin asigurarea condițiilor optime în educație și sprijinirea infrastructurilor dedicate copiilor și tinerilor (OSR 5);
* Dezvoltare integrată prin îmbunătățirea mediului urban și valorificarea patrimoniului cultural și turistic (OSR 6);
* Dezvoltarea capacității administrative pentru implementarea PR la nivel regional (OSR7).

**Cele 8 priorități din cadrul PR SV Oltenia 2021-2027 sunt:**

Prioritatea 1 - Competitivitate prin inovare și întreprinderi dinamice;

**Prioritatea 2 - Digitalizare în beneficiul cetățenilor și al firmelor;**

Prioritatea 3 - Eficiență energetică și infrastructură verde;

Prioritatea 4 - Mobilitate urbană durabilă;

Prioritatea 5 - Accesibilitate și conectivitate la nivel regional;

Prioritatea 6 - Educație modernă și incluzivă;

Prioritatea 7 - Dezvoltare teritorială sustenabilă;

Prioritatea 8 - Asistență tehnică.

Instituţiile care formează sistemul de implementare a **Programului Regional SV Oltenia 2021-2027** sunt:

| **Structura/organismul** | **Rol** |
| --- | --- |
| **AM PR SV Oltenia** | -gestionarea și monitorizarea programului;  -selectarea operațiunilor;  -atribuții delegate în procesul de evaluare, selecție, contractare, monitorizare, verificarea cheltuielilor; |
| **Comitetul de Monitorizare al PR (CMPR)** | -decizional în procesul de implementare a programului;  -monitorizarea implementării programului; |
| **Autoritatea de Certificare şi Plată (ACP) -** Ministerul Finanţelor (MF) | -stabilirea și transmiterea cererilor de plată către Comisia Europeană în vederea rambursării cheltuielilor către statul-membru; |
| **Autoritatea de Audit** din cadrul Curţii de Conturi a României (AA) | -efectuează audituri ale bunei funcționări a sistemului de gestiune și control în cadrul programului; |

Pentru implementarea PR SV Oltenia 2021-2027, organismele anterior menționate cooperează pentru utilizarea eficientă a fondurilor alocate în cadrul programului.

## **2.2 Prioritatea/Fond/Obiectiv de politică/Obiectiv specific**

Prezentul apel de proiecte se încadrează în *Obiectivul de politică 1 - O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale, Prioritatea 2 - Digitalizare în beneficiul cetățenilor și al firmelor, Obiectivul Specific 1.2 - Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice, Acţiunea A - Digitalizare în folosul cetățenilor* și vizează transformarea digitală a administrațiilor publice locale/județene.

Conform *Indicelui economiei și societăţii digitale*[[1]](#footnote-1) (DESI) 2022, România se situează pe ultimul loc între statele membre ale UE (locul 28) la dimensiunea *Servicii publice digitale* (*4a - e-Guvernare)*, fiind pe ultimul loc la indicatorii-cheie privind procentul utilizatorilor de servicii de e-guvernare (4a1 *e-Government users*), formulare pre-completate și aplicarea principiului „o singură dată” (4a2 *Pre-filled forms*), serviciile publice digitale pentru cetăţeni (4a3 *Digital public services for citizens*), precum și la indicatorul privind serviciile publice digitale pentru afaceri (4a4 *Digital public services for businesses*).

Această situație poate fi explicată și prin lipsa de interoperabilitate a sistemelor IT din administrația publică, inclusiv prin nivelul redus de integrare al bazelor de date, ceea ce conduce la o fragmentare a serviciilor publice furnizate și la o sarcină administrativă semnificativă pentru cetățeni și întreprinderi. Totodată, s-a constat lipsa capacităţii instituţionale de a concepe tranziţia de la servicii publice nedigitalizate la fluxuri operaţionale şi cerinţe funcţionale aferente unor sisteme informatice care stau la baza furnizării serviciilor publice ȋn mediul digital.

La nivel regiunii de dezvoltare Sud-Vest Oltenia, doar 77,4% din gospodării au acces la internet de acasă, iar ponderea persoanelor care utilizează serviciile de *e-guvernare* este foarte scăzută (9%), poziționând regiunea pe ultimele locuri în Europa. În 2021, în regiune, doar 14% dintre cetățeni au interacționat online cu autoritățile, iar 9% au făcut-o pentru a transmite formulare completate. Pe de altă parte, digitalizarea serviciilor publice locale este în prezent neunitară și inegală, iar nivelul de digitalizare a serviciilor publice locale în regiune este scăzut, un număr mic de servicii publice electronice depășind nivelul 2 de sofisticare digitală. Aceste probleme afectează în final toți cetățenii, dar și mediul privat și administrația publică.

Conform *Indicelui economiei și societăţii digitale* (DESI) 2022, o serie de *reforme-cheie* ce vizează digitalizarea serviciilor publice și introducerea sau îmbunătățirea soluțiilor de e-guvernare în vederea modernizării și îmbunătățirii proceselor administrației publice, pentru a le face mai ușor de utilizat, mai orientate către cetățeni, mai puţin fragmentate şi mai interoperabile au fost introduse în cadrul *Planurilor Naţionale de Redresare şi Rezilienţă*, cu scopul de a stimula accesul și utilizarea serviciilor publice digitale de către cetăţeni și întreprinderi la nivel naţional.

Printre *reformele-cheie* sprijinite prin componenta 7 - *Transformarea digitală* din *Planul Naţional de Redresare şi Rezilienţă al României*, cu care Obiectivul 1.2 din PR SV Oltenia 2021-2027 este complementar, se menţionează reformele necesare pentru instituirea cloud-ului guvernamental*[[2]](#footnote-2)* și pentru asigurarea interoperabilității[[3]](#footnote-3), asigurarea securităţii rețelelor 5G[[4]](#footnote-4), îmbunătățirea conectivității, consolidarea protecției și a securității cibernetice[[5]](#footnote-5) a entităților publice și private, punerea în aplicare a principiului "o singură dată" („Once Only Principle”), precum și sporirea competențelor digitale în sectorul public. Printre *investițiile esențiale* sprijinite prin PNRR, cu care investiţiile din Obiectivul specific 1.2 din PR SV Oltenia 2021-2027 sunt complementare, se numără dezvoltarea cloud-ului guvernamental[[6]](#footnote-6) şi introducerea cărții de identitate electronice (eID) pentru cetățenii români[[7]](#footnote-7), identificarea electronică fiind unul dintre instrumentele de asigurare a accesului securizat la serviciile online și de efectuare a tranzacțiilor electronice într-un mod mai sigur.

În mod complementar cu *reformele și investiţiile – cheie* prevăzute în PNRR, Acţiunea A a Obiectivului specific 1.2 din PR SV Oltenia 2021-2027 se adresează digitalizării serviciilor publice locale (obs: nivelul local include și nivelul judeţean) de la nivelul regiunii de dezvoltare Sud-Vest Oltenia, asigurării interacțiunii digitale dintre cetățeni și administrația publică locală și asigurării de servicii publice digitale pentru mediul de afaceri, cu precădere pentru cel din regiune.

Astfel, *Acţiunea A - Digitalizare în folosul cetățenilor* a Obiectivului specific 1.2 din PR SV Oltenia 2021-2027 urmărește sprijinirea administrațiilor publice locale să asigure trecerea la servicii publice digitale, astfel încât toți cetățenii din regiune să se poată bucura de avantajele serviciilor publice inteligente în timpul *Deceniului digital[[8]](#footnote-8),* al cărui obiectiv este ca toate serviciile publice esențiale pentru întreprinderi și cetățeni să fie complet online până în 2030.

Dezvoltarea *e-guvernării* este strâns dependentă de utilizarea cât mai largă a instrumentelor de digitalizare, în primul rând de către instituțiile și autoritățile publice și, în al doilea rând, de către cetățeni și mediul de afaceri.

Avantajul unei guvernări electronice (*e-guvernare*) eficiente este că aceasta poate oferi o gamă largă de beneficii, inclusiv mai multă transparenţă, eficiență și economii de timp, bani etc. atât pentru administrație, cât și pentru cetăţeni și întreprinderi și poate îmbunătăţi disponibilitatea serviciilor publice oferite. Disponibilitatea serviciilor publice electronice destinate mediului de afaceri influențează competitivitatea economică, creează un mediu sigur pentru investiții și oportunități de afaceri, accelerează productivitatea și creșterea economică. Astfel, investițiile bazate pe TIC trebuie să fie astfel concepute încât să încurajeze activitățile economice sustenabile, reducerea impactului asupra mediului și îmbunătățirea calității vieții locuitorilor.

Totodată, intervențiile din proiectele sprijinite prin O.S. 1.2 vor respecta standardele de securitate cibernetică și de interoperabilitate, având prevăzute componente de interconectare prin standarde care permit schimbul de date, în conformitate cu prevederile Legii nr. 242/2022. Sistemele informatice care stau la baza serviciilor publice electronice vor fi proiectate sau adaptate pentru a permite cu uşurinţă transferul datelor între ele, cu respectarea legislaţiei privind protecţia datelor cu caracter personal.

Având în vedere existența pieței unice, este necesar să se asigure și interoperabilitatea între sistemele TIC dintre diferite state membre ale UE, astfel încât cetățenii și întreprinderile, oriunde s-ar afla în Uniune să poată beneficia de servicii publice digitale fără perturbări. Astfel, în cazul în care o procedură stabilită la nivel naţional/un serviciu public electronic este disponibilă pentru utilizatorii de la nivel naţional, aceasta ar trebui să fie la fel de accesibilă și pentru utilizatorii din alte state membre (utilizatorii transfrontalieri). Asemenea proceduri/servicii pot acoperi situații/evenimente care sunt relevante pentru desfășurarea de activități economice, pentru a lucra, a studia sau a se muta dintr-un loc în altul etc.

Din acest considerent, unul din criteriile de eligibilitate stabilite pentru intervenţiile sprijinite prin O.S. 1.2. este ca acestea să respecte principiile guvernării electronice și interoperabilității cu infrastructurile de servicii digitale ale UE (sistemele trebuie să permită transferul electronic de date transfrontaliere). Asigurarea efectivă a interconectării sistemelor prevăzute în proiect cu sistemele informatice ale administraţiei publice centrale și/sau locale, cu sprijinul Autorităţii pentru Digitalizarea României[[9]](#footnote-9), precum și implementarea principiului „doar o singură data”[[10]](#footnote-10), se va puncta în cadrul etapei de ETF.

Prin punerea în aplicare a principiul „o singură dată” se va contribui la reducerea sarcinii administrative a cetățenilor și întreprinderilor, ceea ce înseamnă că persoanele și întreprinderile vor trebui să transmită aceleași informații autorităților publice doar o singură dată.

Nu în ultimul rând, prin intermediul aplicațiilor de *e-guvernare* poate fi îmbunătățită capacitatea de a analiza datele și informațiile publice, în prezent, fiind necesară dezvoltarea platformelor de informare pentru analiza datelor guvernamentale sau *open source*, care să poată sprijini procesul de luare a deciziilor guvernamentale.

Proiectele vor primi punctaj suplimentar dacă prevăd un grad de sofisticare cât mai ridicat, care sa asigure o interacțiune digitală avansată dintre cetățeni/mediul de afaceri și administrația publică locală. La nivel European există 5 grade de sofisticare a serviciilor electronice: informarea, interacţiunea, interacţiunea bidirecţională, tranzacţionarea şi personalizarea, respective: grad 1 - există materiale de informare online pentru serviciul public; grad 2 - interacțiunea cu cetățeanul se face într-un singur sens (de exemplu, descărcarea formularelor electronice); grad 3 - interacțiunea cu cetățeanul are loc în ambele sensuri (de exemplu, completarea formularelor online); grad 4 - au loc tranzacții în folosirea serviciului public online. Trebuie să fie incluse modalități de decizie, notificare, livrare și plată a serviciilor publice; grad 5 - serviciile sunt automatizate, personalizate – centrate pe utilizator. În cadrul ETF se va puncta dacă serviciul public digital atinge gradul 3, 4 sau 5 de sofisticare digitală.

În procesul de evaluare tehnico-economică, se va ţine seama și de dimensiunea populației care va fi afectată pozitiv de transformarea digitală a serviciilor publice locale și de modul în care dezvoltarea serviciilor publice digitale are la bază nevoile utilizatorilor (cetăţeni/mediul de afaceri).

De asemenea, proiectul se va puncta dacă pentru furnizarea serviciilor publice digitale se folosesc **tehnologii avansate** precum *inteligenţa artificială (AI)*, *datele și cloud computingul* (servicii de cloud, respectiv IaaS, PaaS şi SaaS), soluţii *blockchain* (cu implicaţii asupra modului de securizare, partajare şi utilizare a datelor în instituţiile publice, pentru creşterea încrederii, transparenţei şi eficienţei), *realitatea augmentată/virtuală* (cu rezultat asupra creşterii productivităţii, îmbunătăţirii calităţii serviciilor publice oferite cetăţenilor, creşterii gradului de informare a cetăţenilor şi a încrederii acestora în instituţiile publice), *soluțiile de automatizare a proceselor robotizate, chatbots* (potenţial pentru susţinerea reducerii costurilor, îndeplinirea aşteptărilor cetăţenilor, stimularea productivităţii şi eficientizarea activităţii angajaţilor), internetul obiectelor (IoT) etc, după caz, care generează transparenţă, eficacitate, reducerea birocraţiei, reducerea erorilor umane şi creşterea productivităţii ȋn mediul public, cu asigurarea în același timp a unui nivel înalt de securitate, protecţia datelor şi standarde de etică.

Astfel, prin O.S. 1.2. se urmărește digitalizarea interacțiunilor administraţiei publice locale cu cetățenii și mediul de afaceri, indiferent de tipul de serviciu public pe care aceștia îl accesează, indiferent de rezidență sau de tipul de instituție sau autoritate publică locală cu care interacționează.

Se va avea în vedere complementaritatea proiectelor finanţate prin *Acţiunea A - Digitalizare în folosul cetățenilor* a O.S. 1.2 din PR SV Oltenia 2021-2027 cu:

* PCIDIF 2021-2027, prioritățile privind Digitalizarea în educație, Digitalizarea în cultură, Digitalizarea în administrația publică centrală.
* PNRR: componenta 7 din pilonul 2 are în vedere acțiuni referitoare la creșterea interoperabilității serviciilor publice centrale digitale (sisteme aferente domeniilor de muncă, protecție socială, pensii, sănătate, mediu, justiție, administrație agricolă, cultură; competențe digitale pentru funcția publică), iar în pilonul 4, componenta 10 își propune operaționalizarea unor sisteme de Smart City / Smart Village.

## **2.3 Reglementări europene și naționale, cadru strategic, documente programatice aplicabile**

**A. Regulamente/reglementări europene:**

* **Regulamentul (UE) 2020/852** („Regulamentul privind taxonomia”) privind instituirea unui cadru care să faciliteze investițiile durabile, prin crearea unui sistem de clasificare (sau „taxonomie”) pentru activitățile economice durabile din punctul de vedere al mediului;
* **Comunicarea Comisiei C(2021) 1054 final din 12 februarie 2021**. Orientări tehnice privind aplicarea principiului de ”a nu prejudicial în mod semnificativ” în temeiul Regulamentului privind Mecanismul de redresare și reziliență;
* **Comunicarea Comisiei C(2021) 373/1 16 septembrie 2021**. Orientări tehnice referitoare la imunizarea infrastructurii la schimbările climatice în perioada 2021-2027;
* **Regulamentul (UE, EURATOM) nr. 2020/2093** al Consiliului din 17 decembrie 2020 de stabilire a cadrului financiar multianual pentru perioada 2021 – 2027;
* **Regulamentul (UE) nr. 1060/2021** al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor pentru securitate internă și Instrumentului de sprijin financiar pentru managementul frontierelor și politica de vize;
* **Regulamentul (UE) 2021/1058** al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune;
* **Regulamentului Consiliului (CE, EURATOM) nr. 2988/1995** privind protecția intereselor financiare ale Comunităților Europene, cu modificările și completările ulterioare;
* **Regulamentul (UE) 2016/679** al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);
* **Regulamentul (UE) nr. 910/2014** al Parlamentului European și al Consiliului din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/C;
* **Regulamentul (UE) 2018/1724** al Parlamentului European și al Consiliului din 2 octombrie 2018 privind înființarea unui portal digital unic (gateway) pentru a oferi acces la informații, la proceduri și la servicii de asistență și de soluționare a problemelor și de modificare a Regulamentului (UE) nr. 1024/2012;
* **Directiva (UE) 2016/2102** a Parlamentului European și a Consiliului din 26 octombrie 2016 privind accesibilitatea site-urilor web și a aplicațiilor mobile ale organismelor din sectorul public;
* **Directiva (UE) 2016/1148** a Parlamentului European și a Consiliului din 6 iulie 2016 privind măsuri pentru un nivel comun ridicat de securitate a rețelelor și a sistemelor informatice în Uniune;
* **Directiva (UE) 2019/1024** a Parlamentului European și a Consiliului din 20 iunie 2019 privind datele deschise și reutilizarea informațiilor din sectorul public (reformare) – Directiva PSI;
* **Comunicarea Comisiei (COM/2021/118 final din 9.3.2021)** către Parlamentul European, Consiliu, Comitetul Economic și Social European și Comitetul Regiunilor:Busola pentru dimensiunea digitală 2030: modelul european pentru deceniul digital;
* **Comunicarea Comisiei (COM (2022) 27 final din 26.1.2022)** către Parlamentul European, Consiliu, Comitetul Economic și Social European și Comitetul Regiunilor - Stabilirea unei declarații europene privind drepturile și principiile digitale pentru deceniul digital;
* **Comunicarea Comisiei (COM(2020) 67 final, 19 februarie 2020)** către Parlamentul European, Consiliu, Comitetul Economic și Social European și Comitetul Regiunilor – „Conturarea viitorului digital al Europei”.
* **Comunicarea (Comisiei COM(2021) 118 final, 9 martie 2021)** către Parlamentul European, Consiliu, Comitetul Economic și Social European și Comitetul Regiunilor – „Busola pentru dimensiunea digitală 2030: modelul european pentru deceniul digital”.
* **Comunicare a Comisiei (COM(2020) 66 final, 19 februarie 2020)** către Parlamentul European, Consiliu, Comitetul Economic și Social European și Comitetul Regiunilor – „O strategie europeană privind datele”.
* **Comunicarea Comisiei (COM(2020) 103 final, 10 martie 2020)** către Parlamentul European, Consiliu, Comitetul Economic și Social European și Comitetul Regiunilor – „O strategie pentru IMM-uri pentru o Europă sustenabilă și digitală”.

Menționăm că pe parcursul realizării investiției se va aplica orice alt act normativ european aplicabil în domeniul reglementat prin prezentul ghid.

**B. Legislație națională**

* **OUG nr. 122/2020**, privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
* **OUG 88/2022**, pentru modificarea şi completarea unor acte normative în vederea gestionării fondurilor europene nerambursabile destinate dezvoltării regionale;
* **Legea nr. 315/2004**, privind dezvoltarea regională în România;
* **OUG 66/2011**, privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* **Hotărârea Guvernului nr. 875/2011** pentru aprobarea Normelor metodologice de aplicare a prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;
* **OUG 133/2021**, privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* **Hotărârea Guvernului nr. 829/2022** pentru aprobarea Normelor metodologice de aplicare a prevederilor Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* **Hotărârea Guvernului nr. 873/ 2022** pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* **Ordin nr. 4.013/5.316/2023** privind aprobarea Instrucţiunilor de aplicare a prevederilor art. 9 alin. (1) şi (2) din Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021 - 2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă
* **OUG nr. 23/2023** privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027;
* **OUG nr. 113/2023** privind modificarea unor acte normative în domeniul fondurilor externe nerambursabile aferente perioadei de programare 2021-2027
* **OUG nr. 112/2018** privind accesibilitatea site-urilor web şi a aplicaţiilor mobile ale organismelor din sectorul public;
* **OUG nr. 89/2022** privind înfiinţarea, administrarea şi dezvoltarea infrastructurilor şi serviciilor informatice de tip cloud utilizate de autorităţile şi instituţiile publice;
* **Legea 362/2018 privind asigurarea unui nivel comun ridicat de securitate a rețelelor** şi sistemelor informatice, cu modificările şi completările ulterioare**;**
* **Legea nr. 163/2021** privind adoptarea unor măsuri referitoare la infrastructuri informatice şi de comunicaţii de interes naţional şi condiţiile implementării reţelelor 5G;
* **Legea nr. 179/2022** privind datele deschise și reutilizarea informațiilor din sectorul public;
* **Legea nr. 242/2022** privind schimbul de date între sisteme informatice şi crearea Platformei naţionale de interoperabilitate
* **Legea nr. 58/2023** privind securitatea şi apărarea cibernetică a României, precum şi pentru modificarea şi completarea unor acte normative
* **Hotărârea Guvernului nr. 1.321/2021** privind aprobarea Strategiei de securitate cibernetică a României, pentru perioada 2022-2027, precum şi a Planului de acţiune pentru implementarea Strategiei de securitate cibernetică a României, pentru perioada 2022-2027;
* **Hotărârea Guvernului nr. 908/2017** pentru aprobarea Cadrului Naţional de Interoperabilitate;
* **Hotărârea Guvernului** **nr. 112/2023** privind aprobarea Ghidului de guvernanţă a platformei de cloud guvernamental;
* **Hotărârea Guvernului nr. 941/2013** privind organizarea și funcționarea Comitetului Tehnico-Economic pentru Societatea Informațională;
* **Hotărârea Guvernului** nr. 824/2023 pentru modificarea și completarea Hotărârii Guvernului nr. 941/2013 privind organizarea și funcționarea Comitetului Tehnico-Economic pentru Societatea Informațională;
* **Decizia Președintelui Autorității pentru Digitalizarea României** (ADR) nr. 815/06.12.2022 pentru aprobarea Normelor de monitorizare a conformității site-urilor web și a aplicațiilor mobile cu cerințele privind accesibilitatea
* **Legea nr.** **232 din 19 iulie 2022** privind cerințele de accesibilitate aplicabile produselor și serviciilor.

Menționăm că pe parcursul realizării investiției se va aplica orice alt act normativ național aplicabil în domeniul reglementat prin prezentul ghid.

**C. Documente programatice (Strategii, Planuri, Programe etc)**

* Acordul de parteneriat;
* Programul Regional Sud-Vest Oltenia 2021 – 2027;
* PDR SV Oltenia 2021-2027;
* Strategia națională pentru dezvoltarea durabilă a României 2030;
* Cadrul european de interoperabilitate;
* Carta drepturilor fundamentale a Uniunii Europene („Carta”);
* Convenția ONU privind drepturile persoanelor cu dizabilităţi;
* Strategia națională privind drepturile persoanelor cu dizabilități 2021-2027;

# 3. ASPECTE SPECIFICE APELULUI DE PROIECTE

## **3.1 Tipul de apel de proiecte**

Prin prezentul Ghid al solicitantului se lansează apelul de proiecte competitiv cu depunere la termen, cu numărul *Cod SMIS PRSVO/224/PRSVO\_P2/OP1/RSO1.2/PRSVO\_A9.*

Cererile de finanțare pot fi depuse doar în perioada menționată în cadrul secțiunii 4.3 a prezentului ghid, prin aplicația electronică MySMIS. Data depunerii cererii de finanțare este considerată data transmiterii aplicației prin sistemul electronic MySMIS. Cererile de finanțare transmise în afara perioadei menționate la secțiunea de mai sus, nu vor fi luate în considerare.

## **3.2 Forma de sprijin (granturi; instrumentele financiare; premii)**

Pentru activitățile/proiectele ce nu sunt generatoare de venit, un obstacol pentru realizarea investițiilor îl constituie lipsa capacității de finanțare a autorităților publice și gradul ridicat de îndatorare, ceea ce constituie un factor favorizant pentru un eșec important al pieței. Având în vedere că acțiunile propuse nu generează venituri nete pentru beneficiarii din administrația publică, forma de sprijin va fi **grantul**.

## **3.3 Bugetul alocat apelului de proiecte**

Alocarea financiară pentru acest apel de proiecte este de **13.361.136 euro,** din care **11.356.965 euro FEDR** și **2.004.171 euro reprezintă contribuție națională**, de la bugetul de stat (1.736.948 euro) și bugetul local (267.223 euro)

Pentru informarea corectă a potențialilor solicitanți, AM PR SV Oltenia va publica periodic situația proiectelor depuse și gradul de acoperire a alocării financiare disponibile.

## **3.4 Rata de cofinanțare**

În cadrul apelului de proiecte Cod SMIS PRSVO/224/PRSVO\_P2/OP1/RSO1.2/PRSVO\_A9, contribuția solicitantului la finanțarea investiției este de **minim 2%** din valoarea totală eligibilă a investiției, respectiv suma cheltuielilor eligibile incluse în proiect. În cazul proiectelor depuse în parteneriat:

a) rata de cofinanțare mai sus-menționată se aplică fiecărui membru al parteneriatului pentru cheltuielile eligibile aferente acestuia.

b) modalitatea de participare a partenerilor la asigurarea cheltuielilor eligibile și neeligibile ale proiectului va fi stabilită în cadrul Acordului de parteneriat.

## **3.5 Zona geografică vizată de apelul de proiecte**

Acest apel vizează Regiunea Sud-Vest Oltenia (județele: Dolj, Gorj, Mehedinți, Olt, Vâlcea).

## **3.6 Acțiuni sprijinite în cadrul apelului de proiecte**

În cadrul acestui apel de proiecte vor fi sprijinite următoarele tipuri principale de acțiuni:

* Dezvoltarea, testarea și rularea de soluții digitale inovatoare, aplicații digitale, produse și procese digitale în scopul oferirii cetăţenilor și întreprinderilor unor servicii publice digitale noi sau semnificativ îmbunătăţite;

Acțiunile propuse în această intervenție pot susține următoarele activităţi:

* aplicații și soluții de e-guvernare locală și județeană;
* platforme de gestiune integrată și aplicații de accesare a datelor și a documentelor emise de mai multe instituții/servicii locale sau servicii/departamente/compartimente din cadrul aceleiași instituții;
* platforme de servicii publice digitale (plata online a taxelor și impozitelor, sisteme de programări online, aplicații de tipul funcționar public virtual, puncte de contact ale primăriilor în teritoriu, puncte de plată a taxelor și impozitelor, etc.);
* dezvoltarea tehnologiilor lingvistice bazate pe inteligență artificială (traducere automată, tehnologii vocale, chat-bots, instrumente de analiză a textului, sinteză a vorbirii);
* proiecte de tip GIS;
* platforme pentru managementul documentelor și al arhivelor;
* platforme de interacţiune cu cetățenii;
* aplicații pentru screening și monitorizare pentru persoane din grupuri vulnerabile, etc.; sisteme de alarmă pentru cazuri de urgență, etc.;
* aplicații pentru colectarea și afișarea în timp real a datelor de mediu;
* digitalizarea și reconstrucția digitală a obiectivelor de patrimoniu, etc

Detalierea acestor activităţi se regăsește în secţiunea *5.2.2 Activități eligibile*.

Toate acţiunile și activităţile sprijinite în cadrul acestui apel trebuie să fie în concordanţă cu scopul Obiectivului Specific 1.2 - „Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice”, respectiv trebuie să fie legate de furnizarea finală de servicii și produse și procese digitale publice noi și modernizate în mod semnificativ, care oferă beneficii cetățenilor și întreprinderilor.

Se va avea în vedere că modernizările semnificative acoperă doar noile funcționalități ale serviciilor/ produselor/proceselor digitale publice, în caz contrar nu sunt eligibile (a se vedea descrierea RCR11).

## **3.7 Grup țintă vizat de apelul de proiecte**

Principalele grupuri-țintă sunt:

- cetățenii, în special cei care locuiesc în orașe/municipii sau în zona urbană funcţională (ZUF);

- mediul de afaceri;

- autoritățile și instituțiile publice locale și centrale;

- societatea civilă, consumatorii finali ai noilor produse și servicii.

## **3.8 Indicatori**

În cadrul prezentului apel de proiecte, se vor monitoriza următorii indicatori:

### **3.8.1 Indicatori de realizare**

|  |  |  |  |  |
| --- | --- | --- | --- | --- |
| **Cod** | **Denumire indicator** | **Unitate de măsură** | **Definiţie** | **Sursa datelor** |
| RCO14 | Instituții publice care beneficiază de sprijin pentru a dezvolta servicii,  produse și procese digitale | instituții publice | Numărul de instituții publice sprijinite pentru a dezvolta sau moderniza în mod semnificativ servicii, produse și procese digitale, de exemplu în contextul acțiunilor de e-guvernare. Modernizările semnificative acoperă doar noile funcționalități.  Instituțiile publice includ autoritățile publice locale, autoritățile subnaționale sau alte tipuri de autorități publice. Indicatorul nu acoperă întreprinderile municipale și universitățile publice sau institutele de cercetare.  Notă: O instituție publică este contabilizată o singură dată, indiferent de câte ori primește sprijin din operațiuni în cadrul aceluiași obiectiv specific. | Proiectele sprijinite |

**NOTĂ:** Indicatorii comuni de realizare vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora poate conduce la recuperarea finanţării proporţional cu gradul de neîndeplinire, în conformitate cu prevederile OUG nr. 66/2011, cu modificările şi completările ulterioare, în baza propriilor proceduri și a prevederilor contractuale.

**ATENȚIE!**

*În cadrul cererii de finanțare nu se vor identifica și cuantifica alți indicatori de realizare în afara celor menționați în cadrul secțiunii 3.8.1.*

### **3.8.2 Indicatori de rezultat**

|  |  |  |  |  |
| --- | --- | --- | --- | --- |
| **Cod** | **Denumire indicator** | **Unitate de măsură** | **Definiţie** | **Sursa datelor** |
| RCR11 | Utilizatori de servicii și produse și procese digitale publice noi și  optimizate | utilizatori/an | Numărul anual de utilizatori ai serviciilor, produselor și proceselor publice digitale nou dezvoltate sau modernizate în mod semnificativ. Modernizările semnificative acoperă doar noile funcționalități.  Indicatorul are o valoare de referință 0 numai dacă serviciul, produsul sau procesul digital este nou. Utilizatorii se referă la clienții serviciilor și produselor publice nou dezvoltate sau modernizate, precum și la personalul instituției publice care utilizează procesele digitale nou dezvoltate sau modernizate în mod semnificativ.  Notă: În cazul în care utilizatorii individuali nu pot fi identificați, același client/persoană care utilizează un serviciu online de mai multe ori pe parcursul anului nu se consideră dublă contabilizare. | Proiectele sprijinite |

**ATENȚIE!**

*În cadrul cererii de finanțare nu se vor identifica și cuantifica alți indicatori de rezultat în afara celor menționați în cadrul secțiunii 3.8.2.*

### **3.8.3 Indicatori suplimentari specifici Apelului de Proiecte (dacă este cazul)**

Indicatorii suplimentari nu sunt obligatorii și se monitorizează ca rezultate în implementare.

## **3.9 Rezultatele așteptate**

Rezultatele așteptate asigură îndeplinirea indicatorilor și obiectivelor specifice ale proiectului, fiind stabilite în concordanță cu aceștia. În cadrul cererii de finanțare, solicitantul de finanțare va enumera rezultatele așteptate ca urmare a implementării proiectului, în corelare cu tipologia activităților propuse spre finanțare.

Rezultatele așteptate trebuie să fie realiste, realizabile, măsurabile și în concordanță cu indicatorii și obiectivele specifice ale proiectului.

## **3.10 Operațiune de importanță strategică**

Nu este cazul

## **3.11 Investiții teritoriale integrate**

Nu este cazul

## **3.12 Dezvoltare locală sub responsabilitatea comunității**

Nu este cazul

## **3.13 Reguli privind ajutorul de stat**

Conform art. 107 alin. (1) din Tratatul privind funcționarea Uniunii Europene (TFUE), sunt incompatibile cu piața internă ajutoarele acordate de state sau prin intermediul resurselor de stat, sub orice formă, care denaturează sau amenință să denatureze concurența prin favorizarea anumitor întreprinderi sau a producerii anumitor bunuri, în măsura în care acestea afectează schimburile comerciale dintre statele membre.

Ajutorul de stat reprezintă orice măsură de sprijin care îndeplinește cumulativ următoarele condiții:

* să fie acordată de către stat sau de către unitățile administrative teritoriale, din resurse de stat sau resurse ale unităților admnistrativ-teritoriale, ori de alte organisme care administrează surse ale statului sau ale colectivităților locale indiferent de formă;
* să fie selectivă;
* să asigure un avantaj agentului economic;
* să distorsioneze ori să amenințe să distorsioneze concurența sau să afecteze comerțul dintre statele membre ale Uniunii Europene.

În cadrul apelului de proiecte Cod SMIS PRSVO/224/PRSVO\_P2/OP1/RSO1.2/PRSVO\_A9aferentObiectivului Specific 1.2 - „Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice”, Acţiunea A - “Digitalizare în folosul cetățenilor”, activitățile sprijinite nu au caracter economic, iar solicitanţii de finanţare nu acţionează ca agenţi economici, ci acţionează în baza prerogativelor de putere publică, furnizând servicii publice digitale cetăţenilor și întreprinderilor.

Finanțarea acestor investiţii (bunuri/active și servicii) nu intră în domeniul de aplicare al normelor privind ajutoarele de stat, întrucât acestea nu sunt destinate exploatării comerciale (nu sunt realizate pentru oferirea de bunuri sau de servicii pe o piață), ci vizează îmbunătăţirea furnizării serviciilor publice pe care instituţiile statului le desfășoară în mod normal în exercitarea prerogativelor de autoritate publică.

Prin urmare, prin proiectele sprijinite nu se asigură un avantaj economic pentru solicitantul de finanţare și nu sunt afectate concurenţa sau comerțul dintre statele membre ale Uniunii Europene, nefiind astfel îndeplinite în mod cumulativ condiţiile de încadrare a investiţiilor sprijinite (active și servicii) în categoria de ajutor de stat.

În plus, activele și serviciile necesare implementării acestor investiții vor fi achiziționate prin proceduri competitive, transparente, nediscriminatorii și necondiționate, conform legislaţiei privind achiziţiile publice, nefiind astfel incidente prevederile legislației din domeniul ajutorului de stat.

Serviciile publice digitale noi sau semnificativ optimizate vor fi deschise în mod transparent și nediscriminatoriu tuturor potențialilor utilizatori (cetățeni și întreprinderi), nefiind înregistrată prezența ajutorului de stat la nivelul utilizatorilor.

## **3.14 Reguli privind instrumentele financiare**

Nu este cazul.

## **3.15 Acțiuni interregionale, transfrontaliere și transnaționale**

Activitățile propuse nu au în mod direct un caracter transfrontalier sau transnațional, dar PR SV are în vedere crearea de sinergii cu alte programe și strategii europene la nivel interregional, transfrontalier și transnational, încurajându-se proiectele inter-regionale, transfrontaliere, internaționale și intersectoriale. Aceste proiectele pot viza crearea de parteneriate și realizarea de activități de cooperare la nivel interregional cu alte regiuni din UE de câte ori se consideră că o astfel de abordare poate aduce beneficii semnificative obiectivelor programului. Astfel de activități de colaborare pot viza: identificarea de modele digitale avansate aplicabile în sectorul public, schimb de informații, organizare de conferințe, training-uri, workshop-uri, vizite de studiu, strategii de dezvoltare și planuri de acțiune în domeniul digitalizării, pe baza celor mai bune practici.

De asemenea, activităţile sprijinite privind dezvoltarea serviciilor publice digitale vor contribui la îmbunătățirea capacității instituționale și implicit la atingerea obiectivelor SUERD - Aria prioritară 10 (acțiunea 1).

## **3.16 Principii orizontale**

Respectarea prevederilor legale în vigoare referitoare la temele orizontale prevăzute la art. 9, alin. (1,2,3,4) din Regulamentul (UE) 2021/1060 cu privire la respectarea drepturilor fundamentale, la egalitatea de șanse, la incluziune și nediscriminare, la integrarea principiilor dezvoltării durabile, constituie criterii de eligibilitate a proiectelor în cadrul ghidului solicitantului. Pentru a se asigura că intervențiile finanțate respectă dispozițiile Cartei drepturilor fundamentale, a fost elaborat *Ghidul pentru aplicarea Cartei Drepturilor Fundamentale a UE în implementarea fondurilor europene nerambursabile”[[11]](#footnote-11).*

Egalitatea de șanse și de tratament are la bază participarea deplină și efectivă a fiecărei persoane la viața economică și socială, fără deosebire pe criterii de sex, origine rasială sau etnică, religie, dizabilități, vârstă sau orientare sexuală.

Pe parcursul implementării proiectelor, AM se va asigura în legătură cu îndeplinirea acestor obiective la nivelul intervențiilor finanțate cu privire la egalitatea de șanse, la incluziune și nediscriminare prin interzicerea oricăror acțiuni care au potențialul de discriminare și care contribuie, sub orice formă, la segregare sau excluziune. Pentru a promova egalitatea de șanse și tratament se va acorda atenție accesibilității pentru toți cetățenii la serviciile și infrastructura care sunt furnizate sau deschise publicului.

Intervențiile sprijinite prin fonduri vor ține cont de principiile și domeniile prioritare promovate prin *Strategia națională privind drepturile persoanelor cu dizabilități 2021-2027 (http://anpd.gov.ro/strategia2022-2027/#/)*. Se va urmări ca rezultatele proiectelor să permită persoanelor cu dizabilități accesul la produsele informaționale și comunicative, la serviciile și programele pe care societatea le pune la dispoziția membrilor săi, în condiții de egalitate și nediscriminare. Proiectele vor include măsuri de îmbunătățire a accesibilității pentru persoanele cu handicap, inclusiv prin intermediul tehnologiilor informației și comunicațiilor.

Acțiunile finanțate vor ține cont de principiile dezvoltării durabile, precum și de obiectivele de conservare, protecție și îmbunătățire a calității mediului, în conformitate cu articolul 11 și cu articolul 191 alineatul (1) din TFUE.

Solicitanții de finanțare vor completa toate informațiile relevante în legătură cu aspectele menționate mai sus, particularizate pentru proiectul propus, completând corespunzător secțiunea *Principii orizontale* a Cererii de finanțare (Anexa II la prezentul ghid).

## **3.17 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice**

Acțiunile finanțate vor ține cont de principiile dezvoltării durabile, de obiectivele de conservare, protecție și îmbunătățire a calității mediului, în conformitate cu articolul 11 și cu articolul 191 alineatul (1) din TFUE. Aprobarea dezvoltării proiectelor publice și private care pot avea efecte semnificative asupra mediului ar trebui acordată numai după ce s-a efectuat o evaluare a posibilelor efecte semnificative ale acestor proiecte asupra mediului. Evaluarea respectivă ar trebui să se desfășoare pe baza informațiilor adecvate furnizate de către inițiatorul proiectului, care pot fi completate de către autorități și de către publicul care ar putea fi interesat de proiectul respectiv.

Pentru a primi finanţare din fondurile europene, fiecare proiect trebuie să demonstreze conformitatea cu legislația și cu obiectivele de mediu conform următoarelor aspecte:

* conformitatea cu principiul DNSH;
* imunizarea la schimbările climatice, acolo unde este cazul;
* evaluarea impactului asupra mediului, acolo unde este cazul.

Fiecare proiect propus la finanțare va ţine seama de aspectele analizate în Evaluarea DNSH PR Sud-Vest Oltenia 2021-2027 (a se vedea Anexa IX– Metodologie verificare DNSH), pentru toate cele 6 obiective de mediu, respectiv:

* Atenuarea schimbărilor climatice/emisii de GES;
* Adaptarea la schimbările climatice;
* Utilizarea durabilă și protejarea resurselor de apă și a celor marine;
* Tranziția către o economie circulară, inclusiv prevenirea generării de deșeuri și reciclarea acestora;
* Prevenirea și controlul poluării;
* Protecția și refacerea biodiversității și a ecosistemelor.

Principiul de „a nu prejudicia în mod semnificativ” trebuie interpretat în sensul articolului 17 din Regulamentul (UE) nr. 2020/852 privind instituirea unui cadru de facilitare a investițiilor durabile (Regulamentul privind Taxonomia), care definește noțiunea de „prejudiciere în mod semnificativ” pentru șase obiective de mediu, respectiv:

1. Se consideră că o activitate prejudiciază în mod semnificativ ***atenuarea schimbărilor climatice*** în cazul în care activitatea respectivă generează emisii semnificative de gaze cu efect de seră (GES).

2. Se consideră că o activitate prejudiciază în mod semnificativ ***adaptarea la schimbările climatice*** în cazul în care activitatea respectivă duce la creșterea efectului negativ al climatului actual și al climatului preconizat în viitor asupra activității în sine sau asupra persoanelor, asupra naturii sau asupra activelor.

3. Se consideră că o activitate prejudiciază în mod semnificativ ***utilizarea durabilă și protejarea resurselor de apă și a celor marine*** în cazul în care activitatea respectivă este nocivă pentru starea bună sau pentru potențialul ecologic bun al corpurilor de apă, inclusiv al apelor de suprafață și subterane sau starea ecologică bună a apelor marine.

4. Se consideră că o activitate prejudiciază în mod semnificativ ***economia circulară***, inclusiv prevenirea generării de deșeuri și reciclarea acestora, în cazul în care activitatea respectivă duce la ineficiențe semnificative în utilizarea materialelor sau în utilizarea directă sau indirectă a resurselor naturale, la o creștere semnificativă a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului.

5. Se consideră că o activitate prejudiciază în mod semnificativ ***prevenirea și controlul poluării*** în cazul în care activitatea respectivă duce la o creștere semnificativă a emisiilor de poluanți în aer, apă sau sol.

6. Se consideră că o activitate economică prejudiciază în mod semnificativ ***protecția și refacerea biodiversității și a ecosistemelor*** în cazul în care activitatea respectivă este nocivă în mod semnificativ pentru condiția bună și reziliența ecosistemelor sau nocivă pentru stadiul de conservare a habitatelor și a speciilor, inclusiv a celor de interes pentru Uniune.

Solicitanții de finanțare vor avea în vedere recomandările făcute în documentul menționat anterior, respectiv în Evaluarea DNSH PR Sud Vest Oltenia 2021-2027 (a se vedea Anexa IX – Metodologie verificare DNSH).

Se va respecta principiul „eficiența energetică înainte de toate”, definit la articolul 2 punctul 18 din Regulamentul (UE) nr. 2018/1999 al Parlamentului European și al Consiliului.

Se va avea în vedere includerea unor factori adecvați de evaluare a ofertelor de echipamente/servicii în vederea gestionării mai eficiente a consumului de energie. Solicitanții de finanțare vor adopta criteriile „verzi" ale UE în ceea ce privește achizițiile publice (în acord cu strategiile UE transpuse prin Legea nr. 69/2016 privind achizițiile publice verzi și prin Ordinul nr. 1068/1652/2018 pentru aprobarea Ghidului de achiziții publice verzi).

Întrucât prin prezentul ghid nu se finanţează investiţii în infrastructură, definită în cadrul secţiunii *1. Rezumat* din *Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01)* și anume „Infrastructura este un concept larg care cuprinde clădirile, infrastructura de rețea și o serie de sisteme și active construite”, proiectele propuse la finanţare prin apelul *Cod SMIS PRSVO/224 /PRSVO\_P2/OP1/ RSO1.2/PRSVO\_A9* **nu vor include analiza privind imunizarea infrastructurii la schimbările climatice**.

De asemenea, *Directiva 2011/92/UE a Parlamentului European și a Consiliului din 13 decembrie 2011 privind evaluarea efectelor anumitor proiecte publice și private asupra mediului* prevede la art. 1 (2) lit. a) că, în sensul acestei directive, un „proiect” înseamnă:

* executarea lucrărilor de construcții sau a altor instalații sau lucrări;
* alte intervenții în mediul natural și asupra peisajului, inclusiv cele care implică exploatarea resurselor minerale;

Potrivit legislaţiei naţionale, respectiv a *Legii nr. 292 din 3 decembrie 2018 privind evaluarea impactului anumitor proiecte publice şi private asupra mediului*, termenul de “proiect” are următoarea semnificaţie: “executarea lucrărilor de construcţii sau a altor instalaţii ori lucrări, precum şi alte intervenţii asupra cadrului natural şi peisajului, inclusiv cele care implică exploatarea resurselor minerale” (art. 2, litera e).

Având în vedere activităţile eligibile, **proiectele sprijinite prin apelul *Cod SMIS*  PRSVO/224/PRSVO\_P2/OP1/RSO1.2/PRSVO\_A9 nu intră în domeniul de aplicare a *Directivei 2011/92/UE a Parlamentului European și a Consiliului*** și a ***Legii nr. 292/2018 privind evaluarea impactului anumitor proiecte publice şi private asupra mediului.***

## **3.18 Caracterul durabil al proiectului**

Beneficiarul/liderul de parteneriat are obligația de a asigura caracterul durabil al operațiunilor potrivit prevederilor art. 65 din Regulamentul (UE) nr. 2021/1060, prin evitarea următoarelor situații, timp de 5 ani de la efectuarea plății finale:

(a) încetarea unei activități productive sau transferul acesteia în afara regiunii de nivel NUTS 2 în care a primit sprijin;

(b) modificarea proprietății asupra unui element de infrastructură care conferă un avantaj nejustificat unei întreprinderi sau unui organism public;

(c) o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.

## **3.19 Acțiuni menite să garanteze egalitatea de șanse, de gen, incluziunea și nediscriminarea**

În cadrul apelului se urmărește ca rezultatele proiectelor să permită persoanelor cu dizabilităţi accesul la produsele informaționale și comunicative, la serviciile și programele pe care societatea le pune la dispoziția membrilor săi, în condiții de egalitate și nediscriminare.

Intervențiile sprijinite vor ține cont de principiile și domeniile prioritare promovate prin ***Strategia națională privind drepturile persoanelor cu dizabilități 2021-2027*, inclusiv ale *Convenției ONU privind drepturile persoanelor cu dizabilităţi (CDPD a ONU), inclusiv a Comentariilor Generale ale CRPD4*** și se va urmări ca rezultatele proiectelor să permită persoanelor cu dizabilităţi accesul la produsele informaționale și comunicative, la serviciile și programele pe care societatea le pune la dispoziția membrilor săi, în condiții de egalitate și nediscriminare. De asemenea, solicitantul va descrie modalitatea prin care se asigură respectarea *Cartei drepturilor fundamentale a Uniunii Europene.*

Informațiile și comunicarea presupun accesul la bunuri și servicii pe care le utilizează toți oamenii și la produse și servicii din sfera tehnologiei informației și comunicațiilor (TIC), precum aplicațiile de pe telefon. Accesul la produsele informaționale și comunicative, la serviciile publice și programele pe care societatea le pune la dispoziția membrilor săi trebuie să fie asigurat pentru persoanele cu dizabilităţi în aceeași măsură ca pentru cele fără dizabilități.

O gamă tot mai largă de servicii de bază tind să fie oferite online și este important ca această tendință să reprezinte o șansă în plus pentru persoanele cu dizabilități și nu o barieră suplimentară.

În vederea asigurării accesului persoanelor cu dizabilități la aceste servicii, sunt necesare mijloace și limbaje diverse, precum interpretare mimico-gestuală, limbaj Braille sau tehnologii alternative, precum dispozitivele de recunoaștere a textului şi citire a acestuia cu voce sintetizată, pictograme și altele.

## **3.20 Teme secundare în cadrul FSE+**

Nu este cazul

## **3.21 Informarea și vizibilitatea sprijinului din fonduri**

Conform prevederilor Regulamentului (UE) nr. 2021/1060, art. 50, beneficiarii proiectelor cu finanțare europeană au obligația de a comunica sprijinul obținut și de a asigura vizibilitatea acestuia, inclusiv a rezultatelor obținute. Astfel, beneficiarii proiectelor finanțate din fonduri europene trebuie să informeze publicul larg cu privire la contribuția obținută din partea fondurilor și trebuie să se asigure că beneficiarii finali ai proiectului/persoanele care participă la proiecte au fost informați/informate cu privire la finanțarea europeană.

Este obligatorie realizarea unor activități de comunicare și vizibilitate aferente proiectului, în conformitate cu Ghidul de Identitate Vizuală - Vizibilitate, transparenţă şi comunicare în perioada de programare 2021-2027, aprobat prin ordinul MIPE nr. 5.744/2023, cu Manualul de Identitate Vizuală al Programului Regional Sud-Vest Oltenia 2021-2027 și cu prevederile contractuale.

Beneficiarii proiectelor finanțate în cadrul PR SV Oltenia au obligația respectării următoarelor cerințe:

**- Elementele de identitate vizuală** care trebuie afișate pe toate materialele/instrumentele de comunicare și vizibilitate realizate în cadrul proiectelor sunt:

* emblema UE, însoțită de declarația de finanțare „Cofinanțat de Uniunea Europeană”;
* sigla Guvernului României;
* sigla Programului Regional Sud-Vest Oltenia;
* sigla ADR Sud-Vest Oltenia;
* sigla beneficiarului, dacă există;
* sloganul programului: Dezvoltăm Oltenia!

**-Activitățile obligatorii de comunicare și vizibilitate**, aplicabile proiectelor, sunt:

* **Publicarea unor comunicate de presă** - la începutul contractului și la finalizare, pe prima pagină a site-ului propriu a unui comunicat/anunț de presă în orice alt mediu de comunicare cu vizibilitate mare pentru publicul larg (presă scrisă tipărită locală/regională/națională, publicații online etc);
* Afișarea pe **site-ul oficial și/sau pe contul/conturile de social media al/ ale beneficiarului** (dacă un astfel de site/pagină există), a unei descrieri a proiectului proporțională cu nivelul finanțării primite, inclusiv a scopurilor și rezultatelor acestuia, evidențiind sprijinul financiar din partea UE. Beneficiarul care are site propriu trebuie să creeze în cadrul acestuia o subpagină dedicată proiectului în care să posteze informații despre implementarea proiectului;
* Aplicarea de **autocolante/plăcuțe** pe mașini unelte (echipament industrial) /utilaje (inclusiv agricole) /mijloace de transport de orice fel;
* În cazul proiectelor pentru care **valoarea totală nu depășește 500.000 euro** se va expune cel puțin un **afiș** cu dimensiunea minimă A3 sau un afișaj electronic echivalent;
* În cazul proiectelor pentru care **valoarea totală depășește 500.000 euro**, beneficiarul are obligația de a monta **plăci sau panouri**, după cum urmează:
  + Pentru proiecte de investiții în infrastructură (ex. infrastructură urbană și mobilitate, spații verzi, lucrări de construcții, reabilitare, modernizare, extindere etc., care pot conține și dotări), va fi montată minimum o placă sau un panou într-o locație/ în locații în care este asigurată o bună vizibilitate pentru public.
  + Pentru proiectele care cuprind **investiții în infrastructura de transport** (drumuri județene) se vor instala minimum 3 panouri față/verso în locațiile care asigură cea mai bună vizibilitate de pe parcursul segmentului de drum aferent proiectului.
  + Dimensiunea panourilor este de minimum L 2m x h 1,5m și cea a plăcilor de L 0,8m x h 0,5 m.
  + Pentru proiectele de **achiziție de bunuri și/sau servicii** va fi instalat un panou sau o placă cu dimensiunea de minimum L 0,8m x h 0,5 m.
  + Beneficiarii au obligația amplasării plăcilor/panourilor la începerea implementării fizice a proiectului sau la instalarea echipamentelor.
  + Panourile/plăcile trebuie să rămână montate permanent.
* Realizarea **unui portofoliu de fotografii** pe parcursul desfășurării proiectului pentru a ilustra evoluția acestuia.

**În cazul proiectelor cu o valoare totală mai mare de 10 milioane euro și a celor finanțate în cadrul operațiunilor de importanță strategică**, beneficiarul trebuie să asigure, pe lângă activitățile minime de comunicare enumerate în secțiunile anterioare, și următoarele activități:

* + Organizarea unui eveniment/ o activitate de comunicare la finalizarea proiectului/ inaugurarea investiției, la care să fie invitate să participe Comisia Europeană, Reprezentanța Comisiei Europene în România, Biroul Parlamentului European în România, AM PR SV Oltenia și MIPE;
  + Realizarea unei baze de date cu fotografii și/sau clipuri, pe toată perioada de implementare a proiectului, pentru ilustrarea progresului înregistrat, care vor fi furnizate, la cerere și AM PR SV Oltenia;
  + Promovarea proiectului prin campanii derulate prin social media. Postările pot avea la bază pozele sau clipurile realizate pentru ilustrarea progresului din cadrul proiectului;
  + O promovare susținută în media prin conferințe de presă, comunicate de presă etc.;
  + Realizarea unui clip/prezentare la finalizarea contractului, care să promoveze evoluția proiectului în timp și să arate impactul operațiunii strategice și a sprijinului financiar european.

**De asemenea, beneficiarii trebuie să elaboreze și să transmită Autorității de Management, după contractare, un Plan de acțiuni de comunicare în care să fie detaliate toate activitățile propuse.**

**În cazul instrumentelor financiare (capitaluri proprii, garanții și împrumuturi), beneficiarul se asigură, prin intermediul condițiilor contractuale, că destinatarii finali respectă cerințele prevăzute in acest Manualul de Identitate Vizuală.**

**Informații importante**

* Toate materialele de informare și publicitate vor urmări promovarea programului și a proiectului, nu a brand-ului beneficiarului sau/și al reprezentanților legali ai acestuia.
* Beneficiarii vor transmite pentru avizare designul/conținutul materialelor de informare și publicitate elaborate în vederea realizării activităților de informare și publicitate, asumate prin contractul de finanțare, **cu cel puțin 10 zile lucrătoare** înainte de lansarea și utilizarea acestora.
* Autoritatea de Management va monitoriza respectarea regulilor de identitate vizuală și activităților de comunicare. Conform prevederilor Regulamentului Comisiei Europene nr. 1060/2021, în cazul în care beneficiarul nu își respectă obligațiile ce îi revin conform contractului de finanțare referitoare la Comunicare și vizibilitate și în cazul în care nu se iau măsuri de remediere, Autoritatea de Management aplică măsuri, cu luarea în considerare a principiului proporționalității, putând anula până la 3% din sprijinul din partea fondurilor pentru operațiunea în cauză.
* Beneficiarii au obligația de a pune la dispoziția Autorității de Management, la cererea acesteia, date și informații despre proiecte și stadiul lor de implementare, inclusiv fotografii (stadiul înainte de derulare, în timpul, la finalizarea proiectului), în vederea asigurării transparenței utilizării fondurilor.
* De asemenea, beneficiarii au obligația de a pune la dispoziția instituțiilor, organelor, oficiilor sau agențiilor Uniunii, la cererea cestora, materialele de comunicare și vizibilitate realizate și acordă Uniunii Europene și Autorității de Management o licență fără redevențe, neexclusivă și irevocabilă pentru utilizarea acestor materiale și a oricăror drepturi preexistente aferente acestora, în conformitate cu anexa IX din Regulamentul 2021/1060.

Intervențiile ulterioare de modificare sau de completare a măsurilor de informare și vizibilitate, din partea Ministerului Investițiilor și Proiectelor Europene sau a Autorității de Management pentru Programul Regional Sud-Vest Oltenia, vor fi aduse la cunoștința beneficiarilor prin postarea noilor informații pe pagina web a Programului, în cadrul secțiunii Identitate vizuală: <https://pr2021-2027.adroltenia.ro/>. Drept urmare, beneficiarii au obligația de a verifica și consulta periodic pagina web a Programului.

# 4. INFORMAȚII ADMINISTRATIVE DESPRE APELUL DE PROIECTE

## **4.1 Data deschiderii apelului de proiecte**

Data și ora deschiderii apelului de proiecte, respectiv a publicării ghidului solicitantului de finanțare aprobat: data 22.01.2024

## **4.2 Perioada de pregătire a proiectelor**

Pentru pregătirea proiectelor în vederea depunerii cererii de finanțare, solicitantul de finanțare are la dispoziție o perioadă de 60 de zile calendaristice de la data deschiderii apelului de proiecte.

## **4.3 Perioada de depunere a proiectelor**

### **4.3.1 Data și ora pentru începerea depunerii de proiecte**

Data și ora de începere a depunerii de proiecte: 22.03.2024 ora 12:00

### **4.3.2 Data și ora închiderii apelului de proiecte**

Data și ora de închidere a depunerii de proiecte: 22.06.2024 ora 12:00

Procesul de evaluare se va realiza în ordinea depunerii proiectelor în MySMIS2021/ SMIS2021+. AM poate decide închiderea apelului înainte de termen în momentul în care valoarea nerambursabilă solicitată prin cererile de finanțare depuse atinge pragul de 300% din alocarea financiară a apelului de proiecte. Decizia va fi comunicată public cu minim 3 zile lucrătoare înainte de aplicare.

## **4.4 Modalitatea de depunere a proiectelor**

Cererile de finanțare se vor depune prin aplicația electronică MySMIS2021/SMIS2021+, disponibilă la adresa web: <http://www.fonduriue.ro/MySMIS2021/SMIS2021>+, doar în intervalul menționat la secțiunea 4.3 a prezentului ghid.

Data depunerii cererii de finanțare este considerată data transmiterii aplicației prin sistemul electronic MySMIS2021/SMIS2021+.

# 5. CONDIȚII DE ELIGIBILITATE

Condițiile de eligibilitate trebuie respectate de către solicitant începând cu momentul depunerii cererii de finanțare, pe tot parcursul procesului de evaluare, selecție și contractare, precum și pe perioada de implementare şi de asigurare a caracterului durabil al operaţiunilor, în condiţiile stipulate de contractul de finanţare. Excepție de la această regulă face criteriul privind valoarea minimă nerambursabilă a proiectului, a cărui respectare este obligatorie doar până la momentul încheierii contractului de finanțare, inclusiv.

Pentru aplicarea și obținerea finanțării în cadrul Programului Regional (PR) Sud-Vest Oltenia 2021-2027, Prioritatea 2 - „Digitalizare în beneficiul cetățenilor și al firmelor”, Obiectivul Specific 1.2 - „Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice”, Acţiunea A - “Digitalizare în folosul cetățenilor”, atât solicitantul de finanţare, cât și proiectul trebuie să respecte în mod cumulativ toate criteriile de eligibilitate menționate în cadrul prezentului capitol, în termenele stabilite în prezentul ghid şi în anexele la acesta.

## **5.1. Eligibilitatea solicitanților și a partenerilor**

### **5.1.1 Cerințe privind eligibilitatea solicitanților și a partenerilor**

Solicitantul eligibil, în sensul prezentului ghid, reprezintă entitatea care îndeplineşte cumulativ criteriile enumerate și prezentate în cadrul prezentei secțiuni.

1. **Forma de constituire a solicitantului**

Solicitanţii de finanţare pot fi reprezentaţi de:

1. **Unitatea Administrativ Teritorială orașul, municipiul, județul**, definită conform prevederilor *Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare;*
2. **Parteneriate dintre Unitatea Administrativ Teritorială orașul, municipiul și/sau județul în care UAT orașul/municipiul este situat;**
3. **Parteneriate între Unităţile Administrativ Teritoriale orașul, municipiul și/sau județul cu:**

* **Unitatea Administrativ Teritorială comuna**, definită conform prevederilor *Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare.*

UAT comuna, parteneră în proiect, trebuie să facă parte din zona urbană funcţională a unui oraș/municipiu. Apartenenţa la zona urbană funcţională a orașelor/municipiilor poate fi dovedită prin următoarele: extrase relevante din SIDU/SDT 2021-2027 sau comunele fac parte din *Anexa 1 – Lista unităţilor administrativ-teritoriale cuprinse în teritoriul metropolitan al municipiilor reşedinţă de judeţ şi al altor municipii la Legea nr. 246/2022 privind zonele metropolitane*.

**Și/sau**

* **Instituţii şi servicii publice ale administraţiei publice locale, cu personalitate juridică,** aflate în subordinea unităților administrative teritoriale oraș, municipiu, județ, definite conform prevederilor *Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare*, a *Legii nr. 273/2006 privind finanţele publice locale, cu modificările și completările ulterioare.*

**Și/sau**

* **Instituții ale administraţiei publice centrale din subordinea sau coordonarea Guvernului ori a ministerelor**, Instituția prefectului, definite conform *OUG nr. 57/2019 privind Codul Administrativ, cu modificările și completările ulterioare*;

**Atenţie!**

**-Stabilirea instituțiilor administraţiei publice centrale ca parteneri se va realiza doar în scopul asigurării eficienţei și funcţionalităţii proiectelor realizate la nivel local (inclusiv judeţean).**

**-Nu sunt eligibili ca parteneri întreprinderile municipale și universitățile publice sau institutele de cercetare** (a se vedea descrierea RCO14).

**Atenţie!**

* Criteriile de eligibilitate ale solicitantului se aplică fiecărui partener din cadrul acordului de parteneriat.
* Unitățile administrativ-teritoriale ce reprezintă solicitantul (inclusiv partenerii) și instituţiile şi serviciile publice ale administraţiei publice locale se situează în Regiunea de dezvoltare Sud-Vest Oltenia.
* Liderul de parteneriat trebuie să fie reprezentat în mod obligatoriu de UAT oraș, UAT municipiu sau UAT judeţul.
* Nu există restricţii cu privire la numărul partenerilor.
* În scopul constituirii parteneriatelor se încheie *Acorduri de parteneriat* (Modelul C la Ghidul solicitantului).

1. **Solicitantul şi/sau reprezentantul său legal, inclusiv partenerul şi/sau reprezentantul său legal, dacă este cazul, NU se încadrează în niciuna din situaţiile de excludere prezentate în Declarația unică**

Solicitantul şi/sau reprezentantul său legal, inclusiv partenerul şi/sau reprezentantul său legal, dacă este cazul, NU se încadrează în niciuna din situaţiile de excludere prezentate mai jos.

Solicitantul nu se află în următoarele situații începând cu data depunerii cererii de finanțare, pe perioada de evaluare, selecție și contractare:

a) Să se afle în stare de faliment/ insolvenţă sau să facă obiectul unei proceduri de lichidare sau de administrare judiciară, a încheiat acorduri cu creditorii în cadrul procedurilor anterior menţionate, şi-a suspendat activitatea economică sau face obiectul unei proceduri în urma acestor situaţii sau se află în situaţii similare în urma unei proceduri de aceeaşi natură prevăzute de legislaţia sau de reglementările naţionale;

b) Să facă obiectul unei proceduri legale pentru declararea sa într-una din situațiile de la litera a).

c) Să fie găsit vinovat printr-o hotărâre judecătorească definitivă pentru comiterea unei fraude/infracțiuni referitoare la obţinerea şi utilizarea fondurilor europene şi/sau a fondurilor publice naţionale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare.

Reprezentantul legal al solicitantului care îşi exercită atribuţiile de drept pe perioada procesului de evaluare, selecție și contractare trebuie să nu se afle într-una din situațiile de mai jos:

a)să fie subiectul unui conflict de interese definit în conformitate cu prevederile naţionale/comunitare în vigoare sau să se afle într-o situaţie care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului.

b) să se afle în situația de a induce/a indus grav în eroare Autoritatea de Management sau o comisie de evaluare şi selecţie, prin furnizarea de informaţii incorecte/false în cadrul prezentului apel de proiecte sau a altor apeluri de proiecte derulate în cadrul PR SV 2021-2027;

c)să se afle în situația de a încerca/de a fi încercat să obţină informaţii confidenţiale sau să influenţeze comisiile de evaluare şi selecţie sau Autoritatea de Management pe parcursul procesului de evaluare și selecţie a prezentului apel de proiecte sau a altor apeluri de proiecte derulate în cadrul PR SV 2021-2027;

d)să fi fost condamnat printr-o hotărâre cu valoare de res judicata pentru fraudă, corupție, participare la o organizație criminală sau la orice alte activități ilegale în detrimentul intereselor financiare naționale și ale Uniunii Europene.

1. **Drepturi asupra clădirilor/spaţiului unde se implementează investiţia ce face obiectul proiectului**

Pentru proiectele de investiţii publice pentru care este necesară obţinerea autorizaţiei de construire, solicitantul are obligaţia, în condiţiile şi la termenele din Ghidul solicitantului, în etapa de contractare, respectiv nu mai târziu de semnarea contractului de finanţare/emiterea deciziei de finanţare, de a face dovada unui drept real principal asupra bunurilor imobile care fac obiectul cererii de finanţare, în condiţiile stabilite de autoritatea de management/organismul intermediar în Ghidul solicitantului. În situaţia în care, în etapa de contractare, beneficiarul nu demonstrează că este titularul dreptului real principal, cererea de finanţare este respinsă.

Pentru proiectele de investiţii publice pentru care nu este necesară obţinerea autorizaţiei de construire, precum şi pentru proiectele care vizează exclusiv achiziţia de servicii şi/sau dotări, solicitantul are obligaţia, în condiţiile şi la termenele din Ghidul solicitantului, în etapa de contractare, respectiv nu mai târziu de semnarea contractului de finanţare/emiterea deciziei de finanţare, de a face dovada unui drept real sau a unui drept de folosinţă care rezultă din contracte de închiriere sau de comodat asupra bunurilor imobile care fac obiectul cererii de finanţare şi/sau asupra bunurilor imobile care constituie locaţia/locaţiile de implementare a proiectului în care vor fi instalate echipamentele, dotările, infrastructura de suport IT, soluţiile/aplicaţiile IT ce fac obiectul proiectului. În situaţia în care, în etapa de contractare, beneficiarul nu demonstrează că este titularul dreptului real sau al unui drept de folosinţă care rezultă din contracte de închiriere sau de comodat, cererea de finanţare este respinsă.

Solicitantul declară de asemenea, pe propria răspundere, odată cu întocmirea declaraţiei unice, că deţine sau, după caz, urmează să deţină, până la semnarea contractului de finanţare/emiterea deciziei de finanţare, după caz, pentru proiectele de investiţii publice pentru care este necesară obţinerea autorizaţiei de construire un drept real principal sau pentru proiectele de investiţii publice pentru care nu este necesară obţinerea autorizaţiei de construire un drept real sau un drept de folosinţă care rezultă din contracte de închiriere sau de comodat asupra bunurilor imobile care fac obiectul cererii de finanţare şi/sau asupra bunurilor imobile care constituie locaţia/locaţiile de implementare a proiectului în care se propune a fi instalate echipamentele, dotările, infrastructura de suport IT, soluţiile/aplicaţiile IT ce fac obiectul proiectului.

Pentru proiectele de investiţii publice pentru care este necesară obţinerea autorizaţiei de construire, bunurile imobile care fac obiectul cererii de finanţare trebuie să îndeplinească, în mod cumulativ, nu mai târziu de semnarea contractului de finanţare /emiterea deciziei de finanţare, după caz, următoarele condiţii:

a) să fie libere de orice sarcini sau interdicţii incompatibile cu realizarea activităţilor proiectului;

b) să nu facă obiectul unor garanţii, cesionări şi nici a unei alte forme de sarcini care ar putea afecta dreptul invocat;

c) să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;

d) să nu facă obiectul revendicărilor potrivit unor legi speciale în materie sau dreptului comun.

Perioada pentru care este conferit dreptul real sau de folosință solicitanților eligibili și/sau partenerilor acestora trebuie să fie acoperitoare pentru durată menționată la articolul 65 din Regulamentul Parlamentului European și al Consiliului nr. 2021/1060 în vederea asigurării caracterului durabil al investiției, respectiv o perioadă de cinci ani de la data efectuării plății finale în cadrul contractului de finanţare. Această perioadă se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și respectiv de efectuare a plății finale, la care se adaugă perioada de 5 ani anterior menționată.

1. **Capacitatea financiară a solicitantului (inclusiv a liderului de parteneriat/partenerilor, dacă este cazul) pentru asigurarea sustenabilității financiare a investiţiei**

Solicitantul/membrii parteneriatului are/au capacitatea financiară de a asigura:

a) contribuţia proprie la valoarea cheltuielilor eligibile de minimum 2% din valoarea cheltuielilor eligibile;

b) finanţarea cheltuielilor neeligibile ale proiectului, unde este cazul;

c) resursele financiare necesare implementării optime a proiectului în condiţiile rambursării ulterioare a cheltuielilor eligibile din fonduri europene, respectiv asigurarea altor sume necesare implementării proiectului;

d) finanţarea cheltuielilor de funcționare și întreținere a investiţiei și a serviciilor asociate necesare, în vederea asigurării sustenabilității financiare a acestei, pe perioada de durabilitate a contractului de finanţare.

Solicitantul se angajează prin declaraţia unică (Modelul A la Ghid) să asigure contribuția proprie la valoarea cheltuielilor eligibile (minimum 2% din valoarea cheltuielilor eligibile), precum și acoperirea cheltuielilor neeligibile ale proiectului. Astfel, solicitantul (inclusiv liderul de parteneriat/partenerii, dacă este cazul) va anexa:

* Declaraţia unică (Modelul A) - la depunere şi
* Hotărârea de aprobare a indicatorilor tehnico – economici ai investiţiei – în etapa de contractare;

În cazul în care partenerul nu are obligații financiare în proiect, informațiile legate de contribuția financiară a partenerului din declarația unică nu sunt necesare. Restul informațiilor se vor menține în declarația unică a partenerului.

În etapa de contractare, solicitantul (inclusiv liderul de parteneriat/partenerii, dacă este cazul) își asumă, în cazul în care va primi finanțare, că pe o perioadă de 5 ani de la data efectuării plății finale, să mențină investiția realizată, asigurând costurile de funcționare, întreținere și serviciile asociate necesare, în vederea asigurării sustenabilității financiare a acesteia și va anexa:

* Declaraţia unică (Modelul A la Ghid), în caz ca aceasta a suferit modificări;
* Hotărârea/Hotărârile de aprobare a proiectului (Modelul D la ghid), prin care se asumă inclusiv asigurarea resurselor financiare necesare pentru a acoperi costurile de funcționare și întreținere pentru investiția din proiect, în vederea asigurării sustenabilității financiare a acesteia.

În cazul parteneriatului, dovada capacităţii de cofinanţare se face de lider şi/sau de partener(i), după caz. Prin acordul de parteneriat se va stabili cota-parte cu care va participa fiecare partener la asigurarea contribuţiei proprii a solicitantului. Se va anexa hotărârea fiecărui partener de a participa la asigurarea finanţării proiectului, cu indicarea sumelor cu care participă la acoperirea fiecărei categorii de cheltuieli.

### **5.1.2 Categorii de solicitanți eligibili**

Solicitanții de finanțare ai proiectelor depuse în cadrul prezentului apel din Prioritatea 2 - „Digitalizare în beneficiul cetățenilor și al firmelor”, Obiectivul Specific 1.2 - „Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice”, Acţiunea A - “Digitalizare în folosul cetățenilor” sunt reprezentaţi de Unitatea Administrativ Teritorială oraș, municipiu, județ, definită conform prevederilor *Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare* și de parteneriate, așa cum sunt stabilite în cadrul secțiunii 5.1.1, punctul 1 la prezentul ghid.

### **Categorii de parteneri eligibili**

Așa cum este precizat în secțiunea 5.1.1, punctul 1 în cadrul acestui apel, parteneriatele pot fi încheiate între:

* **Parteneriate dintre Unitatea Administrativ Teritorială orașul, municipiul și/sau județul în care UAT orașul/municipiul este situat;**
* **Parteneriate între Unităţile Administrativ Teritoriale orașul, municipiul și/sau județul cu:**
* **Unitatea Administrativ Teritorială comuna**, definită conform prevederilor *Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare.*

UAT comuna partener în proiect trebuie să facă parte din zona urbană funcţională a orașului/municipiului cu care încheie un acordul de parteneriat. Apartenenţa la zona urbană funcţională a orașelor/municipiilor poate fi dovedită prin următoarele: comunele fac parte din aria de implementare a SIDU/SDT 2021-2027 a orașului/municipiului lider de parteneriat/partener, caz în care se vor anexa extrase relevante din SIDU/SDT 2021-2027 sau comunele fac parte din *Anexa 1 – Lista unităţilor administrativ-teritoriale cuprinse în teritoriul metropolitan al municipiilor reşedinţă de judeţ şi al altor municipii la Legea nr. 246/2022 privind zonele metropolitane*.

**Și/sau**

* **Instituţii şi servicii publice ale administraţiei publice locale, cu personalitate juridică,** aflate în subordinea unităților administrative teritoriale oraș, municipiu, județ, definite conform prevederilor *Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare*, a *Legii nr. 273/2006 privind finanţele publice locale, cu modificările și completările ulterioare.*

**Și/sau**

* **Instituții ale administraţiei publice centrale din subordinea sau coordonarea Guvernului ori a ministerelor**, Instituția prefectului, definite conform *OUG nr. 57/2019 privind Codul Administrativ, cu modificările și completările ulterioare*;

**Atenţie!**

**-Stabilirea instituțiilor administraţiei publice centrale ca parteneri se va realiza doar în scopul asigurării eficienţei și funcţionalităţii proiectelor realizate la nivel local (inclusiv judeţean).**

**-Nu sunt eligibili ca parteneri întreprinderile municipale și universitățile publice sau institutele de cercetare** (a se vedea RCO14).

Liderul de parteneriat trebuie să fie reprezentat în mod obligatoriu de UAT orașul, UAT municipiul sau UAT judeţul.

### **5.1.4 Reguli privind parteneriatul**

În cadrul acestui apel, se aplică următoarele reguli privind parteneriatul:

* Criteriile de eligibilitate ale solicitantului se aplică fiecărui partener din cadrul acordului de parteneriat.
* Unitățile administrativ-teritoriale ce reprezintă solicitantul (inclusiv partenerii) și instituţiile şi serviciile publice ale administraţiei publice locale se situează în Regiunea de dezvoltare Sud-Vest Oltenia.
* Liderul de parteneriat trebuie să fie reprezentat în mod obligatoriu de UAT oraș, UAT municipiu sau UAT judeţul.
* Nu există restricţii cu privire la numărul partenerilor.
* În scopul constituirii parteneriatelor se încheie *Acorduri de parteneriat* (Modelul C la Ghidul solicitantului).

## **5.2 Eligibilitatea activităților**

### **5.2.1 Cerințe generale privind eligibilitatea activităților**

Activitățile propuse prin proiectele depuse la finanţare vizează acţiunile sprijinite/activităţile eligibile din secţiunile 3.6 și 5.2.2 ale prezentului ghid.

Activitățile proiectului trebuie să fie în concordanţă cu scopul Obiectivului Specific 1.2 - „Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice”, Acţiunea A - “Digitalizare în folosul cetățenilor” și trebuie să conducă la realizarea indicatorilor de program.

Toate activitățile proiectului se vor realiza pe teritoriul Regiunii de dezvoltare Sud-Vest Oltenia, în mediul urban sau în zonele urbane funcționale. Cu toate acestea, utilizatorii serviciilor, produselor și proceselor digitale publice noi și optimizate, rezultate urmare a implementării proiectelor sprijinite prin prezentul apel, pot fi situaţi oriunde la nivelul regiunii, ţării și Uniunii Europene (utilizatori transfrontalieri). De asemenea, obiectivele de patrimoniu digitizate se pot afla și în exteriorul zonelor urbane/ zonelor urbane funcţionale, în caz că UAT judeţul este lider/partener în proiect.

### **5.2.2 Activități eligibile**

În cadrul acestui apel de proiecte vor fi sprijinite următoarele tipuri principale de acțiuni:

* Dezvoltarea, testarea și rularea de soluții digitale inovatoare, aplicații digitale, produse și procese digitale în scopul oferirii cetăţenilor și întreprinderilor unor servicii publice digitale noi sau semnificativ îmbunătăţite;

Echipamentele, dotările și infrastructura suport IT vor fi finanțate într-un procent redus și limitat și doar dacă sunt strict necesare și justificate în scopul funcţionalizării investiției (a se vedea secţiunea *5.3.2. Categorii și plafoane de cheltuieli eligibile*).

Acțiunile propuse în această intervenție pot susține următoarele **activităţi principale**:

* **aplicații și soluții de e-guvernare locală și județeană;**

Se pot realiza aplicații front office (partea din organizație care vine în contact cu cetățenii și/sau mediul de afaceri), *core business* (aplicațiile care suportă procesele principale/esențiale ale organizației), *back office* (aplicații suport și administrative), se pot digitaliza/integra bazele de date aferente furnizării serviciilor publice etc.

Echipamentele, dotările și infrastructura suport IT vor fi finanțate într-un procent redus și limitat și doar dacă sunt strict necesare și justificate în scopul funcţionalizării investiției.

Având în vedere tranziția serviciilor publice la forma lor digitală, este necesară transformarea proceselor și procedurilor interne de lucru ale administrației publice (back-office) în scopul asigurării acestei tranziţii.

Se va avea în vedere că toate subactivităţile/activităţile propuse la finanţare trebuie să fie în concordanță cu scopul O.S. 1.2. și să conducă la furnizarea finală de servicii digitale publice noi sau semnificativ optimizate (cu funcţionalităţi noi), ca servicii de *e-guvernare* care oferă beneficii cetățenilor și companiilor.

* **platforme de gestiune integrată și aplicații de accesare a datelor și a documentelor emise de mai multe instituții/servicii locale sau servicii/departamente/ compartimente din cadrul aceleiași instituții;**

Astfel de platforme IT noi sau semnificativ optimizate pot asigura interoperabilitatea registrelor de date/documentelor aflate în posesia mai multor instituții/servicii locale sau servicii/departamente/compartimente din cadrul aceleiași instituții și pot reprezenta o soluţie pentru respectarea principiului european de e-guvernare „doar o singură dată”.

Astfel de platforme permit interogarea rapidă de către instituțiile și autoritățile publice interesate a datelor unui cetățean sau a unei persoane juridice private care se află deja înregistrate în diverse sisteme, baze de date ale unei alte organizații din administrația publică etc, cu asigurarea protecţiei datelor cu caracter personal şi a securităţii cibernetice.

Prin aceste platforme, se poate securiza, standardiza, normaliza, simplifica și accelera schimbul de date între diferite instituții/servicii publice sau servicii/departamente/ compartimente din cadrul aceleiași instituții.

De asemenea, platformele IT de interoperabilitate ar putea fi accesate și de instituții și autorități publice din alte State Membre pentru serviciile publice privind o persoană fizică sau juridică română, asigurându-se astfel implementarea Cadrului European de Interoperabilitate.

Se va avea în vedere că toate subactivităţile/activităţile propuse la finanţare trebuie să fie în concordanță cu scopul O.S. 1.2. și să conducă la furnizarea finală de servicii digitale publice noi sau semnificativ optimizate (cu funcţionalităţi noi), ca servicii de *e-guvernare* care oferă beneficii cetățenilor și companiilor.

* **platforme de servicii publice digitale (plata online a taxelor și impozitelor, sisteme de programări online, aplicații de tipul funcționar public virtual, puncte de contact ale primăriilor în teritoriu, puncte de plată a taxelor și impozitelor, etc.);**

Prin aceste platforme IT, cu rol orizontal, cetățenii beneficiază de interacțiunea exclusiv online cu instituțiile publice de la nivelul administrațiilor publice locale.

Pe lângă creare sau optimizarea în mod semnificativ a acestor platforme, se poate asigura interconectarea sistemelor IT relevante pentru furnizarea serviciilor publice noi/semnificativ optimizate, cu asigurarea protecţiei datelor cu caracter personal şi a securităţii cibernetice.

Se va avea în vedere că toate subactivităţile/activităţile propuse la finanţare trebuie să fie în concordanță cu scopul O.S. 1.2. și să conducă la furnizarea finală de servicii digitale publice noi sau semnificativ optimizate (cu funcţionalităţi noi), ca servicii de *e-guvernare* care oferă beneficii cetățenilor și companiilor.

* **platforme de interacţiune cu cetățenii.**

Un aspect benefic pentru calitatea vieții cetățenilor este implicarea acestora, prin intermediul aplicațiilor de e-guvernare, în luarea deciziilor publice.

Utilizarea TIC reprezintă o oportunitate pentru administrațiile publice locale de a spori interacțiunea cu cetăţenii și cu alte părţi interesate și de a stabili canale de comunicare directă cu aceștia din urmă. Cu ajutorul instrumentelor digitale se îmbunătățesc informațiile puse la dispoziția cetățenilor și se facilitează participarea (“e-participare”) acestora în procesul de guvernare.

Inovațiile din domeniul participării digitale facilitează comunicarea bidirecțională între cetățeni și administrațiile publice locale și oferă cetățenilor oportunități extinse de a participa activ la procesele de luare a deciziilor publice. Astfel, sunt reduse barierele de interacțiune dintre cetăţeni/ alte părţi interesate cu autoritățile publice în procese decizionale majore.

Interacțiunea electronică a administraţiilor cu cetățenii poate fi diferită de la o administraţie publică la alta. Ca exemplu, prin platformele de interacţiune cu cetățenii, aceștia pot trimite petiții prin utilizarea formularelor online, primind totodată răspuns într-un timp cât mai scurt, pot raporta diverse tipuri de incidente și probleme ce ţin de administrarea u.a.t. direct de pe aplicația de pe telefonul mobil către administraţia locală, pot fi consultaţi cu privire la diverite propuneri de politici și servicii publice sau pot fi implicați efectiv în procesul de elaborarea a politicilor și de planificare a serviciilor publice.

Se va avea în vedere că toate subactivităţile/activităţile propuse la finanţare trebuie să fie în concordanță cu scopul O.S. 1.2. și să conducă la furnizarea finală de servicii digitale publice noi sau semnificativ optimizate (cu funcţionalităţi noi), ca servicii de *e-guvernare* care oferă beneficii cetățenilor și companiilor.

* **proiecte de tip GIS;**

Obiectivul acestei activități este de a eficientiza și de a oferi mai multă transparență în procesul de furnizare a serviciilor publice. Tehnologia GIS (în limba engleză: *Geographic Information System* – în limba română: *Sistem Informaţional Geografic*) este utilizată pentru a crea, stoca, a analiza și a prelucra în mod eficient informații distribuite spaţial. Tehnologia GIS poate fi utilizată pentru crearea și gestionarea de baze de date geografice, cartografierea și analiza datelor distribuite spaţial, în mai multe dintre domeniile aflate în responsabilitatea administrațiilor publice locale, cum ar fi: urbanismul și planificarea urbană, cadastru, autorizarea construcțiilor, registru agricol, calcularea și colectarea taxelor și a impozitelor, gestiunea traficului și a parcărilor, siguranța publică, planificarea și protecția mediului, analiza demografică etc.

În același timp crearea și popularea unui set de baze de date care să conțină date (în acest caz, geospațiale) poate fi folosit atât pentru crearea unor aplicații care să furnizeze servicii publice digitale solicitanților persoane fizice sau juridice cât și pentru susținerea procesului decizional.

Se va avea în vedere că toate subactivităţile/activităţile propuse la finanţare trebuie să fie în concordanță cu scopul O.S. 1.2. și să conducă la furnizarea finală de servicii digitale publice noi sau semnificativ optimizate (cu funcţionalităţi noi), ca servicii de e-guvernare care oferă beneficii cetățenilor și companiilor.

* **aplicații pentru screening și monitorizare pentru persoane din grupuri vulnerabile, etc.; sisteme de alarmă pentru cazuri de urgență, etc.;**

Soluţiile de teleasistenţă digitală (în engleză, *digital telecare*) pot sprijini administrația locală în furnizarea de servicii de asistență pentru persoanele vulnerabile.

Acestea pot reprezenta o modalitate eficientă de monitorizare a activităților zilnice ale persoanele vulnerabile (spre exemplu, în vederea sprijinirii furnizării de îngrijire preventivă și durabilă la domiciliu).

Aceste soluţii permit urmărirea constantă a comportamentului unei persoane, prin utilizarea unor dispozitive electronice, cum ar fi butoanele de alarmă purtate pe corp sau dispozitive pentru detectarea mișcării, iar semnalele de avertizare timpurie și comportamentele neobișnuite pot fi notificate în regim de urgenţă persoanelor/entităţilor responsabile.

Un exemplu este reprezentat de tehnologia vocală, care poate avea potențialul de a schimba și salva vieți atunci când este utilizată de persoanele cele mai vulnerabile din societate. Aceste tehnologii pot sprijini oamenii să trăiască independent, reducând decalajul de alfabetizare digitală care împiedică persoanele vulnerabile (în special cele cu deficiențe cognitive) să beneficieze de avantajele tehnologiei, acestea putând, spre exemplu, să solicite asistență externă doar prin activarea vocală.

Aceste aplicaţii/tehnologii permit autorităților locale, furnizorilor de asistență socială, inclusiv de îngrijire la domiciliu, să vină în sprijinul persoanelor vulnerabile, astfel încât acestea să poată duce o viață în siguranţă și cât mai independentă posibil, la costuri mai reduse comparativ cu alte alternative de îngrijire. Astfel, bugetele pentru serviciile de asistenţă se pot repartiza mai eficient și pot fi sprijiniți mai mulți beneficiari de îngrijire. Spre exemplu, dispozitivele IoT (internetul obiectelor) pot permite monitorizarea pacienților de la distanță și intervenția în caz de urgență, dispozitivele purtabile putând urmări semnele vitale și indicatorii de sănătate ai pacienților.

Se va avea în vedere că toate subactivităţile/activităţile propuse la finanţare trebuie să fie în concordanță cu scopul O.S. 1.2. și să conducă la furnizarea finală de servicii digitale publice noi sau semnificativ optimizate (cu funcţionalităţi noi), ca servicii de e-guvernare care oferă beneficii cetățenilor și companiilor.

* **aplicații pentru colectarea și afișarea în timp real a datelor de mediu;**

Aceste aplicaţii pot oferi utilizatorilor un acces rapid la datele meteorologice interpolate la locația de interes, inclusiv la instrumente de afișare a datelor meteorologice prognozate și arhivate (de ex. meteorograme, diagrame privind viteza și direcția vântului la o anumită locaţiei etc), instrumente de redare a rezultatelor modelelor de traiectorie și de dispersie a particulelor de aer etc.

Printre aplicațiile utilizatorilor se pot număra modelarea eliberării fumului de incendiu, praf și poluanți periculoși de la diverse surse de emisie staționare și mobile, evenimente de calitate slabă a aerului, instrumente de afișare a prognozelor meteorologice și a datelor arhivate, interpretarea rezultatelor diverselor studii climatologice etc. Spre exemplu, dispozitivele IoT (internetul obiectelor) pot colecta date în timp real din mediul înconjurător și pot oferi feedback și alerte autorităților și cetățenilor. Astfel, IoT poate contribui la monitorizarea și îmbunătățirea diferitelor aspecte de mediu, cum ar fi calitatea aerului, nivelul de zgomot etc.

Se va avea în vedere că toate subactivităţile/activităţile propuse la finanţare trebuie să fie în concordanță cu scopul O.S. 1.2. și să conducă la furnizarea finală de servicii digitale publice noi sau semnificativ optimizate (cu funcţionalităţi noi), ca servicii de e-guvernare care oferă beneficii cetățenilor și companiilor.

* **digitalizarea și reconstrucția digitală a obiectivelor de patrimoniu, etc**

Intervenția vizează utilizarea TIC pentru furnizarea de servicii publice digitale noi sau semnificativ îmbunătățite legate de patrimoniul cultural, cetățenilor/companiilor care interacționează cu autorităţile/instituţiile publice de la nivel local.

Digitizarea are beneficii sociale, culturale și economice și poate o soluție pentru asigurarea accesului la cultură. Patrimoniu cultural este puțin cunoscut și valorificat, din cauza lipsei accesului online și a conservării digitale. Obiectivelor de patrimoniu le lipsesc informațiile disponibile în mod deschis, astfel încât administraţiile/comunităţile locale să poată valorifica economic și social moștenirea culturală locală, pentru creșterea calității vieții și dezvoltarea locală durabilă.

De asemenea, accesibilitatea publică a informațiilor privind obiectivele de patrimoniu stimulează inovația și creativitatea, fiind o sursă pentru antreprenori de a inova și de a utiliza resursele existente în diverse sectoare, inclusiv turism și reprezintă factori de promovare/de internaţionalizare a ofertei culturale locale.

Astfel, administraţiile publice/comunitățile locale vor putea participa la planificarea/ gestionarea/protecția patrimoniului lor, patrimoniul fiind văzut ca o resursă de creștere economică incluzivă și durabilă.

Prin această activitate pot fi finanţate subactivităţi/activităţi de tipul: dezvoltarea de conținut digital despre patrimoniu; dezvoltarea de platforme care să interconecteze toate obiectivele de patrimoniu de la nivel local (inclusiv judeţean); integrarea bazelor de date pentru toate informațiile și serviciile care implică patrimoniul de la nivel local (inclusiv judeţean); integrarea cu alte baze de date care oferă informaţii ce ţin de urbanism și amenajarea teritoriului, taxe și impozite locale etc; realizare de inventarieri și documentare digitală a patrimoniului local; digitizarea obiectivelor de patrimoniu; dezvoltarea unei/unor hărţi turistice cu monumentele de la nivel local/judeţean, eventual cu coduri QR privind monumentele; etichete plasate pe monumente cu coduri QR care vor direcționa vizitatorul către o platformă dedicată; alte tehnologii sau instrumente media VR pentru noi moduri de a povesti și de a interacționa etc.

Se va avea în vedere că toate subactivităţile/activităţile propuse la finanţare trebuie să fie în concordanță cu scopul O.S. 1.2. și să conducă la furnizarea finală de servicii digitale publice noi sau semnificativ optimizate (cu funcţionalităţi noi), ca servicii *de e-guvernare* care oferă beneficii cetățenilor și companiilor.

Acțiunile propuse în acest apel pot susține, de exemplu, următoarele activităţi **secundare/ conexe,** care pot fi eligibile doar în cadrul unui proiect ce conţine și activităţi principale:

* **platforme pentru managementul documentelor și al arhivelor;**

Prin implementarea acestor sisteme informatice se urmărește să se asigure furnizarea eficientă a serviciilor publice locale. De asemenea, se urmărește să se asigure coerenţa gestionării și arhivării documentelor în toate compartimentele instituției, pe baza unor norme uniforme și standardizate care să permită instituției să furnizeze în orice moment informații/documente cu privire la domeniile de care este responsabilă.

În cadrul acestei activităţi sunt eligibile inclusiv serviciile de trecere a arhivelor din analog/dosare/ hârtie în format digital.

Se va avea în vedere că această activitate nu este eligibilă ca o investiție de sine stătătoare.

Se va avea în vedere că toate subactivităţile/activităţile propuse la finanţare trebuie să fie în concordanță cu scopul O.S. 1.2. și să conducă la furnizarea finală de servicii digitale publice noi sau semnificativ optimizate (cu funcţionalităţi noi), ca servicii de e-guvernare care oferă beneficii cetățenilor și companiilor.

* **dezvoltarea tehnologiilor lingvistice bazate pe inteligență artificială (traducere automată, tehnologii vocale, chat-bots, instrumente de analiză a textului, sinteza vorbirii);**

Digitalizarea este un proces care poate să faciliteze interacțiunea dintre cetățeni și mediului de afaceri cu administrația publică. Dezvoltarea tehnologiilor lingvistice (inclusiv cele bazate pe inteligență artificială) vor contribui la o comunicare mult mai eficientă și transparentă între instituțiile publice, pe de o parte, și cetățeni/ mediului de afaceri, pe de altă parte.

În acest sens se pot utiliza aplicaţii/programe de **traducere automată** (de exemplu, a paginilor web site-urilor instituţiilor publice).

**Tehnologiile vocale** reprezintă un tip de tehnologie care permite unui dispozitiv electronic să recunoască, să analizeze și să înțeleagă cuvintele vorbite sau audio, facilitând accesului persoanelor cu diverse tipuri de dizabilităţi la serviciile publice.

**Un chat-bot (robot de chat)** este un program informatic/software care simulează conversația umană prin interacțiuni text sau vocale. Chat-bots pot fi implementaţi în principal ca chat-bots care folosesc scenarii sau reguli predefinite sau ca chat-bots ce utilizează tehnologia AI (inteligența artificială) și procesarea limbajului natural (natural language processing - NLP).

Avantajele utilizării chatbots pentru administrațiile publice locale sunt că pot reacționa instantaneu la întrebările utilizatorilor, se pot economisi timp și resurse prin diminuarea numărului de solicitări ale utilizatorilor adresate funcţionarilor publici, reducând volumul de muncă și timpul pentru răspunsuri, oferă servicii 24/7, inclusiv asistență multilingvă.

**Sinteza vocală**, cunoscută și sub numele de *text-to-speech* (sistem TTS), este o simulare a vocii umane generată de un computer. Sintetizatoarele de vorbire convertesc cuvintele scrise în limbaj vorbit. Aceste software-uri vin în sprijinul persoanelor cu deficienţe de vedere sau alte deficienţe care pot utiliza sistemul pentru transformarea textului scris în limbaj vorbit.

În ceea ce privește **instrumentele de analiză a textului** (*Text Analytics techniques and methods*), acestea pot fi utilizate pentru a face față cantităților mari de text/ date din documente, recenzii, e-mailuri și altele, în scopul extragerii informațiilor semnificative din ele într-un mod sistematic și util. Aceste tehnici și metode pot ajuta la obținerea de informații semnificative, la identificarea de modele și luarea de decizii pe baza datelor textuale. Tehnicile și metodele de analiză a textului pot fi aplicate pentru diferite tipuri de date text, cum ar fi datele structurate, nestructurate și semistructurate.

Se va avea în vedere că această activitate nu este eligibilă ca o investiție de sine stătătoare. Se va avea în vedere că toate subactivităţile/activităţile propuse la finanţare trebuie să fie în concordanță cu scopul O.S. 1.2. și să conducă la furnizarea finală de servicii digitale publice noi sau semnificativ optimizate (cu funcţionalităţi noi), ca servicii de *e-guvernare* care oferă beneficii cetățenilor și companiilor.

* **platforme informatice alimentate cu datele generate de administrația publică – *Open Data* - în vederea punerii la dispoziția publicului și a reutilizării datelor**

Această activitate vizează dezvoltarea de sisteme informatice bazate pe proceduri standardizate care să integreze datele de tip „deschise” (*open data*) și care să țină cont de nevoia de consum a cetățenilor și a mediului de afaceri pentru date de acest tip, conform Directivei nr. 2019/1024 (Directiva PSI). Astfel de sisteme informatice favorizeze procesul guvernamental de luare al deciziilor cu ajutorul datelor deschise.

După cum s-a menţionat și mai sus, toate activităţile sprijinite prin acest apel de proiecte trebuie să fie în concordanţă cu scopul Obiectivului Specific 1.2 - „Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice”, respectiv trebuie să fie legate de furnizarea finală de servicii digitale publice noi sau semnificativ modernizate, produse digitale și procese digitale care oferă beneficii cetățenilor și întreprinderilor. Astfel, pot fi eligibile și alte subactivităţi/activităţi faţă de cele menţionate mai sus, cu condiţia încadrării în scopul O.S. 1.2 și al respectării tuturor condiţiilor de eligibilitate din prezentul ghid.

**Spre exemplu, acțiunile care vizează digitalizarea și integrarea bazelor de date ale serviciilor publice nu sunt eligibile ca investiții de sine stătătoare, ci trebuie integrate cu alte activităţi în cadrul proiectului, astfel încât să contribuie la furnizarea finală de servicii digitale publice noi sau semnificativ modernizate.**

Pentru toate proiectele, sunt eligibile subactivităţile de testare a sistemelor/soluţiilor/ aplicaţiilor informatice și de pregătire a personalului.

Proiectul se va puncta dacă pentru furnizarea serviciilor publice digitale se folosesc **tehnologii avansate** precum *inteligenţa artificială (AI)*, *datele și cloud computingul* (servicii de cloud, respectiv IaaS, PaaS şi SaaS), soluţii de tip *blockchain* (cu implicaţii asupra modului de securizare, partajare şi utilizare a datelor în instituţiile publice, pentru creşterea încrederii, transparenţei şi eficienţei), *realitatea augmentată/virtuală* (cu rezultat asupra creşterii productivităţii, îmbunătăţirii calităţii serviciilor publice oferite cetăţenilor, creşterii gradului de informare a cetăţenilor şi a încrederii acestora în instituţiile publice), *soluțiile de automatizare a proceselor robotizate, chatbots* (potenţial pentru susţinerea reducerii costurilor, îndeplinirea aşteptărilor cetăţenilor, stimularea productivităţii şi eficientizarea activităţii angajaţilor), *internetul obiectelor* (IoT) etc, după caz, care generează transparenţă, eficacitate, reducerea birocraţiei, reducerea erorilor umane şi creşterea productivităţii ȋn mediul public, cu asigurarea în același timp a unui nivel înalt de securitate, protecţia datelor şi standarde de etică.

La finalul perioadei de implementare a proiectului, beneficiarul trebuie să anexe un raport din care să rezulte funcţionalitatea sistemului informatic finanţat, corespunzător cerinţelor și specificațiilor tehnice stabilite prin documentaţiile tehnico-economice realizate.

### 

### **5.2.3 Activitatea de bază**

*Activitate de bază în cadrul unui proiect* reprezintă activitatea sau pachetul de activităţi declarate de către solicitant ca fiind principale sau de referinţă pentru un proiect, care se verifică de către autoritatea de management, după caz, în etapa de contractare, la momentul întocmirii planului de monitorizare a proiectului şi care trebuie să respecte următoarele condiţii cumulative:

(i) are legătură directă cu obiectul proiectului pentru care se acordă finanţarea şi contribuie în mod direct şi semnificativ la realizarea obiectivelor şi la obţinerea rezultatelor acestuia;

(ii) se regăseşte în cererea de finanţare sub forma activităţilor eligibile obligatorii specificate în Ghidul solicitantului;

(iii) nu face parte din activităţile conexe/secundare, aşa cum sunt acestea definite în Ghidul solicitantului;

(iv) bugetul estimat alocat activităţii sau pachetului de activităţi reprezintă minimum 50% din bugetul eligibil al proiectului.

În cadrul acestui apel activitatea de bază este reprezentată de *dezvoltarea, testarea și rularea de soluții digitale inovatoare, aplicații digitale, produse și procese digitale în scopul oferirii cetăţenilor și întreprinderilor unor servicii publice digitale noi sau semnificativ îmbunătăţite.*

Acțiunile propuse în această intervenție pot susține următoarele activităţi principale (de bază):

* aplicații și soluții de e-guvernare locală și județeană;
* platforme de gestiune integrată și aplicații de accesare datelor și a documentelor emise de mai multe instituții/servicii locale sau servicii/departamente/compartimente din cadrul aceleiași instituții;
* platforme de servicii publice digitale (plata online a taxelor și impozitelor, sisteme de programări online, aplicații de tipul funcționar public virtual, puncte de contact ale primăriilor în teritoriu, puncte de plată a taxelor și impozitelor, etc.);
* proiecte de tip GIS;
* platforme de interacţiune cu cetățenii.
* aplicații pentru screening și monitorizare pentru persoane din grupuri vulnerabile, etc.; sisteme de alarmă pentru cazuri de urgență etc.;
* aplicații pentru colectarea și afișarea în timp real a datelor de mediu;
* digitalizarea și reconstrucția digitală a obiectivelor de patrimoniu, etc

Activităţile secundare, care pot fi eligibile doar în cadrul unui proiect ce conţine și activităţi principale, sunt reprezentate de:

* platforme pentru managementul documentelor și al arhivelor;
* dezvoltarea tehnologiilor lingvistice bazate pe inteligență artificială (traducere automată, tehnologii vocale, chat-bots, instrumente de analiză a textului, sinteză a vorbirii);
* platforme informatice alimentate cu datele generate de administrația publică – Open Data - în vederea punerii la dispoziția publicului și a reutilizării datelor.

### **5.2.4 Activități neeligibile**

Sunt neeligibile activitățile principale și secundare care nu îndeplinesc cerințele din secțiunile 5.2.1. și 5.2.2.

Activitățile neeligibile în cadrul prezentului apel sunt:

a) activități care implică doar lucrări de întreținere, reparare și mentenanță, fără realizarea unor funcționalități noi pentru serviciile/ produsele/procesele digitale publice;

b) activitățile cuprinse în proiecte finalizate care, potrivit art. 2 al Regulamentului (UE) 2021/1060, pct. 37, reprezintă proiectele care au fost încheiate în mod fizic sau implementate integral și pentru care toate plățile aferente au fost efectuate de beneficiar, iar contribuția publică relevantă a fost plătită beneficiarilor;

## **5.3 Eligibilitatea cheltuielilor**

### **5.3.1. Baza legală pentru stabilirea eligibilității cheltuielilor**

* Regulamentul (UE, EURATOM) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021 – 2027;
* Regulamentul (UE, EURATOM) nr. 2018/1046 al al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
* Regulamentul UE nr. 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune;
* Regulamentul UE nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul European de dezvoltare regională, Fondul social european Plus, Fondul de coeziune, Fondul pentru o tranziție justă și Fondul europena pentru afaceri martime, pescuit si acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentr managementul frontierelor și politica de vize;
* OUG nr. 133/2021, privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor effectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.
* Ordin nr. 4013/5316/2023 pivind aprobarea Instrucțiunilor de aplicare a prevederilor art. 9 alin. (1) și (2) din Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă

**Condițiile cumulative de eligibilitate a cheltuielilor:**

* să respecte prevederile art. 63 și, după caz, ale art. 20, alin (1) lit. b) și c) din Regulamentul (UE) nr. 2021/1060, precum şi perioada de implementare stabilită de către autoritatea de management prin contractul de finanţare;
* să fie însoţită de facturi emise în conformitate cu prevederile Legii nr. 227/2015 privind Codul fiscal, cu modificările și completările ulterioare sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3, precum și formelor de sprijin prevăzute la art. 5 din HG nr. 873/2022;
* să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4, precum și a formelor de sprijin prevăzute la art. 5 din HG nr. 873/2022;
* să fie în conformitate cu prevederile programului;
* să fie în conformitate cu prevederile contractului de finantare/deciziei de finanțare;
* să fie rezonabilă şi necesară realizării operaţiunii;
* să respecte prevederile legislaţiei Uniunii Europene şi naţionale aplicabile;
* să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct (i) din Regulamentul (UE) nr. 2021/1060, cu excepția formelor de sprijin prevăzute la art. 5 din HG nr. 873/2022.

Cheltuielile trebuie să nu fie contrare prevederilor dreptului aplicabil al Uniunii Europene sau legislației naționale care vizează aplicarea dreptului relevant al Uniunii, în privința eligibilității, regularității, gestiunii sau controlului operațiunilor și cheltuielilor.

### **5.3.2. Categorii și plafoane de cheltuieli eligibile**

Categoriile și sub-categoriile de cheltuieli eligibile aplicabile acestui apel de proiecte din MySMIS se regăsesc în foaia de calcul 2 – Bugetul proiectului din anexa Modelul I.

Limitele procentuale prevăzute pentru anumite categorii de cheltuieli se aplică la valoarea cheltuielilor eligibile incluse în bugetul proiectului, la data semnării contractului de finanţare.

În conformitate cu prevederile art. 9 (1) din HG 873/2002, cheltuiala cu TVA este eligibilă pentru operațiunile al căror cost total este mai mic de 5 000 000 EUR (inclusiv TVA), dacă nu este finanţată şi din alte fonduri publice. În conformitate cu prevederile art. 9 (2) din HG 873/2002, cheltuiala cu TVA este eligibilă pentru operațiunile al căror cost total este mai mare de 5 000 000 EUR (inclusiv TVA), dacă este nerecuperabilă, potrivit legii. În conformitate cu prevederile art. 9 (3) din HG 873/2022, instrucţiunile de aplicare a prevederilor alin. (1) şi (2) din HG 873/2022 privind TVA, se aprobă prin ordin comun al ministrului investiţiilor şi proiectelor europene şi al ministrului finanţelor.

Categoriile de cheltuieli eligibile pentru prezentul apel de proiecte sunt[[12]](#footnote-12):

* **Cheltuieli pentru elaborare documentaţii şi asistenţă tehnică**
* **Elaborare documentaţii**, ce cuprinde cheltuieli pentru:
* Studiu de fezabilitate, inclusiv studii de specialitate;
* Proiect tehnic și caiete de sarcini;
* **Consultanţă,** ce cuprinde cheltuieli pentru:
  + Managementul de proiect pentru obiectivul de investiţii, inclusiv consultanta in domeniul achizitiilor publice;
  + Consultanţă pentru elaborarea cererii de finanţare;
  + Consultanţă pentru asigurarea securităţii cibernetice;
  + Audit tehnic. Raportul de audit tehnic se va realiza de către o entitate independentă de solicitant/consultant/proiectant, la finalul perioadei de implementare a proiectului, și prin acesta se va certifica faptul că sistemul informatic/soluţiile/ aplicaţiile funcționează fără erori, în mod corespunzător cu cerinţele și specificațiile tehnice stabilite prin documentaţiile tehnico-economice realizate.
* **Asistenţă tehnică**
* pentru implementarea componentei specifice tehnologiei informației și comunicațiilor din proiect;
* **Cheltuieli pentru obiectivul de investiţii IT&C *(investiţia de bază)*** cuprind cheltuieli pentru:
* Echipamente;
* Soluţii/aplicaţii;
* Licenţe;
* Instalare, configurare și punere în funcţiune;

Pot include cheltuieli pentru configurarea și implementarea/dezvoltarea bazelor de date și integrarea diverselor structuri de date existente, costurilor pentru migrarea serviciilor către noi platforme, în conformitate cu scopul O.S. 1.2.

* Infrastructura suport IT (de ex. UPS, HVAC etc);
* Servici informatice (de ex. analiză de business, proiectare, dezvoltare etc);
* Dotări, ce intră în categoria mijloacelor fixe;
* Securitate cibernetică;

**Observaţie:** Nu sunt eligibile dotările în scopuri administrative (de ex. mobilier pentru birouri).

**Atenţie!** Echipamentele, dotările și infrastructura suport IT vor fi finanțate într-un procent de max 10% din **valoarea cheltuielilor eligibile finanțate în cadrul capitolului** *Cheltuieli pentru obiectivul de investiţii IT&C (investiţia de bază)* și doar dacă sunt strict necesare și justificate în scopul operaţionalizării investiției.

* **Alte cheltuieli,** reprezentate de:
* Cheltuieli pentru informare și publicitate. Cuprinde cheltuielile obligatorii pentru informare şi publicitate, conform Manualului de Identitate Vizuală a PR SV Oltenia 2021-2027;
* Probe tehnologice și teste, inclusiv securitatea cibernetică. Cuprinde cheltuielile aferente testărilor prevăzute în proiect.
* **Cheltuieli pentru pregătirea personalului** cuprind cheltuieli pentru:
* Pregătirea personalului, inclusiv pentru securitatea cibernetică. Cuprinde cheltuielile necesare pentru instruirea/formarea profesională specifică, legată de pregătirea personalului care va utiliza aplicația/soluţiile/sistemele informatice, inclusiv echipamentele, infrastructura suport IT, dotările achiziționate/utilizate în scopul implementării proiectului.

Proiectul poate include și cheltuieli neeligibile, dar care să fie strâns legate și necesare funcţionării proiectului TIC.

**Plafoane de cheltuieli eligibile sunt prezentate în tabelul de mai jos:**

|  |  |
| --- | --- |
| **Cheltuieli eligibile pentru prezentul apel de proiecte** | **Plafoane de cheltuieli eligibile** |
| Cheltuieli pentru elaborare documentaţii şi asistenţă tehnică | Cheltuielile pentru elaborare de documentaţii şi asistenţă tehnică sunt eligibile, cumulat, în limita a maximum 10% din valoarea cheltuielilor eligibile finanțate în cadrul capitolului *Cheltuieli pentru obiectivul de investiţii IT&C (investiţia de bază).* |
| Echipamente;  Infrastructura suport IT (de ex. UPS, HVAC etc);  Dotări, ce intră în categoria mijloacelor fixe; | Cheltuielile cu echipamentele, dotările și infrastructura suport IT, sunt eligibile, cumulat, în limita a maximum 10% din valoarea cheltuielilor eligibile finanțate în cadrul capitolului *Cheltuieli pentru obiectivul de investiţii IT&C (investiţia de bază).* |
| Cheltuieli pentru informare şi publicitate | Cheltuieli cu activitățile de informare și publicitate aferente proiectului sunt eligibile în conformitate cu prevederile contractului de finanţare, în limita a 10.000 lei, inclusiv TVA. |
| Pregătirea personalului de exploatare  Probe tehnologice şi teste | Cheltuielile pentru pregătirea personalului și pentru probe tehnologice şi teste, sunt eligibile, cumulat, în limita a maximum 5% din valoarea cheltuielilor eligibile finanțate în cadrul capitolului *Cheltuieli pentru obiectivul de investiţii IT&C (investiţia de bază).* |

În conformitate cu Instrucțiunile de aplicare a prevederilor art. 9 alin. (1) și (2) din HG nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021 - 2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă, TVA declarata in cadrul operatiunii a fi eligibila pentru finantare din fonduri europene nu a fost si nu va fi solicitata la rambursare conform legislatiei nationale in domeniul fiscal, pentru a respecta prevederile Regulamentului (UE/Euratom) 2018/1046 al Parlamentului European si al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 si a Deciziei nr. 541/2014/UE si de abrogare a Regulamentului (UE, Euratom) nr. 966/2012, cu modificarile si completarile ulterioare, in ceea ce priveste evitarea dublei-finantari.

**Atenţie!** În situația în care, înainte de punerea în funcţiune a sistemului, unele dintre tehnologiile prevăzute iniţial nu reușesc să mai îndeplinească rolul de a asigura un nivel înalt din punct de vedere tehnic/tehnologic, ca urmare a evoluției tehnologice, solicitantul poate propune utilizarea unor tehnologii de actualitate, fără ca acest fapt să afecteze obiectivele proiectului, sub rezerva acceptării propunerii de către AM și cu respectarea procedurilor de lucru.

### **5.3.3. Categorii de cheltuieli neeligibile**

Următoarele categorii de cheltuieli nu sunt eligibile:

1. a) cheltuielile prevăzute la art. 10 din HG nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
2. b) cheltuielile prevăzute la art. 64 din Regulamentul (UE) 2021/1.060;
3. c) cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate;
4. d) cheltuielile efectuate în sprijinul relocării potrivit art. 66 din Regulamentul (UE) 2021/1.060;
5. e) cheltuielile privind costurile de funcţionare și întreţinere a obiectivelor finanțate prin proiect;
6. f) cheltuielile privind costuri administrative;
7. g) cheltuielile de personal;
8. h) cheltuieli financiare, respectiv prime de asigurare, taxe, comisioane, rata și dobânzi aferente creditelor;
9. i) contribuţia în natură;
10. j) amortizarea;
11. k) taxa pe valoarea adăugată recuperabilă;
12. l) dotările în scopuri administrative (de ex. mobilier pentru birouri);
13. m) cheltuieli cu auditul financiar;
14. n) cheltuieli diverse și neprevăzute.
15. o) cheltuielile în numerar (cu excepția costurilor de personal și cheltuielilor de deplasare cand acestea fac parte din categoria costurilor eligibile in apel)

### **5.3.4 Opțiuni de costuri simplificate. Costuri directe și costuri indirecte**

Nu se aplică

### **5.3.5 Opțiuni de costuri simplificate. Costuri unitare/sume forfetare și rate forfetare**

Nu se aplică.

### **5.3.6 Finanțare nelegată de costuri**

Nu se aplică.

## **5.4 Valoarea minimă și maximă eligibilă/nerambursabilă a unui proiect**

Valoarea minimă nerambursabilă a unui proiect: 100.000 euro (inclusiv TVA)

Valoarea maximă nerambursabilă a unui proiect: 600.000 euro (inclusiv TVA)

Cursul valutar la care se va calcula încadrarea în respectivele valori minime și maxime este cursul inforeuro din luna publicării ghidului solicitantului (din luna Ianuarie 2024 respectiv:

1 euro = 4,9753 lei). Acest curs va fi utilizat până la semnarea contractului de finanţare.

La semnarea contractului de finanțare cursul de referință folosit pentru încadrarea valorii maxime a ajutorului de minimis în conformitate cu regulile de acordare a ajutorului este cursul InforEuro de la data acordării ajutorului.

**NOTĂ:** Criteriul cu privire la valoarea minimă a investiției nu se menține pe perioada de implementare și de asigurare a caracterului durabil al investiției.

## **5.5 Cuantumul cofinanțării acordate**

În cadrul apelului de proiecte Cod SMIS: PRSVO/224/PRSVO\_P2/OP1/RSO1.2/PRSVO\_A9 pentru întocmirea bugetului cererii de finanțare, se vor lua în calcul următoarele rate de cofinanțare:

* Ajutorul financiar nerambursabil va fi împărțit astfel:

- maximum 85% din valoarea ajutorului nerambursabil reprezintă rata de cofinanțare acordată prin Fondul European de Dezvoltare Regională (FEDR);

- minimum 13% din valoarea ajutorului nerambursabil reprezintă rata de cofinanțare din bugetul de stat (BS).

* Beneficiarii vor asigura din bugetele proprii o cofinanțare de minimum 2% din valoarea cheltuielilor eligibile.

**În cazul proiectelor depuse în parteneriat, ratele de cofinanțare mai sus-menționate se aplică fiecărui membru al parteneriatului pentru cheltuielile eligibile aferente acestuia, modalitatea de participare a partenerilor la asigurarea cheltuielilor eligibile și neeligibile ale proiectului fiind stabilită în Acordul de parteneriat.**

**Solicitantul va asigura contribuția proprie la valoarea cheltuielilor eligibile, acoperirea cheltuielilor neeligibile ale proiectului, precum şi asigurarea altor sume necesare implementării proiectului.**

## **5.6 Durata proiectului**

Perioada de implementare a activităților proiectului nu trebuie să depășească 31 decembrie 2029.

## **5.7 Alte cerințe de eligibilitate a proiectului**

**5.7.1 Încadrarea proiectului în acţiunile specifice sprijinite în cadrul Obiectivului specific**

Activităţile eligibile (din secțiunea 5.2.2) propuse în cadrul cererilor de finanțare reprezintă obligaţii contractuale ce vor fi monitorizate pe parcursul implementării proiectului şi după finalizarea implementării acestuia.

**5.7.2 Activităţile eligibile ale proiectului sunt legate în mod direct de furnizarea finală de servicii publice digitale noi sau semnificativ îmbunătăţite (cu funcţionalităţi noi) cetăţenilor și întreprinderilor**

Toate activităţile eligibile ale proiectului trebuie să fie în concordanță cu scopul O.S. 1.2 și să fie legate în mod direct de furnizarea finală de servicii publice digitale noi (în România) sau semnificativ îmbunătăţite (cu funcţionalităţi noi), cetăţenilor și întreprinderilor.

Acest criteriu de eligibilitate a proiectului și activităților va fi probat și evaluat în etapa de evaluarea tehnică și financiară de către un evaluator care deține expertiză de specialitate în domeniul IT (evaluator tehnic).

**5.7.3 Intervențiile din cadrul proiectului respectă standardele de securitate cibernetică și de interoperabilitate, precum și principiile guvernării electronice și interoperabilității cu infrastructurile de servicii digitale ale UE (sistemele trebuie să permită transferul electronic de date transfrontaliere)**

**5.7.3.1 Intervențiile din cadrul proiectului respectă standardele de securitate cibernetică**

În vederea protejării sistemelor informatice, se vor implementa soluţii de securitate cibernetică, constând în măsuri tehnice şi organizaţionale necesare protecţiei cibernetice care să crească capacitatea de detecţie, capabilităţile de prevenţie la atacuri cibernetice și de a răspunde și de a elimina eficient amenințările cibernetice, în linie cu principiile enunţate la art. 5 din *Legea nr. 58/2023 privind securitatea şi apărarea cibernetică a României, precum şi pentru modificarea şi completarea unor acte normative*. Conform art. 3 (1), lit c), această lege se aplică, în domeniul securităţii cibernetice, inclusiv reţelelor şi sistemele informatice deţinute, organizate, administrate sau utilizate de autorităţi şi instituţii ale administraţiei publice locale.

Conform principiului personalităţii (art. 5, lit. a) din Legea 58/2023), responsabilitatea asigurării securităţii cibernetice a unui sistem, a unei reţele şi/sau a unui serviciu informatic revine persoanei fizice sau juridice care le deţine în proprietate, le organizează, administrează şi/sau utilizează, după caz.

**5.7.3.2 Intervențiile din cadrul proiectului respectă principiul asigurării interoperabilității cu alte sisteme informatice**

Sistemele informatice/programele/aplicaţiile informatice etc aferente serviciilor publice digitale noi sau semnificativ îmbunătăţite, ce fac obiectul proiectului, trebuie să fie proiectate sau reproiectate/adaptate/modernizate, din punct de vedere al activităţilor operaţionale, procedurale şi tehnice, **având la bază principiul asigurării interoperabilității cu alte sisteme informatice,** astfel încât să se permitătransferul cu uşurinţă a datelor între sistemele interconectate, cu respectarea legislaţiei privind protecţia datelor cu caracter personal și având la bază principiile şi obiectivele Cadrul european de interoperabilitate.

Interoperabilitatea are un sens multidimensional, ce ţine seama de mai multe dimensiuni (dimensiuni legale, organizaţionale, semantice şi tehnice) și contribuie la facilitatea schimbului de date între autorităţile şi instituţiile publice. Această abordare trebuie avută în vedere încă de la conceperea serviciilor şi a sistemelor şi pe tot parcursul ciclului lor de viaţă: planificare, proiectare, achiziţie, implementare, derulare.

Lanţul de interoperabilitate se manifestă în practică din oficiu între autorităţile şi instituţiile publice și se bazează pe utilizarea unui set de elemente comune, precum vocabular, concepte, principii, recomandări, standarde, specificaţii, în conformitate cu prevederile *Legii nr. 242/2022 privind schimbul de date între sisteme informatice şi crearea Platformei naţionale de interoperabilitate.* Autorităţile şi instituţiile publice vor avea în vedere principiile enunţate la art. 5 (1) din Legea nr. 242/2022 atunci când dezvoltă sistemele informatice. Astfel, acestea trebuie să fie dezvoltate având componente de interconectare prin standarde care permit schimbul de date, în conformitate cu prevederile Legii nr. 242/2022 și a legislaţiei subsecvente, după caz.

Autorităţile şi instituţiile publice ale căror sisteme vor fi interconectate vor garanta respectarea caracterului privat, a confidenţialităţii, autenticităţii, integrităţii datelor şi interzicerea transferului neautorizat al informaţiilor furnizate de utilizatori. Schimbul de date între instituţiile şi autorităţile publice, precum şi între acestea şi utilizatori persoane fizice şi juridice din mediul privat se face în condiţii de siguranţă, încredere şi confidenţialitate, în conformitate cu legislaţia privind securitatea informaţiei, a celei privind serviciile de asigurare a încrederii, precum şi a celei privind protecţia datelor cu caracter personal.

Potrivit art. 15 (2) din Legea nr. 242/2022, la propunerea Autorităţii pentru Digitalizarea României, se aprobă, prin ordin al ministrului cercetării, inovării şi digitalizării, Normele de referinţă pentru realizarea interoperabilităţii în domeniul tehnologiei informaţiei şi al comunicaţiilor, care se publică în Monitorul Oficial al României, Partea I (aplicabile după intrarea în vigoare a actului normativ de aprobare a acestora)[[13]](#footnote-13). NRRI devin obligatorii pentru autorităţile şi instituţiile publice din cadrul administraţiei publice centrale şi locale (art. 15 (3) din lege). De asemenea, conform prevederilor art. 15(6) din lege, MCID va putea prevedea în bugetul propriu de venituri şi cheltuieli sumele necesare sprijinirii autorităţilor publice locale pentru conectarea acestora la Platforma naţională de interoperabilitate.

Standardele tehnice de interoperabilitate se regăsesc inclusiv în *HG 908/2017 pentru aprobarea Cadrului Naţional de Interoperabilitate.*

De asemenea, conform art. (9^1) din OUG nr. 89/2022[[14]](#footnote-14), cu modificările și completările ulterioare, sistemele informatice aferente serviciilor publice locale pot fi dezvoltate pentru a permite migrarea/rularea ulterioară în Platforma de cloud guvernamental, **în limita resurselor disponibile ale Platformei**. Astfel, sistemele informatice prevăzute în proiect pot fi dezvoltate ca să asigure compatibilitatea cu funcţionarea într-o structură de tip cloud, de tip *cloud ready* sau *cloud native.*

Pentru a îndeplini prezentul criteriu de eligibilitate**, în mod prioritar,** sistemele informatice trebuie să fie dezvoltate având **componente de interoperabilitate** care să permită schimbul de date, în linie cu prevederile Legii nr. 242/2022 *privind schimbul de date între sisteme informatice şi crearea Platformei naţionale de interoperabilitate* și a legislaţiei subsecvente, după caz.

**Observaţie:** Asigurarea efectivă a interconectării sistemelor prevăzute în proiect cu sistemele informatice ale administraţiei publice centrale și/sau locale, cu sprijinul Autorităţii pentru Digitalizarea României[[15]](#footnote-15), precum și implementarea principiului „doar o singură data”[[16]](#footnote-16), se va puncta în cadrul etapei de ETF.

**5.7.3.3 Intervențiile din cadrul proiectului respectă principiile asigurării integrării serviciilor publice digitale naţionale în piaţa unică digitală europeană,** doar pentru procedurile care pot fi accesate online de utilizatorii naţionali[[17]](#footnote-17)

De asemenea, în conformitate cu prevederile PR Sud-Vest Oltenia 2021-2027, intervenţiile trebuie să respecte principiile **guvernării electronice și interoperabilității cu infrastructurile de servicii digitale ale Uniunii Europene** (sistemele trebuie să permită transferul electronic de date **transfrontaliere**).

În cazul în care o procedură stabilită la nivel naţional/un serviciu public electronic poate fi accesat online de către utilizatorii netransfrontalieri, aceasta ar trebui să poată fi, de asemenea, accesat și de către utilizatorii transfrontalieri în mod nediscriminatoriu prin intermediul aceleiași soluții tehnice sau al unei soluții tehnice alternative.

În acest, se vor respecta cerinţe[[18]](#footnote-18) precum:

* utilizatorii pot accesa instrucțiuni în legătură cu completarea unei proceduri într-o limbă oficială a Uniunii care este pe larg înțeleasă de un număr cât mai mare de utilizatori transfrontalieri;
* utilizatorii transfrontalieri sunt în măsură să prezinte informațiile solicitate, inclusiv atunci când structura acestor informații diferă de cea a informațiilor similare din statul membru în cauză;
* utilizatorii transfrontalieri au posibilitatea de a furniza elemente justificative privind conformitatea cu cerințele aplicabile și de a primi rezultatele procedurilor în format electronic în toate cazurile în care acest lucru este posibil și pentru utilizatorii netransfrontalieri;
* în cazul în care finalizarea unui proceduri necesită o plată, utilizatorii au posibilitatea de a plăti taxele online prin intermediul serviciilor de plăți transfrontaliere disponibile pe scară largă, fără discriminare pe baza locului în care se află sediul prestatorului de servicii de plată, a locului emiterii instrumentului de plată sau a locului în care se află contul de plăți în Uniune etc.

Acest criteriu de eligibilitate a proiectului și activităților va fi probat și evaluat în etapa de evaluarea tehnică și financiară de către un evaluator care deține expertiză de specialitate în domeniul IT (tehnic).

**5.7.4 Proiectul propus spre finanţare trebuie să nu fie încheiat în mod fizic sau implementat integral înainte de depunerea cererii de finanțare în cadrul PR SV Oltenia 2021-2027, indiferent dacă toate plățile aferente au fost realizate sau nu de către beneficiar (art. 63, alin 6) din Regulamentul (UE) nr. 2021/1060**

Nu sunt eligibile investiţiile care au fost finalizate din punct de vedere fizic (de ex. a fost semnat procesul-verbal de predare-primire a sistemului IT) până la momentul depunerii cererii de finanţare.

Contractele de servicii și de furnizare trebuie să fi fost încheiate după data de 01.01.2021, în caz contrar cheltuielile aferente acestora nu sunt eligibile.

**5.7.5 Proiectul propus nu a mai beneficiat de finanţare publică în ultimii 5 ani, pentru acelaşi tip de activităţi şi nu beneficiază în prezent de fonduri publice din alte surse de finanţare, altele decât cele ale solicitantului**

În această situaţie, în ultimii 5 ani de dinainte de data depunerii Cererii de Finanţare, proiectul propus nu a mai beneficiat de finanţare publică, pentru acelaşi tip de activităţi realizate asupra aceluiași serviciu public/aceleiași functionalităţi a serviciului public. De asemenea, proiectul propus nu beneficiază în prezent de fonduri publice din alte surse de finanţare, altele decât cele ale solicitantului.

**Evitarea dublei finanțări**

Ulterior încheierii contractului de finanţare, beneficiarul nu va mai putea primi finanţări din alte programe ale Uniunii pentru aceleaşi cheltuieli eligibile ale proiectului depus, sub sancţiunea rezilierii Contractului de finanţare şi a returnării sumelor rambursate.

În vederea evitării dublei finanțări, beneficiarii au obligația declarării pe proprie răspundere a nefinanțării proiectului și în cadrul altor programe ale Uniunii pentru aceleaşi activităţi și cheltuieli eligibile (a se vede Modelul A – Declaraţia unică).

**5.7.6 Perioada de implementare a activităților proiectului nu depășește 31.12.2029**

Perioada de implementare a activităților proiectului se referă atât la activitățile realizate înainte de depunerea cererii de finanțare, cât și la activitățile ce urmează a fi realizate după momentul contractării proiectului, conform contractului de finanţare. Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități.

Perioada de implementare a proiectului nu include perioada de procesare a cererii de rambursare finale și efectuarea plății aferente acesteia.

**5.7.7 Ȋncadrarea valorii proiectului în limitele valorilor minime și maxime eligibile**

Valoarea totală eligibilă a cererii de finanţare se încadrează în limitele minime și maxime menționate în cadrul subsecțiunii 5.4 a prezentului ghid.

Cursul valutar la care se va calcula încadrarea în respectivele valori minime și maxime este cursul inforeuro din luna publicării ghidului solicitantului. Acest curs va fi utilizat până la semnarea contractului de finanţare.

NOTĂ: Criteriul cu privire la valoarea minimă a investiției nu se menține pe perioada de implementare și durabilitate a investiției.

**5.7.8 Proiectul respectă principiile privind dezvoltarea durabilă, accesibilitatea pentru persoanele cu dizabilități, egalitatea de şanse și nediscriminarea**

În procesul de pregătire, contractare, implementare şi valabilitate a contractului de finanţare, solicitantul a respectat şi va respecta:

* legislaţia naţională şi comunitară aplicabilă în domeniul egalităţii de şanse, de gen, nediscriminare, accesibilitate;
* legislaţia naţională şi comunitară aplicabilă în domeniul dezvoltării durabile, protecţiei mediului şi eficienţei energetice.

În cadrul Declaraţiei unice (Model A la ghid), solicitantul va declara că va respecta obligaţiile prevăzute în legislaţia comunitară şi naţională în domeniul dezvoltării durabile, egalităţii de şanse şi nediscriminării.

Solicitantul va descrie în secțiunea relevantă din cererea de finanțare (Secțiunea 13 – *Principii orizontale*) modul în care sunt respectate, pe durata pregătirii şi implementării proiectului, obligațiile prevăzute de legislația specifică aplicabilă în domeniul egalităţii de şanse, nediscriminării şi egalităţii de gen, precum și alte acțiuni suplimentare (dacă este cazul), inclusiv prin interzicerea oricăror acțiuni care au potențialul de a discrimina pe bază de sex, rasă, origine etnică, dizabilitate, vârstă sau orientare sexuală în activitățile legate de realizarea proiectului și respectiv în etapa implementării acestuia, precum și prin interzicerea oricăror acțiuni care contribuie, sub orice formă, la segregare sau excluziune.

Intervențiile sprijinite vor ține cont de principiile și domeniile prioritare promovate prin ***Strategia națională privind drepturile persoanelor cu dizabilități 2021-2027*, inclusiv ale *Convenției ONU privind drepturile persoanelor cu dizabilităţi (CDPD a ONU), inclusiv a Comentariilor Generale ale CRPD[[19]](#footnote-19)*** și se va urmări ca rezultatele proiectelor să permită persoanelor cu dizabilităţi accesul la produsele informaționale și comunicative, la serviciile și programele pe care societatea le pune la dispoziția membrilor săi, în condiții de egalitate și nediscriminare. În mod obligatoriu, proiectele vor respecta legislația privind accesibilitatea paginilor web și a aplicațiilor mobile pentru toţi utilizatorii în special pentru persoanele cu dizabilități (și cele în vârstă), în linie cu *prevederile Directivei (UE) 2016/2.102/UE a Parlamentului European şi a Consiliului din 26 octombrie 2016 privind accesibilitatea site-urilor web şi a aplicaţiilor mobile ale organismelor din sectorul public*, transpusă în legislaţia naţională prin *OUG 112/2018 privind accesibilitatea site-urilor web şi a aplicaţiilor mobile ale organismelor din sectorul public*, precum și cu *Normele de monitorizare a conformității site-urilor web și a aplicațiilor mobile cu cerințele privind accesibilitatea, aprobate prin Decizia Președintelui ADR nr. 815/2022.*

Principiile care stau la baza accesibilităţii site-urilor lor web şi ale aplicaţiilor lor mobile, făcându-le uşor de identificat, funcţionale, uşor de înţeles şi stabile sunt enumerate la art. 3 (2) din OUG 112/2018.

Potrivit art. 4 (8) din OUG 112/2018, conţinutul site-urilor web şi al aplicaţiilor mobile puse la dispoziţie de către un organism din sectorul public trebuie să ofere un cod intern comun de limbaj natural, structuri, relaţii şi secvenţe, precum şi date ale oricărei componente integrate ale interfeţei de utilizare, facilitându-se astfel utilizatorilor folosirea tehnologiilor de asistare pentru accesarea site-urilor web şi a aplicaţiilor mobile.

De asemenea, solicitantul va descrie modalitatea prin care se asigură respectarea *Cartei drepturilor fundamentale a Uniunii Europene.*

**5.7.9 Proiectul respectă principiul DNSH**

În linie cu RDC, proiectele sprijinite trebuie să cuprindă activități care respectă standardele și prioritățile Uniunii în materie de climă și mediu și **care nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852 al Parlamentului European și al Consiliului**, respectiv: *atenuarea schimbărilor climatice*, *adaptarea la schimbările climatice*, *utilizarea durabilă și protejarea resurselor de apă și a celor marine*, *economia circulară*, *prevenirea și controlul poluării* și *protecția și refacerea biodiversității și a ecosistemelor*.

Verificarea respectării principiului DNSH la nivelul Programul Regional s-a făcut în faza de elaborare a programului pe baza unei analize ce a constat în evaluarea celor șase obiective de mediu, așa cum sunt interpretate la art. 17 din Regulamentul (UE) 852/2020, pentru fiecare acțiune indicativă cuprinsă în Programul Regional Sud-Vest Oltenia 2021-2027, conform metodologiei prezentată în Comunicarea Comisiei 1054/12.02.2021 - Orientări tehnice privind aplicarea principiului de „a nu prejudicia în mod semnificativ”.

Respectarea principiului DNSH în cadrul proiectelor ce vor fi finanțate se verifică în etapa de selecție prin introducerea unui criteriu de eligibilitate a proiectului și activităților, criteriu care va fi probat și evaluat în evaluarea tehnică și financiară de către un evaluator care deține expertiză de specialitate în domeniul mediului. Acest criteriu se referă la includerea în documentația tehnică, dacă este cazul, a măsurilor identificate în analiza efectuată la nivelul Programului Regional Sud-Vest Oltenia 2021-2027, respectiv a:

- măsurilor de adaptare la schimbările climatice, cu respectarea legislației în vigoare (obiectivul de mediu *adaptarea la schimbările climatice*);

- măsurilor privind atenuarea emisiilor GES, cu respectarea legislației în vigoare (obiectivul de mediu *atenuarea schimbărilor climatice*);

- măsurilor privind utilizarea durabilă și protejarea resurselor de apă, cu respectarea legislației în vigoare (obiectivul de mediu *utilizarea durabilă și protejarea resurselor de apă și a celor marine*);

- măsurilor de limitare a generării deșeurilor, cu respectarea legislației în vigoare (obiectivul de mediu *economia circulară*);

- măsurilor de reducere a emisiei poluanților în aer și/sau în apă și/sau în sol, cu respectarea legislației în vigoare (obiectivul de mediu *prevenirea și controlul poluării*);

- măsurilor privind protecția și refacerea biodiversității și a ecosistemelor, cu respectarea legislației în vigoare (obiectivul de mediu *protecția și refacerea biodiversității și a ecosistemelor).*

(vezi Anexa IX- Metodologie verificare DNSH)

**5.7.10 Proiectul asigură imunizarea la schimbările climatice**

Nu este cazul

# 6. INDICATORI DE ETAPĂ

Indicatorii de etapă reprezintă repere cantitative, valorice sau calitative faţă de care este monitorizat şi evaluat, într-o manieră obiectivă şi transparentă, progresul implementării unui proiect.

În funcție de specificul proiectelor, indicatorii de etapă sunt:

a) realizarea unor activităţi sau subactivităţi din proiect,

b) atingerea unor stadii de implementare sau de execuţie tehnică prestabilite

c) atingerea unor stadii de implementare financiară prestabilite

d) stadii sau valori intermediare ale indicatorilor de realizare;

Indicatorii de etapă se vor regăsi în cadrul *Planului de monitorizare a proiectului*, și se vor monitoriza de către autoritatea de management pe parcursul implementării proiectului.

Indicatorii de etapă se corelează cu activitatea de bază declarată de beneficiar în cererea de finanţare, precum şi cu rezultatele așteptate ale proiectului.

În cadrul **Anexei X** – **Orientari metodologice Plan de monitorizare** la prezentul ghid sunt detaliați indicatorii care pot fi selectați de către un solicitant de finanțare, modalitatea de validare a acestora de către AM PR SV în implementare, termenul maxim de realizare, documentele/dovezile care probează îndeplinirea indicatorilor și măsurile de monitorizare consolidată propuse de AM PR SV în cazul neîndeplinirii acestora în conformitate cu Planul de monitorizare asumat în contract.

Indicatorii de etapă fac obiectul monitorizării de către AM PR SV și, în situația nerealizării acestora, AM PR SV adoptă și implementează, în funcție de riscurile identificate, acțiuni și măsuri de monitorizare consolidată.

Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, în completarea acțiunilor și măsurilor consolidate de monitorizare, AM PR SV poate aplica, în funcție de analiza riscurilor identificate, în condițiile prevăzute în contractul de finanțare, următoarele măsuri:

a) întreruperea termenului de plată pentru cererile de plată/cererile de prefinanțare/cererile de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74 alin. (1) lit. b din Regulamentul (UE) 2021/1.060, cu modificările și completările ulterioare;

b) respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din Ordonanța de urgență a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);

c) aplicarea unor penalități de întârziere, stabilite ca procent din valoarea cererii de plată/cererii de prefinanțare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului/liderului de parteneriat și/sau partenerilor;

d) suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;

e) rezilierea contractului de AM PR SV;

f) alte măsuri specifice prevăzute de AM PR SV în contractul de finanțare.

1. În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat și/sau partenerilor acestuia, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contract, AM PR SV poate proceda la rezilierea contractului de finanțare potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.

# 7. COMPLETAREA ȘI DEPUNEREA CERERILOR DE FINANȚARE

## **7.1. Completarea formularului cererii**

Cererea de finanțare este compusă din:

- **Cererea de finanțare:** ale cărei secțiuni se completează exclusiv în aplicația electronică MySMIS2021/SMIS2021+. Anexa II la prezentul ghid prezintă aceste secțiuni și include instrucțiuni, recomandări și clarificări privind modul de completare. Aceste detalii sunt disponibile în cadrul aplicației MySMIS2021/SMIS2021+, la completarea fiecărei secțiuni în parte.

- **Anexele la cererea de finanțare:** Toate aceste documente vor fi încărcate în MySMIS2021/SMIS2021+, în format PDF, prin semnarea digitală, cu semnatură certificată electronică extinsă de către reprezentantul legal al solicitantului.

Pentru unele din anexele enumerate mai jos, acest ghid conține modele standard (ex. declarația unică) sau anexe/modele recomandate/orientative.

Celelalte documente (ex. documentația proiectului) vor fi scanate, salvate în format pdf, semnate digital și încărcate în sistemul informatic MySMIS2021/SMIS2021+, la completarea cererii de finanțare.

Documentele încărcate în aplicația MySMIS2021/SMIS2021+, ca parte integrantă a cererii de finanțare, trebuie să fie lizibile și complete. Se recomandă așadar o atenție sporită la scanarea anumitor documente (ex. schițe, tabele) de dimensiuni mari, sau care necesită o rezoluție adecvată pentru a asigura lizibilitatea.

Completarea corectă și completă a tuturor secțiunilor din cererea de finanțare, precum și anexarea tuturor documentelor solicitate este primul pas în menținerea cererii de finanțare în procesul de verificare, evaluare și selecție.

Cererea de finanţare cuprinde atât anexe care sunt obligatorii, anexe care sunt obligatorii în anumite situaţii specifice (menţionate), cât şi anexe facultative/opţionale (de ex. documentele care atestă un anumit grad de maturitate al proiectului).

De asemenea, unele anexe sunt solicitate la momentul depunerii cererii de finanțare, în mod obligatoriu sau opțional (a se vedea secţiunea 7.4), iar altele la momentul contractării (secţiunea 7.6). Acestea fac parte integrantă din cererea de finanțare.

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare, însă acest aspect nu presupune lipsa documentelor obligatorii solicitate.

## **7.2 Limba utilizată în completarea cererii de finanțare**

Limba utilizată în completarea cererii de finanțare este limba română. Orice document atașat cererii de finanţare și care este redactat în altă limbă decât limba română, va fi însoţit, în mod obligatoriu, de traducerea legalizată/autorizată.

## **7.3 Metodologia de justificare și detaliere a bugetului cererii de finanțare**

Completarea bugetului cererii de finanțare se va face conform prevederilor prezentului ghid, inclusiv a anexelor și modelele la acesta.

**Atenţie!**

Corectitudinea, coerența documentelor și informațiilor financiare precum și justificarea acestora este esențială în procesul de evaluare și selecție.

De asemenea, se va lua în calcul contribuţia proprie a solicitantului la realizarea proiectului, care reprezintă diferenţa dintre valoarea totală a proiectului şi valoarea finanţării nerambursabile acordate.

Solicitanții trebuie să asigure o cofinanțare a proiectului la cheltuielile eligibile, precum și contribuţia la cheltuielile neeligibile ale acestuia. În plus, solicitantul va suporta în totalitate cheltuielile neeligibile ale proiectului.

Contribuţia proprie a beneficiarului poate proveni din surse proprii, credite bancare negarantate/garantate de stat, contribuţia altor organisme ale statului sau alte surse private.

Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale. Noţiunea de economii este definită în cadrul contractelor de finanţare/manualul beneficiarului.

Pentru mai multe detalii a se va consulta și formatul standard al contractului de finanțare (Anexa XI).

**ATENȚIE!** *Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare: SF/contract de servicii /furnizare încheiat.*

## **7.4 Anexe și documente obligatorii la depunerea cererii**

Anexele se depun, la fel ca cererea de finanțare, sub semnatura electronică extinsă.

Anexe obligatorii la depunerea cererii de finanțare sunt:

**1. Declaraţia unică (Model A) - generată de sistemul informatic MySMIS2021/SMIS2021+**

La cererea de finanţare solicitantul transmite Declaraţia unică generată de sistemul informatic MySMIS2021/SMIS2021+, prin care confirmă îndeplinirea condiţiilor de eligibilitate şi a cerinţelor de conformitate administrativă.

Prin Declaraţia unică, emisă pe proprie răspundere, sub incidenţa prevederilor legale în vigoare privind falsul intelectual şi falsul în declaraţii, solicitantul şi partenerul/partenerii, dacă este cazul, își asumă respectarea cerinţelor de ordin administrativ şi îndeplinirea condiţiilor de eligibilitate.

În situaţia în care, ulterior evaluării tehnice şi financiare, proiectul este propus pentru contractare, solicitantul va face dovada îndeplinirii condiţiilor de eligibilitate prevăzute de Ghidul solicitantului, în etapa de contractare, prin documente justificative, după caz.

Declarația unică va fi generată din sistemul informatic MySMIS2021/SMIS2021+ și va fi semnată cu semnătură electronică extinsă de către reprezentantul legal al solicitantului. În cazul proiectelor implementate în parteneriat, atât liderul de parteneriat, cât şi fiecare partener individual completează declaraţia unică, care se semnează cu semnătură electronică extinsă de către reprezentantul legal al liderului, respectiv partenerului.

**2.** **Documente privind identificarea reprezentantului legal al solicitantului şi, dacă e cazul, pentru /reprezentanţii legali ai partenerilor**

Pentru reprezentantul legal al solicitantului şi dacă e cazul, pentru reprezentanţii legali ai liderului de parteneriat/partenerilor se va anexa în mod obligatoriu la cererea de finanțare o copie după un document de identificare (în termen de valabilitate).

Datele din documentul/documentele de identificare trebuie să fie aceleași cu cele menționate în cadrul cererii de finanțare la secțiunea privind identificarea reprezentantului legal.

**3. Documentația proiectului, inclusiv contractul de achiziţie publică şi actele adiţionale la acesta, dacă este cazul**[[20]](#footnote-20)

Ciclul de viaţă al serviciilor şi sistemelor este următorul: planificare, proiectare, achiziţie, implementare și testare, punere în funcțiune, derulare.

La depunerea cererii de finanțare se va anexa în mod obligatoriu Studiul de fezabilitate TIC realizat pentru crearea sau modernizarea în mod semnificativ a serviciilor publice digitale pentru cetățeni și firme.

Dacă a fost realizat Proiectul ethnic TIC sau dacă a fost încheiat contractul de achiziție publică pentru dezvoltarea sistemului informatic, solicitantul poate anexa la cererea de finanţare inclusiv aceste documente, fiind acordat proiectului un punctaj suplimentar conform Grilei de evaluare tehnico-financiare.

**Studiul de fezabilitate TIC**

Pentru această etapă de proiectare în ansamblu, se va utiliza conţinutul-cadru al Studiului de Fezabilitate din Anexa 1 la HG nr. 941/2013 privind organizarea şi funcţionarea Comitetului Tehnico-Economic pentru Societatea Informaţională, cu modificările și completările ulterioare, adaptat la specificul proiectului[[21]](#footnote-21), fiind necesară tratarea unor aspecte precum:

* informaţii generale privind proiectul TIC;
* analiza situaţiei existente, identificarea deficienţelor şi necesitatea realizării proiectului TIC;
* analiza cererii de produse/aplicaţii/soluţii/servicii publice digitale;
* obiectivele preconizate a fi atinse prin realizarea proiectului TIC;
* informaţii/obligaţii/constrângeri, din punct de vedere tehnic/tehnologic, privind locaţia/clădirea/incinta unde se va implementa proiectul TIC;
* identificarea şi prezentarea a minimum două scenarii/opţiuni tehnico-economice pentru realizarea proiectului TIC;
* analiza fiecărui/fiecărei scenariu/opţiuni tehnico - economic(e) propus(e). Pentru fiecare scenariu/opţiune tehnico-economică se va realiza descrierea din punct de vedere tehnic și funcţional;
* costurile estimative ale investiţiei, cu luarea în considerare a costurilor similare prin raportare cu caracteristicile tehnice și parametrii specifici investiţiei;
* graficele orientative de realizare;
* justificarea dimensionării investiţiei;
* comparaţia scenariilor/ opţiunilor tehnico-economic(e) propuse și selectarea scenariului/opţiunii tehnico-economic(e) optim(e), recomandat(e);
* descrierea tehnică a scenariului/opţiunii optim(e), recomandat(e);
* strategia de implementare a proiectului TIC;
* informaţii despre entitatea responsabilă cu implementarea proiectului TIC;
* recomandări privind asigurarea capacităţii manageriale și instituţionale;
* strategia de operare şi întreţinere a proiectului TIC etc;

**Proiectul tehnic TIC**

În această etapă de proiectare de detaliu se realizează detalierea fiecărui subsistem sau aplicație/produs/serviciu informatic în parte și se stabilesc soluțiile tehnice de realizarea ale fiecăruia[[22]](#footnote-22). În această etapă se pot trata următoarele activități:

* informaţii generale privind obiectivul;
* obiectivele preconizate a fi atinse prin realizarea proiectului TIC;
* informaţii/obligaţii/constrângeri, din punct de vedere tehnic/tehnologic, privind locaţia/clădirea/incinta unde se va implementa proiectul TIC;
* cerinţe generale privind soluţia tehnică, inclusiv cerinţe de securitate;
* descrierea tehnică a proiectului TIC, ce include arhitectura tehnică și arhitectura funcţională a sistemului;
* detalierea infrastructurii hardware și a soluţiilor software necesare, inclusiv a serviciilor de dezvoltare și de implementare a proiectului TIC;
* costurile estimative ale investiţiei, cu luarea în considerare a costurilor similare prin raportare la caracteristicile tehnice și parametrii specifici investiţiei;
* graficele orientative de realizare a proiectului TIC;
* informaţii despre entitatea responsabilă de implementarea proiectului și sunt prevăzute recomandări privind creșterea capacităţii manageriale și instituţionale;
* strategia de operare și întreţinere: etape, metode și resurse necesare (instruire personal, resurse materiale, de timp) etc;

Totodată, în această etapă se va asigura proiectarea:

* intrărilor, a formatelor de introducere a datelor;
* ieșirilor, a rapoartelor, a interogărilor;
* bazei de date și a sistemului de codificare a datelor;
* interfeței aplicației informatice etc;

Ultima documentaţie a proiectului anexată la cererea de finanțare (Studiu de fezabilitate TIC sau Proiect tehnic TIC) nu trebuie să fi fost elaborată/ revizuită/ reactualizată cu mai mult de 2 ani înainte de data depunerii cererii de finanţare.

Se va asigura aprobarea la nivelul solicitantului a fiecărei etape de proiectare (prin Hotărâre/Decizie), pentru a se verifica dacă toate aspectele identificate în etapa de analiză a sistemului au fost avute în vedere, dacă au fost respectate toate cerințele beneficiarului și pentru a se alege varianta cea mai convenabilă pentru beneficiar dintre variantele de lucru propuse de proiectant.

Având în vedere valoarea maximă nerambursabilă a unui proiect finanțat prin prezentul apel de proiecte (din secțiunea 5.4 a prezentului ghid), precum și pragul pentru valoarea nominală sau cumulată din proiecte a componentei specifice tehnologiei informației și comunicațiilor din art. 4 alin. (1) din HG nr. 824/2023 de modificare și completare a HG nr. 941/2013, ca regulă generală, proiectele finanțate prin prezentul proiect nu se supun procesului de avizare de către Comitetul Tehnico-Economic, în baza HG nr. 941/2013, cu modificările și completările ulterioare.

Cu toate acestea, având în vedere că un solicitant poate depune mai multe proiecte ce se încadrează în prevederile art. 3 lit. b), pct ii) din HG nr. 824/2023 de modificare și completare a HG nr. 941/2013, a căror valoare cumulată a componentelor TIC poate depăși pragurile prevăzute în paragraful anterior sau poate depune proiecte cu o contribuţie proprie mai mare față de pragurile minime prevăzute în ghidul solicitantului (din secțiunea 3.4), la momentul verificării SF/PT TIC, după caz, se va verifica dacă valoarea componentei specifice tehnologiei informației și comunicațiilor are o valoare nominală sau cumulată mai mică faţă de pragul prevăzut la art. 4 alin. (1) din HG nr. 824/2023 de modificare și completare a HG nr. 941/2013. În caz contrar, se va verifica dacă este atașat Avizul conform al Comitetului Tehnico-Economic, conform prevederilor HG nr. 941/2013, cu modificările sau completările ulterioare sau adresa din partea Autorităţii pentru Digitalizarea României din care să reiasă că proiectul/proiectele nu se supun procesului de avizare în baza HG nr. 941/2013, cu modificările și completările ulterioare.

**Atenție!**

* Nu se acceptă semnături și ștampile aplicate pe documente cu ajutorul programelor de editare.
* Răspunderea privind corectitudinea documentației revine elaboratorului și a solicitantului de finanțare.
* Acceptarea cererii de finanțare, inclusiv a documentației proiectului, nu exonerează elaboratorul proiectului de răspunderea care îi revine în calitate de autor al documentației.
* Răspunderea privind funcţionalitatea sistemelor informatice revine beneficiarului finanţării. **Astfel, la finalul perioadei de implementare, beneficiarul trebuie să anexe un raport privind funcţionalitatea sistemului finanţat**.

Pentru estimarea costurilor, elaboratorul documentaţiilor va întocmi un deviz general care respectă structura devizului general din Anexa 2 a *HG nr. 941/2013 privind organizarea şi funcţionarea Comitetului Tehnico-Economic pentru Societatea Informaţională, cu modificările și completările ulterioare*, astfel încât să se evidențieze în mod clar categoriile de cheltuieli incluse în cadrul acestuia. Devizul general trebuie să prezinte data întocmirii/actualizării și să fie semnat de către elaboratorul documentației. Devizul trebuie să fie semnat și de reprezentantul legal sau de o persoană împuternicită special în acest sens.

Devizul general este actualizat cu cel mult 12 luni înainte de data depunerii cererii de finanțare.

În cazul în care la cererea de finanțare se anexează inclusiv proiectul tehnic, devizul va fi actualizat cu acesta din urmă, iar bugetul cererii de finanțare va fi corelat în acest sens.

După etapa de proiectare/elaborare caiete de sarcini și derularea achiziţiilor publice, în etapa de implementare se dezvoltă programele conform specificațiilor tehnice de realizare. Totodată, se testează, se verifică și se corectează programele realizate cu date test.

Ulterior, sistemul IT se va testa în mediul real (cu date reale) și se vor efectua corecții necesare pentru erorile identificate în funcționare. De asemenea, după caz, se va asigura încărcarea bazei de date, verificarea și corelarea cu datele reale din cadrul organizaţiei solicitantului de finanţare/altor entităţi.

La finalul implementării proiectului, după punerea în funcţiune a soluţiilor, se va realiza un raport de audit tehnic de către o entitate independentă de solicitant/consultant/proiectant, care să certifice faptul că sistemul funcționează fără erori, corespunzător specificațiilor tehnice stabilite prin documentaţiile tehnico-economice.

**4. Lista de servicii/active necorporale/echipamente cu încadrarea acestora pe secțiunea de cheltuieli eligibile /neeligibile, dacă este cazul (Modelul H)**

Se va prezenta Lista de servicii/active necorporale/echipamente cu încadrarea acestora pe secțiunea de cheltuieli eligibile /neeligibile (dacă este cazul), evidenţiindu-se cele două tipuri de cheltuieli (eligibile/ne-eligibile), cu menţionarea preţurilor acestora, iar informațiile vor fi corelate cu bugetul proiectului (Model H).

În această listă se vor evidenţia pe linii distincte, serviciile, licențele, aplicațiile/programele/soluțiile software și echipamentele hardware, după caz, achiziţionate prin proiect, pentru detalierea valorilor cuprinse în deviz și bugetul proiectului.

**5. Tabel centralizator privind justificarea costurilor**

Vor fi anexate Tabelul centralizator privind justificarea costurilor (Model G) și documentele justificative care au stat la baza stabilirii costurilor aferente investiției. Tabelul centralizator privind justificarea costurilor (Model G) va fi completat și asumat de către elaboratorul documentaţiei tehnico-economice.

Costurile pot fi estimate pe baza ofertelor primite de la producătorii/operatorii economici care comercializează echipamentele hardware și software, dezvoltă soluții IT etc, precum și pe baza evaluărilor făcute pentru produse similare ca funcţionalităţi și servicii similare achiziţionate în ultimul an în cadrul unor achiziţii publice.

**6. Mandatul special/ împuternicirea specială pentru semnarea anumitor anexe/secţiuni la cererea de finanțare (dacă este cazul)**

În cazul în care Cererea de finanţare nu este semnată de reprezentantul legal al solicitantului, ci de o persoană împuternicită în acest sens, actul de împuternicire reprezintă orice document administrativ emis de reprezentantul legal în acest sens, cu respectarea prevederilor legale (exemple orientative: ordin, decizie, hotărâre, dispoziție etc).

Pentru declarațiile solicitate în nume personal reprezentantului legal, alte declarații în nume personal care angajează organizaţia în relația cu terții precum şi pentru certificarea aplicaţiei nu se acceptă însușirea și semnarea acestora de către o altă persoană împuternicită.

**7. Consimțământ privind prelucrarea datelor cu caracter personal**

Această declarație (Modelul B - Consimțământ privind prelucrarea datelor cu caracter personal) se completează de către reprezentanții legali ai solicitantului (inclusiv partenerilor).

**8. Macheta financiară (Modelul I la ghidul solicitantului)**

Macheta financiară cuprinde mai multe foi de calcul (a se vedea Modelul I la ghid). La momentul depunerii cererii de finanţare se vor depune toate foile de calcul completate conform instrucţiunilor din Machetă, în format pdf semnate conform cerinţor cu privire la depunerea cererii de finanţare.

**9. Extras din SIDU/SDT 2021-2027 sau din Anexa 1 la Legea 246/2022, dacă este cazul**

Dacă este cazul, se va anexa un extras din SIDU/SDT 2021-2027 din care să rezulte includerea UAT comuna în aria de implementare a SIDU/SDT 2021-2027 a orașului/municipiului lider de parteneriat/partener în proiect **sau** a unui extras relevant din *Anexa 1 – Lista unităţilor administrativ-teritoriale cuprinse în teritoriul metropolitan al municipiilor reşedinţă de judeţ şi al altor municipii la Legea nr. 246/2022 privind zonele metropolitan.*

Netransmiterea, la momentul depunerii cererii de finanțare a acestor documente obligatorii, conduce la RESPINGEREA de la finanțare a proiectului, fără posibilitatea de a se solicita clarificări.

## **7.5 Aspecte administrative privind depunerea cererii de finanțare**

La cererea de finanțare, se anexează declarația unică prin care solicitantul confirmă îndeplinirea condițiilor de eligibilitate și a cerințelor de conformitate administrativă.

Solicitantul are obligația de a completa cererea de finanțare cu toate informațiile necesare. Solicitantul are obligația de a anexa, la cererea de finanțare, toate documentele justificative, documentele suport și anexele prevăzute în Ghidul Solicitantului, necesare pentru etapa de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în orice etapă de evaluare, selecție și contractare.

Cererile de finanțare depuse prin sistemul electronic MySMIS 2021/SMIS2021+, se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului/liderului de parteneriat sau a persoanei împuternicite de către acesta, dacă este cazul.

Declaraţiile reprezentantului legal al solicitantului şi certificarea aplicaţiei vor fi semnate electronic de către reprezentantul legal al solicitantului.

În cazul proiectelor implementate în parteneriat, declaraţiile reprezentanţilor legali ai partenerilor pot fi semnate olograf sau electronic de către aceştia şi se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al liderului de parteneriat sau a persoanei împuternicite de către acesta, dacă este cazul.

Documentele anexate la cererea de finanțare vor fi încărcate în copie format pdf. sub semnătură electronică extinsă certificată a reprezentantului legal al solicitantului/liderului de parteneriat/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

## **7.6 Anexele și documente obligatorii la momentul contractării**

**1. Documentele statutare ale solicitantului şi partenerilor, după caz, conform legislației în vigoare la data depunerii cererii de finanțare**

Vor fi prezentate, după caz, documentele statutare ale solicitantului şi, dacă e cazul, ale partenerilor, în vigoare la data depunerii cererii de finanțare, astfel:

Documente statutare **pentru solicitantul de finanţare (inclusiv lider/partenerii, după caz):**

* Pentru autorități și instituții publice locale, după caz :
* Hotărârea de constituire a consiliului local;
* Hotărârea de constituire a consiliului județean;
* Hotărârea Consiliului Judeţean, Hotărârea Consiliului Local – după caz, de înfiinţare a instituției sau serviciului public, precum și, dacă e cazul, alte documente din care să reiasă încadrarea solicitantului în această categorie;

Se vor anexa următoarele documente statutare pentru reprezentantul legal al solicitantul de finanţare (inclusiv al partenerilor, după caz):

* Hotărârea judecătorească de validare a mandatului Primarului/Președintelui Consiliului Județean;
* Hotărârea consiliului judeţean de alegere a președintelui Consiliului Județean;
* Hotărâre/decizie/alt act administrativ de numire a conducătorului instituției publice locale;
* *Pentru situații particulare*, alte documente relevante din care să rezulte calitatea de reprezentant legal al solicitantului/partenerilor;
* Pentru autorități publice centrale, după caz:
* Decretul/Hotărârea/Ordinul/Decizia/alt act administrativ de numire a reprezentantului legal al autorității publice centrale;
* Legea, hotărârea de Guvern etc. din care să reiasă încadrarea solicitantului în categoria autorităților publice centrale eligibile (ex. act de înființare, actul privind organizarea și funcționarea);

**2. Acordul privind implementarea în parteneriat a proiectului, dacă este cazul**

În cazul proiectelor implementate în parteneriat se va anexa în mod obligatoriu acordul privind implementarea proiectului în parteneriat, încheiat între parteneri, care va prezenta elementele de conținut minime din legislația națională aplicabilă fondurilor nerambursabile pentru perioada de programare 2021 – 2027 (a se vedea modelul acordului de parteneriat - Modelul C la prezentul ghid). Obligațiile partenerilor sunt clar stipulate în *Acordul de parteneriat*, respectiv este prevăzută în clar contribuția fiecărui partener la cheltuielile proiectului.

Acordul se completează și se semnează de către fiecare membru al acordului de parteneriat.

**3. Documente privind dreptul de proprietate/administrare/superficie/folosinţă cu titlul gratuit/închiriere, după caz, asupra clădirilor/spaţiului unde se implementează investiţia ce face obiectul proiectului**

Solicitantul/partenerii trebuie să anexeze, după caz, documentele care atestă dreptul de proprietate/ administrare/ superficie/folosinţă cu titlul gratuit/închiriere asupra clădirilor/spaţiului în care se propune a se realiza investiția.Dreptul asupra clădirilor trebuie dovedit în etapa de contractare şi trebuie menţinut inclusiv pe o perioadă de minimum 5 ani de la data plății finale. Astfel, se vor depune următoarele documente:

**Pentru dovedirea dreptului de proprietate publică/superficie/folosință asupra imobilelor, obligatoriu la data depunerii cererii de finanțare, se vor anexa următoarele documente:**

* Dreptul de proprietate publică
* Documente cadastrale şi înregistrarea imobilelor în registre (extras de carte funciară din care să rezulte intabularea, precum și încheierea), în termen de valabilitate la data depunerii (emis cu maxim 30 de zile înaintea depunerii proiectului), prin care să se ateste dreptul de proprietate publică, după caz și absența sarcinilor incompatibile cu investiția;

Sau

* **Alte documente legale** (Legi, Ordonanţe, Hotărâri de Guvern, Ordine ale Miniştrilor, Actele juridice translative sau declarative de proprietate, Actele jurisdicționale, alte documente de proprietate, după caz), **pentru cazuri particulare** prin care să se dovedească deţinerea unui drept real sau a unui drept de folosință care rezultă din contracte de contracte de închiriere sau de comodat asupra bunurilor imobile care fac obiectul cererii de finanțare și/sau asupra bunurilor imobile care constituie locația/locațiile de implementare a proiectului

**Pentru dovedirea dreptului de administrare**

* **Hotărârea/actul juridic prin care să se demonstreze că solicitantul este administratorul legal al imobilului obiect al investiţiei/proiectului sau care constituie locația/locațiile de implementare a proiectului**, conform prevederilor legale în vigoare. Menținerea acestui drept va acoperi inclusiv perioada de durabilitate a contractului de finanţare; și
* Documente cadastrale şi înregistrarea imobilelor în registre (extras de carte funciară din care să rezulte intabularea, precum și încheierea), în termen de valabilitate la data depunerii (emis cu maximum 30 de zile înaintea depunerii acestora în etapa de contractare), din care să rezulte existența dreptului de administrare pentru solicitantul de finanţare și absența sarcinilor incompatibile cu investiția; și

**4. Hotărârea solicitantului/hotărârile/deciziile partenerilor, după caz, de aprobare a documentaţiei proiectului (faza SF TIC/PT TIC) şi a indicatorilor tehnico-economici**

Hotărârea/decizia de aprobare a indicatorilor tehnico-economici se va corela cu cea mai recentă documentație (SF/PT/Contract de achiziţie publică) anexată la cererea de finanțare. Anexa la hotărârea/decizia de aprobare trebuie să conțină detalierea indicatorilor tehnico-economici şi a valorilor acestora în conformitate cu documentaţia proiectului și șă fie asumată de elaboratorul documentaţiei.

În cazul proiectelor depuse în parteneriat, hotărârea/decizia de aprobare a indicatorilor tehnico-economici este depusă de către toţi partenerii.

**5. Hotărârea (inclusiv Hotărârile/deciziile partenerilor, dacă este cazul) de aprobare a proiectului și a acordului de parteneriat, dacă este cazul – Model D (dacă este cazul)**

Hotărârea (inclusiv Hotărârile/deciziile partenerilor, dacă este cazul) de aprobare a proiectului se va corela cu declarația unică, precum și cu bugetul cererii de finanțare.

În hotărârea (inclusiv Hotărârile/deciziile partenerilor, dacă este cazul)sus-menţionată trebuie să fie incluse toate cheltuielile pe care solicitantul trebuie să le asigure pentru implementarea proiectului, în condiţiile rambursării/decontării ulterioare a cheltuielilor eligibile din fonduri europene.

În cazul parteneriatelor doar partenerii care au implicații financiare vor depune acest document.

**6. Declaraţia reprezentantului legal prin care se certifică faptul că pe parcursul procesului de evaluare şi selecţie au fost/nu au fost înregistrate modificări asupra unora sau a tuturor documentelor depuse la cererea de finanţare (acolo unde este cazul)**

Se va utiliza modelul de declaraţie ***Modelul E*** *-* ***Declaraţia privind realizarea de modificări pe parcursul procesului de evaluare* la prezentul Ghid.**

Documentul nu va face parte din contractul de finanțare.

**7. Formularul bugetar "Fişa proiectului finanţat/propus la finanţare în cadrul programelor aferente Politicii de coeziune a Uniunii Europene", prevăzut de Scrisoarea-cadru privind contextul macroeconomic (HG 829/2022)**

**8. Formularul - Fişă de fundamentare pentru proiectul propus la finanţare/finanţat din fonduri europene (HG 829/2022)**

**9. Certificat de atestare fiscală, referitoare la obligațiile de plată la bugetul local din care să reiasă că solicitantul și-a achitat obligațiile de plată nete la bugetul local**

În cazul parteneriatelor toţi membrii parteneriatului vor depune aceste documente, după caz.

**10. Certificate de atestare fiscală, referitoare la obligațiile de plată la bugetul de stat din care să reiasă că solicitantul și-a achitat obligațiile de plată nete la bugetul de stat, în cuantumul stabilit de legislația în vigoare**

Certificatele de atestare fiscală trebuie să fie în termen de valabilitate și din acestea trebuie să reiasă că solicitantul și-a achitat obligațiile de plată nete la bugetul de stat.

**11. Certificatul de cazier fiscal al solicitantului**

Certificatul de cazier fiscal trebuie să fie în termen de valabilitate și fără înscrisuri, conform prevederilor OG nr. 39/2015 privind cazierul fiscal.

În cazul parteneriatelor toţi membrii parteneriatului vor depune acest document, după caz.

**12. Modificări ale foilor de calcul ale Machetei financiare (Modelul I la ghidul solicitantului), dacă este cazul**

Dacă este cazul, se vor depune foile de calcul ale Machetei financiare, modificate ca urmare a parcurgerii etapei de evaluare tehnică și financiară/de contractare.

În situația în care AM PR Sud-Vest are încheiate protocoale de colaborare cu instituțiile care emit documentele menționate la pct 10 și 11, acestea se vor verifica în bazele de date specifice.

## **7.7 Renunțarea la cererea de finanțare**

În situaţia renunțării la solicitarea finanțării, solicitantul va trebui să transmită o cerere pe care o va transmite către AM PR SV Oltenia. Renunțarea la cererea de finanțare se va face numai de către reprezentantul legal/ persoana împuternicită al/a solicitantului în mod expres prin mandat special/împuternicire specială prin completarea unei adrese/ cereri de renunțare care trebuie să conțină, cel puțin, următoarele elemente: denumirea solicitantului, numele reprezentantului legal/ persoanei împuternicite, serie și nr B.I/ C.I, numărul de înregistrare al cererii de finanţare și codul SMIS alocat pentru aceasta.

Retragerea solicitării de finanțare depuse se va realiza prin sistemul prin care cererea de finanțare a fost depusă și pe baza acesteia cererea de finanțare va fi exclusă din procesul de evaluare, iar documentele aferente cererii de finantare vor fi arhivate corespunzător. Procedura de renunțare la cererea de finanțare depusă, anterior menţionată, se aplică pentru toate etapele procesului de evaluare, selecție și contractare.

# 8. PROCESUL DE EVALUARE, SELECȚIE ȘI CONTRACTARE A PROIECTELOR

Evaluarea proiectelor depuse în cadrul prezentului apel se va realiza în ordinea depunerii proiectelor.

Ulterior depunerii, cererile de finanțare vor intra într-un sistem competitiv de verificare, evaluare și selecție în urma căruia vor fi contractate direct doar proiectele care întrunesc toate condițiile de eligibilitate și care, în urma evaluării tehnice și financiare și a soluționării contestațiilor, obțin cel puțin 80 de puncte (prag de excelență), cu încadrarea în alocarea financiară a apelului de proiecte.

Rezultatele evaluării tehnice și financiare se comunică solicitantului, indicându-se punctajul obținut și justificarea acordării respectivului punctaj, pentru fiecare criteriu în parte.

Proiectele vor fi ierarhizate la sfârșitul etapei de evaluare, în ordinea punctajului obținut, a sumelor disponibile și după finalizarea procesului de soluționare a contestațiilor, cu exceptia situatiilor in care se utilizeaza pragul de excelență.

## **8.1. Principalele etape ale procesului de evaluare, selecție și contractare**

Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin declarația unică a solicitantului care se depune odată cu cererea de finanțare, urmând ca, în situația în care, după evaluarea tehnică și financiară, proiectul este propus pentru contractare, solicitantul să facă dovada îndeplinirii condițiilor de eligibilitate prevăzute de Ghidul Solicitantului, în etapa de contractare, prin documente justificative.

## **8.2. Conformitate administrativă – DECLARAȚIA UNICĂ**

***Evaluarea*** conformității administrative este **complet digitalizată,** realizată automat prin sistemul informatic MySMIS2021/SMIS2021+, pe baza declarației unice generată de sistemul informatic MySMIS2021/SMIS2021+.

Prin declarația unică, emisă pe proprie răspundere, sub incidența prevederilor legale în vigoare privind falsul intelectual și falsul în declarații, solicitantul, liderul de parteneriat și partenerul/partenerii, după caz, declară îndeplinirea tuturor condițiilor de eligibilitate, așa cum au fost prevăzute în Ghidul Solicitantului, și că va/vor face dovada îndeplinirii acestor condiții, la cererea autorității de management, după caz, în condițiile prevăzute în Ghidul Solicitantului, sub sancțiunea respingerii cererii de finanțare.

Aplicația MySMIS2021/SMIS2021+ generează declarația unică care este completată de solicitant și se semnează cu semnătură electronică extinsă de către reprezentantul legal al acestuia sau împuternicitul acestuia.

Odată cu generarea și semnarea declarației unice, solicitantul/liderul de parteneriat și partenerul, nu mai este obligat să depună documente doveditoare, cu excepția acelor documente și anexe solicitate în Ghidul Solicitantului care urmează a fi depuse împreună cu cererea de finanțarea și care sunt evaluate în etapa de evaluare tehnică și financiară a proiectului.

În cazul proiectelor implementate în parteneriat, atât liderul de parteneriat, cât și fiecare partener individual, completează declarația unică, care este semnată cu semnătură electronică extinsă de către reprezentantul legal al liderului, partenerului sau împuternicitul acestuia, după caz.

Îndeplinirea condițiilor de eligibilitate se dovedește de către solicitant în etapa de contractare, prin prezentarea de documente justificative, specificate în Ghidul Solicitantului aplicabil.

După verificarea conformității administrative, solicitantul sau, după caz, liderul de parteneriat este informat, prin emiterea unei notificări prin intermediul aplicației MySMIS2021/SMIS2021+, cu privire la trecerea proiectului în etapa de evaluare tehnică și financiară sau, după caz, cu privire la nerespectarea cerințelor de conformitate administrativă, situație în care nu este demarată etapa de evaluare tehnică și financiară.

## **8.3. Etapa de evaluare preliminară – dacă este cazul (specific pentru intervențiile FSE+)**

Nu este cazul

## **8.4. Evaluarea tehnică și financiară. Criterii de evaluare tehnică și financiară**

Evaluarea tehnică și financiară se realizează, de către autoritatea de management, în conformitate cu criteriile de evaluare tehnică și financiară prevăzute în Ghidul Solicitantului. Evaluarea tehnică și financiară se efectuează de către comisiile de evaluare stabilite la nivelul autorității de management.

Pe parcursul procesului de evaluare tehnică și financiară, comisia de evaluare poate solicita clarificări. Autoritatea de management se va asigura că nu impune limitări în ceea ce privește numărul de clarificări, iar termenul de răspuns va fi rezonabil raportat la complexitatea acestora, cu posibilitatea de prelungire la cererea beneficiarului.

În lipsa unor răspunsuri la clarificări sau în cazul primirii unor răspunsuri neconcludente, autoritatea de management, după caz, ia decizia privind rezultatul evaluării pe baza informațiilor existente.

Grilele de evaluare tehnică și financiară se completează și se generează în sistemul informatic MySMIS2021/SMIS2021+.

Rezultatele evaluării tehnice și financiare se comunică solicitantului, indicându-se punctajul obținut și justificarea acordării respectivului punctaj, pentru fiecare criteriu în parte.

Proiectele vor fi ierarhizate la sfârșitul etapei de evaluare, în ordinea punctajului obținut, a sumelor disponibile și după finalizarea procesului de soluționare a contestațiilor, cu exceptia situatiilor in care se utilizeaza pragul de excelență.

**Ordinea finanțării** proiectelor este **ordinea descrescătoare a punctajelor** obținute în urma evaluării tehnice și financiare. In situatia unui punctaj egal intre unul sau mai multi solicitanti, departajarea se va face pe baza punctajului subcriteriului 1.1 din grila ETF, relevant pentru obiectivul specific prioritatii de investiție. În cazul ca în care punctajul este în continuare egal departajarea se va face în baza principiului **primul depus**.

Proiectul se respinge de la finanțare dacă totalizează mai puțin de 60 de puncte la finalul evaluării tuturor criteriilor de evaluare tehnică și financiară.

Evaluarea tehnică și financiară include verificarea documentației tehnico-economice depusă de beneficiar.

Pentru proiectele pentru care contractul de finanțare este semnat în baza unei documentații tehnico-economice nivel SF TIC, beneficiarii finanțării au obligația depunerii proiectului tehnic TIC în termen de 9 luni de la data semnării contractului de finanțare.

În situaţia în care solicitantul nu transmite Proiectul ethnic TIC în termenul anterior menţionat, contractul de finantare va fi reziliat.

Proiectul tehnic se va depune urmând modalitatea de depunere a cererii de finanțare, la momentul lansării apelului de proiecte.

AM PR SV Oltenia va verifica conformitatea Proiectului tehnic pe baza Anexei VI: Grila de analiză a conformității PT TIC.

Verificarea conformității PT, după semnarea contractului de finanțare, se va realiza într-o etapă de verificare distinctă finalizată printr-un aviz de conformitate/neconformitate asupra documentației tehnice, emis de către AM PR și comunicat beneficiarului.

În cadrul etapei de verificare a PT pot fi formulate clarificări asupra documentației tehnice depuse, cu termene limită de depunere a răspunsurilor.

Solicitarea la plată a cheltuielilor aferente investiției de bază se poate realiza doar după emiterea de către AM PR a avizului de conformitate a PT. În cazul unui aviz de neconformitate, contractul de finanțare va fi reziliat.

La întocmirea proiectul tehnic se vor păstra toate condițiile de eligibilitate ale proiectului menționate în ghidul solicitantului și în baza cărora a fost încheiat contractul de finanțare.

Modificările realizate asupra proiectului tehnic fața de SF/PT în baza căruia a fost semnat contractul de finanțare, nu pot aduce modificări asupra obiectivului general, a obiectivelor specifice sau asupra rezultatelor așteptate.

Indicatorii menționați în cererea de finanțare nu pot fi diminuați fără o justificare adecvată avizată de AM PR. Diminuarea indicatorilor poate aduce după sine penalități asupra valorii nerambursabile solicitate.

Condițiile inițiale din cererea de finanțare și anexele aferente care au făcut obiectul procesului de evaluare, selecție și contractare nu pot fi modificate.

Se va avea în vedere ca soluția tehnică propusă prin modificare, să nu modifice condițiile de atribuire a punctajului în etapa de evaluare tehnică și financiară.

Valoarea totală eligibilă rezultată în urma întocmirii proiectului tehnic nu poate depăși valoarea eligibilă a contractului de finanțare.

**Vizita la fața locului**

În cadrul etapei de evaluare tehnică și financiară, se va efectua o vizită la locaţia de implementare a proiectului de investiţii. Vizita la faţa locului va fi realizată de către comisia de evaluare formată din experţi independenţi şi reprezentanţii AM PR S-V Oltenia şi va avea drept scop stabilirea conformității între situaţia prezentată în documentele analizate şi cea din teren.

În acest sens se va completa Raportul de vizită în teren, care va fi semnat de către membrii comisiei de evaluare, reprezentanții AM PR S-V Oltenia prezenți în teren, cât și de către reprezentantul legal al solicitantului/persoana împuternicită.

Vizita propusă va avea loc în termen de maximum 5 zile lucrătoare de la data transmiterii notificării către aplicant, cu confirmare electronică de primire în caz contrar proiectul fiind respins din cadrul procesului de evaluare şi selecţie.

În cazul în care reprezentantul legal al solicitantului nu poate participa la vizita la faţa locului, acesta poate delega/mandata o altă persoană din cadrul instituţiei pentru a participa la vizita la faţa locului. În cazuri justificate, solicitantul poate solicita amânarea datei vizitei la faţa locului până la maximum 15 zile lucrătoare de la notificarea AM PR S-V Oltenia, în caz contrat proiectul este respins din cadrul procesului de evaluare şi selecţie.

Vizita la faţa locului va fi stabilită de comun acord cu solicitantul finanţării nerambursabile şi va dura maximum 1 zi lucrătoare.

Situaţia constatată în teren va fi reflectată în grila de evaluare tehnică şi financiară. Astfel, în cazul în care la vizita la faţa locului se constată că situaţia existentă descrisă în cererea de finanţare şi anexele la aceasta nu corespunde exact cu situaţia de la faţa locului, proiectul se va depuncta corespunzător.

În cadrul etapei de vizită la fața locului nu vor fi preluate documente suplimentare.

## **8.5. Aplicarea pragului de calitate**

Cererile de finanțare depuse trebuie să obțină pragul minim de calitate de 60 de puncte pentru a fi menținute în cadrul procesului de evaluare, selecție și contractare. Proiectele care nu întrunesc punctajul de 60 de puncte, respectiv care obțin 0 la unul din criteriile sau subcriteriile eliminatorii din cadrul grilei ETF, vor fi respinse de la finanțare.

## **8.6. Aplicarea pragului de excelență**

Din punct de vedere al evaluării tehnice și financiare se stabilește un **prag de excelență de 80 puncte** pentru proiectele depuse în cadrul apelului.

Peste **pragul de excelenta de 80 de puncte**, proiectele vor fi contractate in mod direct in ordinea depunerii, in limita a **50% din alocare**, urmand ca restul alocarii sa fie contractata dupa solutionarea tuturor contestatiilor.

## **8.7. Notificarea rezultatului evaluării tehnice și financiare**

Rezultatele evaluării tehnice și financiare se comunică solicitantului/liderului de parteneriat, prin intermediul sistemului informatic MySMIS2021/SMIS2021+, indicându-se punctajul obținut și justificarea acordării respectivului punctaj, pentru fiecare criteriu în parte, pentru apelurile de proiecte pentru care este prevăzută acordarea de punctaje. În cazul apelurilor de proiecte care nu presupun acordarea de punctaje, rezultatele evaluării tehnice și financiare se comunică solicitantului, indicându-se calificativul, respectiv rezultatul obținut, pentru fiecare criteriu în parte, însoțit de justificarea aferentă.

## **8.8. Contestații**

Cu privire la rezultatul evaluării tehnice și financiare, solicitantul/liderul de parteneriat, după caz, poate formula contestație pe cale administrativă în termen de 30 zile calendaristice, calculat de la data comunicării acestuia prin intermediul sistemelor informatice MySMIS2021/SMIS2021+.

Contestația trebuie să cuprindă cel puțin următoarele elemente:

a) datele de identificare ale solicitantului: denumire, sediu, datele de contact, precum și alte atribute de identificare, în condiţiile legii, cum sunt: numărul de înregistrare în registrul comerţului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului

**Atenție!**

-Nu se analizează contestațiile depuse de alte persoane decât reprezentantul legal și/sau persoana împuternicita expres de către acesta. Contestațiile transmise de alte persoane nu vor fi analizate și vor fi respinse.

-Contestațiile depuse după termenul de 30 zile menționat anterior vor fi respinse, rezultatul obţinut în cadrul procesului de evaluare şi selecţie fiind menţinut.

- Contestațiile, inclusiv documentele suport, se transmit Autoritatii de management prin intermediul sistemului informtic MySMIS2021/SMIS2021+.

Prin exceptie, in situatia in care sistemul informatic MySMIS2021/SMIS2021+ nu este functional, contestațiile, inclusiv documentele suport se trimit pe adresa de email office@adroltenia.ro.

Pentru soluționarea contestațiilor, prin decizie a conducătorului autorității de management se constituie comitetul de soluționare a contestațiilor, care poate solicita informații și documente necesare pentru soluționarea contestației, cu respectarea principiilor tratamentului egal și nediscriminării. Atribuțiile și responsabilitățile comitetului de soluționare a contestațiilor sunt stabilite prin decizie a conducătorului autorității de management. Comitetul de soluționare a contestațiilor soluționează contestația în termen de 30 zile calendaristice de la data înregistrării acesteia și emite o decizie motivată, care se comunică solicitantului sau, după caz, liderului de parteneriat, prin grija autorității de management, electronic, prin intermediul sistemului informatic MySMIS2021/SMIS2021+, Autoritatea de management, conform procedurilor operaționale.

Împotriva deciziei emise, solicitantul se poate adresa instanței de contencios administrativ, în conformitate cu prevederile art. 8 din Legea contenciosului administrativ nr. 554/2004, cu modificările și completările ulterioare.

Autoritatea de management, după caz, comunică solicitantului sau, după caz, liderului de parteneriat, electronic, prin intermediul sistemului informatic MySMIS2021/SMIS2021+, decizia cu privire la rezultatul evaluării tehnice și financiare.

În cazul admiterii contestației ca rezultat al reevaluării tehnice și financiare, autoritatea de management procedează la inițierea etapei de contractare, având în vedere considerentele deciziei de soluționare a contestației.

## **8.9. Contractarea proiectelor**

### **8.9.1 Verificarea îndeplinirii condițiilor de eligibilitate**

După finalizarea evaluării tehnice și financiare a cererilor de finanțare, autoritatea de management demareaza etapa de contractare.

Solicitanții ale căror cereri de finanțare au întrunit pragul de excelență/de calitate sau care au îndeplinit condițiile prevăzute în Ghidul Solicitantului vor fi notificați prin aplicația informatică MySMIS2021/SMIS2021+ cu privire la trecerea în etapa de contractare, în termen de maxim 5 zile lucrătoare calculat de la data finalizării etapei de evaluare tehnică și financiară, respectiv de la data finalizării procesului de contestații.

În etapa de contractare, solicitanților li se va solicita de către autoritatea de management, prin sistemul informatic MySMIS2021/SMIS2021+ să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor criteriilor de eligibilitate.

Solicitanții au la dispoziție maxim 15 zile lucrătoare de la solicitarea autorității de management pentru transmiterea documentelor solicitate în etapa de contractare, sub sancțiunea respingerii cererii de finanțare.

Autoritatea de management poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă în termen de maxim 15 zile lucrătoare de la data primirii solicitării de clarificări, sub sancțiunea respingerii cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitarea de clarificări, a celor disponibile autorității de management din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare, disponibile în sistemul informatic MySMIS2021/SMIS2021+.

### **8.9.2. Decizia de acordare a finanțării**

Urmare a verificării îndeplinirii condițiilor de eligibilitate, autoritatea de management va emite decizia de aprobare a finanțării, respectiv decizia de respingere a finanțării.

Autoritatea de management emite decizia de respingere a finanțării, în etapa de contractare, cu menționarea motivelor de respingere, dacă intervine cel puțin una dintre următoarele situații, fără ca enumerarea să excludă alte condiții specifice prevăzute în Ghidul Solicitantului:

- solicitantul nu face dovada că cele declarate prin declarația unică sunt conforme cu realitatea și corespund cerințelor din Ghidul Solicitantului;

- solicitantul nu răspunde în termenele prevăzute.

Decizia de respingere a finanțării se aduce la cunoștința solicitantului prin sistemul informatic MySMIS2021/SMIS2021+și conține, cel puțin următoarele elemente:

a) datele de identificare ale solicitantului și ale cererii de finanțare: titlu, cod unic SMIS;

b) datele de identificare ale reprezentantului legal al solicitantului sau împuternicitului acestuia;

c) conținutul deciziei de respingere;

d) motivele de drept și de fapt ale respingerii proiectului;

e) termenul de contestare și modalitatea de transmitere a contestației;

f) organele împuternicite cu soluționarea contestației;

g) semnătura reprezentantului legal/împuternicit al autorității de management.

Împotriva deciziei de respingere a finanțării solicitantul/liderul de parteneriat poate formula contestație pe cale administrativă, la autoritatea de management, în termenul de 30 zile calendaristice, calculat de la data primirii acesteia prin sistemul informatic MySMIS2021/SMIS2021+.

### **8.9.3. Definitivarea planului de monitorizare a proiectului**

Planul de monitorizare a proiectului este generat de sistemul informatic MySMIS2021/SMIS2021 și este parte integrantă a contractului de finanţare. Pe baza informaţiilor incluse în cererea de finanţare şi, dacă este cazul, a informaţiilor suplimentare solicitate beneficiarului, AM PR SV verifică şi validează indicatorii de etapă în cadrul etapei de contractare, care sunt prevăzuţi în Planul de monitorizare a proiectului.

Planul de monitorizare al proiectului se elaboreaza conform Anexei X – Orientări metodologice Plan de monitorizare. În cadrul acestuia sunt prezentați indicatorii de etapă stabiliți pentru perioada de implementare a proiectului, condițiile și documentele justificative pe baza cărora se evaluează și se probează îndeplinirea acestora în vederea atingerii obiectivelor și țintelor finale ale indicatorilor de realizare și de rezultat prevăzuți în cadrul cererii de finanțare.

În funcție de tipologia proiectelor, solicitanții își vor selecta indicatorii de etapă aplicabili, stabilindu-și termenele de realizare, fără însă a depăși termenele maxime prevăzute în Anexa X - Orientari metodologice privind Planul de monitorizare.

Contractul de finanțare și Manualul beneficiarului cuprind modalitatea de urmărire și măsurile avute în vedere de AM PR SV pentru respectarea Planului de monitorizare de către beneficiarii de finanțare.

Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, aşa cum este prevăzută în contractul de finanţare.

Prin excepție, în cazul în care data de începere a implementării proiectului este anterioară datei de

semnare a contractului de finanţare, indicatorii de etapă vor fi raportati la data semnării contractului de finanţare.

În cazul proiectelor de investiții, indicatorii de etapă se raportează atât la stadiul pregătirii şi derulării procedurilor de achiziții, cât şi la progresul execuției activității de bază.

În selectarea indicatorilor de etapă și completarea Planului de monitorizare, solicitantul de finanțare va avea în vedere mențiunile Capitolului 6 din cadrul ghidului.

În procesul de monitorizare a proiectelor, AM PR SV va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului.

### **8.9.4. Semnarea contractului de finanțare/emiterea deciziei de finanțare**

Contractul de finanțare/ decizia de finanțare, după caz, se generează de sistemul informatic MySMIS2021/SMIS2021+ și se semnează numai în format electronic de către reprezentantul legal/persoanele împuternicite ale autorității de management, după caz, și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.

Planul de monitorizare a proiectului este parte integrantă a contractului de finanțare/ deciziei de finanțare, după caz, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare/decizia de finanțare, după caz.

Modelul standard de contract de finanțare utilizat pentru contractarea proiectelor selectate în urma procesului de evaluare și selecție este cel prezentat în cadrul Anexei XI la prezentul ghid.

**Clauze contractuale generale**

Prin semnarea contractului de finanţare, beneficiarul acceptă termenii şi condiţiile în care va primi finanţarea nerambursabilă şi se angajează să implementeze pe propria răspundere proiectul pentru care primeşte finanţare cu respectarea legislaţiei naţionale şi comunitare.

Beneficiarul se obligă să implementeze proiectul cu respectarea prevederilor contractului de finanțare și ale legislaţiei comunitare şi naţionale în vigoare, fiind răspunzător în faţa AM PR SV Oltenia pentru îndeplinirea obligaţiilor asumate. Astfel, beneficiarul finanțării nerambursabile acordate în cadrul contractului de finanțare are obligația realizării investiției propuse și evaluate în cadrul cererii de finanțare, îndeplinind inclusiv indicatorii asumați. Beneficiarul va realiza cu bună credință activitățile și obligațiile prevăzute prin proiect, la termenele asumate, asigurând co-finanțarea proiectului pentru toate cheltuielile ce nu sunt acoperite de finanțarea nerambursabilă acordată.

Beneficiarul are obligaţia de a implementa proiectul pentru care s-a semnat un contract de finanţare din PR SV Oltenia 2021-2027 în conformitate cu prevederile din cererea de finanţare aprobată. Dacă beneficiarul nu reuşeşte să pună în aplicare proiectul în condiţiile asumate şi stipulate în contractul de finanţare, acesta trebuie să îşi asume eşecul parţial sau total în realizarea obligaţiilor. În acest caz, AM PR SV Oltenia îşi rezervă dreptul de a întrerupe plăţile. Contribuţia din fondurile publice (naţionale şi comunitare) poate fi redusă şi/sau AM PR SV Oltenia poate cere înapoierea, în totalitate sau parţial, a sumelor deja plătite, dacă beneficiarul nu respectă termenii contractuali.

**Modificarea contractului de finanțare**

Pe durata contractului de finanțare părțile pot conveni la modificarea clauzelor şi/sau Anexelor acestuia, prin act adiţional, încheiat în aceleaşi condiţii ca şi contractul. În acest sens, în cazul în care propunerea de modificare a contractului vine din partea beneficiarului, acesta are obligaţia de a o transmite AM PR SV Oltenia însoțită de toate documentele justificative necesare.

În cazul propunerilor de acte adiționale care au ca obiect reducerea valorii indicatorilor ce urmează a fi atinsă prin proiect, valoarea totală eligibilă a Proiectului va fi redusă proporțional, cu excepția cazurilor temeinic justificate.

Beneficiarul îşi asumă integral răspunderea pentru prejudiciile cauzate terţilor din culpa sa pe parcursul implementării proiectului, în conformitate cu prevederile legislaţiei naţionale relevante.

Modificările contractuale legate de perioda de implementare nu pot depăși termenul maxim de 31 decembrie 2029. De asemenea, modificările cu privire la bugetul proiectului nu pot conduce la modificarea valorii totale eligibile a proiectului în afara valorilor minime și maxime admise pentru prezentul apel.

Prin excepție, beneficiarul poate efectua modificări asupra cererii de finanţare, după caz, prin notificare, cu acordul AM PR, sau prin informare. Situaţiile sunt detaliate în modelul de contract de finanţare.

**Atenţie!**

**Nu pot fi efectuate modificări asupra proiectului care să implice modificări ale criteriilor ce au stat la baza procesului de evaluare și selecție.**

Beneficiarul trebuie să cunoască faptul că, dacă pe perioada de valabilitate a contractului intervin modificări de natură să afecteze obiectivul proiectului sau modificări care afectează condiţiile de eligibilitate prevăzute pentru cererea deschisă de proiect în cadrul căreia s-a obţinut finanţarea nerambursabilă, proiectul poate fi declarat neeligibil, finanţarea nerambursabilă se va sista, iar sumele acordate până în acel moment se vor recupera în conformitate cu legislaţia naţională şi prevederile contractuale!

# 9. ASPECTE PRIVIND CONFLICTUL DE INTERESE

(a)Părțile se obligă să ia toate măsurile pentru respectarea regulilor pentru evitarea conflictului de interese, conform art. 61 din Regulamentul nr. 2018/1046 și capitolului 2, secțiunea 2, din OUG nr. 66/2011 precum și în conformitate cu alte reglementări naționale și europene în vigoare;

(b)Părțile din categoria subiecților de drept public au obligația de a urmări respectarea prevederilor Legii nr. 161/2003, în materia conflictului de interese și a incompatibilităților.

(c)Beneficiarii care au calitatea de autoritate contractantă au obligația de a respecta aplicarea prevederilor referitoare la conflictele de interese prevăzute de legislația în materia achizițiilor publice.

(d)Beneficiarii care nu au calitatea de autoritate contractantă au obligația de a respecta aplicarea prevederilor referitoare la conflictul de interese prevăzut în art. 14 și art. 15 din OUG nr. 66/2011, precum și celelalte prevederi legale aplicabile.

# 10. ASPECTE PRIVIND PRELUCRAREA DATELOR CU CARACTER PERSONAL

(a)Solicitanţii/Beneficiarii îşi exprimă acordul cu privire la prelucrarea, stocarea şi arhivarea datelor obținute pe parcursul întregii proceduri premergătoare încheierii Contractului de Finanţare, cât și pe perioada desfăşurării Contractului de Finanțare, în vederea utilizării, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene.

(b)În cazul încheierii Contactului de Finanţare, acesta reprezintă un acord ferm pentru părțile contractante în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul nr. (UE) 679/2016 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE și Legea nr.190/2018, cu modificările și completările ulterioare

(c)Datele cu caracter personal ale grupului țintă și, după caz, ale beneficiarilor finali ai proiectului, ale resurselor umane din cadrul proiectului și ale subcontractorilor nu pot fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului acestora, în condițiile legii.

(d)În verificările efectuate în cadrul procesului de evaluare, selecție, contractare, cât și pe parcursul perioadei de implementare și durabilitate a proiectelor, AM PR Sud Vest Oltenia va utiliza în efectuarea controalelor administrative și de gestiune în domeniul fondurilor structurale, pentru verificări de management și monitorizare a proiectelor în vederea identificării elementelor de risc privind proiectele, contractele, contractanții și beneficiarii, cu scopul de a preveni și de a combate fraudele, sistemul ARACHNE, care reprezintă un instrument informatic integrat elaborat de Comisia Europeană în strânsă cooperare cu unele state membre, utilizat de către autoritățile de management din România pentru evaluarea riscului în procesul de gestiune a programelor operaționale. Datele din sistemul informatic MySMIS2021/SMIS2021+ sunt exportate în sistemul ARACHNE.

# 11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES

## 

## **11.1. Rapoartele de progres**

Rapoartele de progres se generează prin sistemul informatic MYSMIS2021/SMIS2021+ de către beneficiar, vizează trimestrul de implementare și se transmite în maxim 30 de zile de la finalizarea perioadei de raportare. Rapoartele de progres vor fi însoțite de documente justificative.

Verificarea rapoartelor de progres disponibile în aplicăția MySMIS2021/SMIS2021+ este o etapă a procesului de monitorizare a proiectelor în scopul urmăririi progresului acestora și a stadiului indicatorilor de realizare și rezultat, al respectării planului de monitorizare și a realizării indicatorilor de etapă din plan.

Autoritatea de management poate aplica măsuri consolidate de monitorizare și poate să aplice măsurile corective prevăzute în contractul de finanţare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres și pe care are obligația de a le prevedea în contractul de finanțare.

## **11.2. Vizitele pe monitorizare**

Rapoartele de vizită se elaborează de autoritatea de management prin sistemul MySMIS2021/SMIS2021+, în conformitate cu procedurile operaționale interne ale autorității de management și se generează în termen de 10 zile lucrătoare de la data vizitei efectuate la fața locului.

Vizitele de monitorizare pot fi vizite la față locului, speciale de tip ad-hoc, încrucișate, ex-post.

## **11.3. Mecanismul specific indicatorilor de etapă. Planul de monitorizare**

Planul de monitorizare a proiectului este parte integrantă a contractului de finanţare/deciziei de finanţare, după caz, şi cuprinde indicatorii de etapă stabiliţi pentru perioada de implementare a proiectului pe baza cărora se monitorizează şi se evaluează progresul implementării proiectului, precum şi condiţiile şi documentele justificative pe baza cărora se evaluează şi se probează îndeplinirea acestora, în vederea atingerii obiectivelor şi ţintelor finale ale indicatorilor de realizare şi de rezultat prevăzuţi în cererea de finanţare şi asumaţi în contractul de finanţare/decizia de finanţare, după caz.

Planul de monitorizare include, de asemenea, valorile ţintelor finale ale indicatorilor de realizare si de rezultat care trebuie atinse ca urmare a implementării proiectului, precum şi valorile de bază/de referinţă ale acestora, dacă există.

Indicatorii de etapă se corelează cu activitatea de bază declarată de beneficiar în cererea de finanţare, precum şi cu rezultatele aşteptate ale proiectului. Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, aşa cum este prevăzută în contractul de finanţare/decizia de finanţare

în cazul proiectelor de investiţii, indicatorii de etapă se raportează atât la stadiul pregătirii şi derulării procedurilor de achiziţii, cât şi la progresul execuţiei lucrărilor, aferente activităţii de bază.

# 12. ASPECTE PRIVIND MANAGEMENTUL FINANCIAR

Pe toată perioada de implementare a proiectului se vor transmite cererile de prefinanţare/plată/rambursare în conformitate cu „Graficul cererilor de prefinanţare/plată/rambursare și cu OUG 133/2021 privind gestionarea financiară a fondurilor și HG 829/2022 privind normele de aplicare a OUG 133/2021.

Cheltuielile aferente Proiectului sunt eligibile cu condiţia că acestea să fie cuprinse în Cererea de Finanțare/Bugetul Proiectului aprobat/ă care constituie Anexă la contractul de finanțare.

În cazul solicitării la rambursare a cheltuielilor cu taxa pe valoarea adaugată eligibilă aferentă cheltuielilor eligibile efectuate în cadrul contractului de finanțare, beneficiarii vor completa anexa 1 sau 3 din Ordinul 4013/5316/2023 (Anexa XII și XIII la ghid) privind aprobarea instrucțiunilor de aplicare a prevederilor art. 9, alin 1 si 2 din HG 873/2022.

## **12.1. Mecanismul cererilor de prefinanțare**

Pentru un proiect finanțat din acest apel, se poate acorda prefinanţare în tranșele maxime precizate în art 18. din OUG 133/2021 cu modificările și completările ulterioare, fără depășirea valorii totale eligibile a acestuia.

Tranșă solicitată, împreună cu soldul nejustificat al prefinanţării, prin cereri de rambursare, nu poate depăși procentul indicat în art. 18 din OUG 133/2021 cu modificările și completările ulterioare.

Pentru proiectele implementate în parteneriat, prefinanţarea poate fi solicitată de unul dintre parteneri și este proporțională cu sumele aferente activităților acelui partener din valoarea totală eligibilă a contractului de finanatare.

Cu excepția primei tranșe de prefinanţare acordate, următoarele tranșe de prefinanţare se acordă cu deducerea sumelor nejustificate din tranșa anterioară acordată.

Beneficiarul/liderul de parteneriat care a depus o cerere de prefinanţare are obligația depunerii unei/unor cereri de rambursare care să cuprindă cheltuieli efectuate din tranșa de prefinanţare acordată, în cuantumul și în termenele precizate la art. 18 din OUG 133/2021 cu modificările și completările ulterioare.

Beneficiarii/liderii de parteneriate/partenerii au obligația de a restitui integral sau parțial prefinanțarea primită în cazul în care nu justifică prin cereri de rambursare utilizarea acesteia.

## **12.2. Mecanismul cererilor de plată**

Mecanismul cererilor de plată poate fi aplicat prezentului apel în conformitate cu capitolul V din OUG 133/2021 cu modificările și completările ulterioare.

După primirea facturilor pentru livrarea bunurilor/prestarea serviciilor/execuția lucrărilor recepționate, acceptate la plată, a facturilor de avans în conformitate cu clauzele prevăzute în contractele de achiziții aferente proiectelor implementate, acceptate la plată, a statelor privind plata salariilor (dacă este cazul apelului), beneficiarul poate depune la AM cererea de plată și documentele justificative aferente acesteia.

Pentru proiectele implementate în parteneriat, liderul de parteneriat va depune cererea de plată, iar AM va vira sumele solicitate, după efectuarea verificărilor, în conturile liderului sau partenerilor care au angajat cheltuielile respective. Pentru facturi externe se va avea în vedere cursul BNR din data emiterii facturii. Diferențele de curs valutar rezultate în urma efectuarii plăților externe sunt suportate de către liderul de parteneriat/partener/parteneri.

Sumele primite un baza cererilor de plată nu pot fi utilizate pentru o altă destinație decât cea pentru care au fost acordate.

De asemenea, beneficiarul se va asigura că îndeplinește indicatorul/indicatorii de etapă precizați în planul de monitorizare și care poate/pot condiționa autorizarea cererii de plată.

Verificarea și plata cererii de plată se vor efectua în termenele precizate în art. 22, alin 7 din OUG 133/2021 cu modificările și completările ulterioare cu mențiunea că pentru verificare și autorizare termenul poate fi întrerupt de posibile clarificări. De asemenea, efectuarea plății va fi condiționată de existența de resurse în conturile autorității de management.

În termenul precizat de art 22, alin 10 din OUG 133/2021 cu modificările și completările ulterioare, beneficiarul este obligat să depună o cerere de rambursare aferentă cererii de plată.

Beneficiarii/liderii de parteneriat/partenerii au obligația restituirii integrale sau parțiale a sumelor virate în cazul proiectelor pentru care aceștia nu justifică prin cereri de rambursare utilizarea acestora.

## **12.3. Mecanismul cererilor de rambursare**

Mecanismul cererilor de rambursare poate fi aplicat prezentului apel în conformitate cu capitolul V din OUG 133/2021 cu modificările și completările ulterioare.

Verificarea și plata cererii de rambursare se vor efectua în termenele precizate în art. 25, alin 2, alin 3 din OUG 133/2021 cu modificările și completările ulterioare cu mențiunea că pentru verificare și autorizare termenul poate fi întrerupt de posibile clarificări. De asemenea, efectuarea plății va fi condiționată de existența de resurse în conturile autorității de management.

Nedepunerea de către beneficiar/lider de parteneriat a unor documente adiționale sau clarificări solicitate de autoritatea de management în termenul prevăzut în contractul de finanțare/manualul beneficiarului atrage respingerea parțială sau totală, după caz, a cererii de rambursare.

De asemenea, beneficiarul se va asigura că îndeplinește indicatorul/indicatorii de etapă precizați în planul de monitorizare și care poate condiționa autorizarea cererii de rambursare.

Pentru proiectele implementate în parteneriat, liderul de parteneriat va depune cererea de rambursare, iar AM va vira sumele solicitate, după efectuarea verificărilor, în conturile liderului sau partenerilor care le-au efectuat, fără a aduce atingere contractului și prevederilor acordului de parteneriat, parte integrantă a acestuia.

## **12.4. Graficul cererilor de prefinanțare/plată/rambursare**

Finanțarea va fi acordată, în baza cererilor de prefinanțare/rambursare/plată, elaborate și transmise prin sistemul MYSMIS 2021 în conformitate cu Graficul de depunere a cererilor de prefinanțare/plată/rambursare a cheltuielilor, declarat și actualizat de beneficiar în sistemul MYSMIS 2021.

Graficul cererilor de prefinanțare/rambursare/plată va deveni anexă la contractul de finanțare. Acesta va fi întocmit de solicitant/beneficiar ținând cont de planul de monitorizare ce include indicatorii de etapă, graficul de execuție al lucrărilor pentru a asigura un flux de disponibil care că permită implementarea cu succes a proiectului în cauza.

## **12.5. Vizitele la fața locului**

Conform Regulamentului (UE) nr. 2021/1060, Art. 74, Autoritatea de Management va efectua vizite pe teren pentru a verifica dacă produsele şi serviciile au fost furnizate şi dacă cheltuielile declarate de beneficiarii proiectelor au fost efectuate şi sunt în conformitate cu regulamentele Comunităţii şi cu legislaţia naţională.

Verificările pe teren au că scop, fără a se limita la următoarele:

* să asigure că proiectul se realizează conform condiţiilor contractuale, în mod special conform planului de monitorizare în care pot interveni elemente financiare şi activităţilor descrise în cererea de finanţare;
* să constate livrarea produsului sau prestarea serviciului în conformitate cu termenii şi condiţiile contractului economic, evoluţia fizică şi respectarea normelor UE privind publicitatea, stadiul fizic de realizare a proiectului;

Ca regulă generală, în perioada de implementare a proiectului, AM va efectua o vizită obligatorie la cererea finală de rambursare.

# 13. MODIFICAREA GHIDULUI SOLICITANTULUI

## **13.1 Aspectele care pot face obiectul modificărilor prevederilor ghidului solicitantului**

Aspectele prevăzute în cadrul prezentului Ghid se raportează la legislația în vigoare. Modificarea prevederilor legale în vigoare poate determina AM PR SV Oltenia să solicite documente suplimentare și/sau respectarea unor condiții suplimentare față de prevederile prezentului ghid pentru conformarea cu modificările legislative intervenite.

**Atenţie!**

**Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid.**

Identificarea unor aspecte ce pot îmbunătăți procesul de evaluare, selecție și contractare poate determina solicitări de documente suplimentare din partea AM PR SV Oltenia, solicitări la care potențialii beneficiari au obligația de a răspunde, în caz contrar cererea de finanțare putând fi respinsă din procesul de evaluare, selecție și contractare.

## **13.2 Condiții privind aplicarea modificărilor pentru cererile de finanțare aflate în procesul de selecţie (condiții tranzitorii)**

Pentru aplicarea celor menționate la secțiunea 13.1, AM PR SV Oltenia poate emite unul sau mai multe corrigenda sau instrucțiuni de modificare/completare a prevederilor prezentului ghid, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare, selecție și contractare.

În funcție de modificările intervenite, AM PR SV Oltenia se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului.

# 14. ANEXE

- Anexa I: Lista comună a acronimelor și abrevierilor/prescurtărilor și Glosar

- Anexa II: Structura cererii de finanţare și instrucţiuni completare

- Anexa III: Lista de verificare – etapa contractuală

- Anexa IV: Grila de evaluare tehnică și financiară

- Anexa V: Grila de analiză a conformității SF TIC

- Anexa VI: Grila de analiză a conformității PT TIC

- Anexa VII: Grila de analiză a criteriilor 5.7.1 și 5.7.2

- Anexa VIII: Grila de analiză teme orizontale și DNSH

- Anexa IX: Metodologie verificare DNSH

- Anexa X: Orientări metodologice privind elaborarea Planului de monitorizare

- Anexa XI: Contractul de finanțare (model)

- Anexa XII: Declaratie eligibilitate TVA cost mai mic de 5 000 000 EUR (inclusiv TVA)

- Anexa XIII: Declaratie eligibilitate TVA cost total mai mare de 5 000 000 EUR (inclusiv TVA)

**Model documente ce însoțesc cererea de finanțare/contractul de finanţare**:

- Modelul A – Declarația unică

- Modelul B – Consimțământ privind prelucrarea datelor cu caracter personal

- Modelul C - Acord de parteneriat

- Modelul D - Hotârâre de aprobare a proiectului (model orientativ)

- Modelul E - Declaraţia privind realizarea de modificări pe parcursul procesului de evaluare

- Model F – Certificarea aplicaţiei

- Model G - Tabel centralizator privind justificarea costurilor

- Model H - Lista de servicii/active necorporale/echipamente

- Modelul I – Macheta financiară

1. https://digital-strategy.ec.europa.eu/ro/library/digital-economy-and-society-index-desi-2022; [↑](#footnote-ref-1)
2. Jalonul 144 - Intrarea în vigoare a Legii privind guvernanța serviciilor de cloud pentru administrația publică (T2/2022) realizat prin OUG nr. 89/2022 privind înfiinţarea, administrarea şi dezvoltarea infrastructurilor şi serviciilor informatice de tip cloud utilizate de autorităţile şi instituţiile publice; [↑](#footnote-ref-2)
3. Jalonul 145 - Intrarea în vigoare a noii legi privind interoperabilitatea (T2/2022) realizat prin Legea nr. 242 din 20 iulie 2022 privind schimbul de date între sisteme informatice şi crearea Platformei naţionale de interoperabilitate; [↑](#footnote-ref-3)
4. Jalonul 146 - Intrarea în vigoare a legii privind securitatea rețelelor 5G (T2/2021) realizat prin Legea nr. 163/2021 - adoptarea unor măsuri referitoare la infrastructuri informatice și de comunicații de interes național și condițiile implementării rețelelor 5G; [↑](#footnote-ref-4)
5. Jalonul 150 - Adoptarea Strategiei naționale privind securitatea cibernetică 2021-2026 (T4/2021) realizat prin Hotărârea de Guvern nr. 1.321 din 30 decembrie 2021 privind aprobarea Strategiei de securitate cibernetică a României, pentru perioada 2022-2027, precum şi a Planului de acţiune pentru implementarea Strategiei de securitate cibernetică a României, pentru perioada 2022-2027 și Jalonul 151 - Intrarea în vigoare a Legii privind apărarea și securitatea cibernetică a României (T4/2022) realizat prin Legea nr. 58 din 14 martie 2023 privind securitatea şi apărarea cibernetică a României, precum şi pentru modificarea şi completarea unor acte normative; [↑](#footnote-ref-5)
6. Investiția 1 - Implementarea infrastructurii de cloud guvernamental și Investiția 2 - Dezvoltarea cloudului și migrarea în cloud din componenta 7 - Transformarea digitală a PNRR; [↑](#footnote-ref-6)
7. Investiția 8 - Carte de identitate electronică și semnătura digitală calificată din componenta 7 - Transformarea digitală a PNRR; [↑](#footnote-ref-7)
8. https://digital-strategy.ec.europa.eu/ro/policies/europes-digital-decade; [↑](#footnote-ref-8)
9. A se vedea art. 12 (2) din Legea nr. 242/2022 privind schimbul de date între sisteme informatice şi crearea Platformei naţionale de interoperabilitate; [↑](#footnote-ref-9)
10. Principiu descris în Regulamentul (UE) 2018/1.724 al Parlamentului European şi al Consiliului din 2 octombrie 2018 privind înfiinţarea unui portal digital unic (gateway) pentru a oferi acces la informaţii, la proceduri şi la servicii de asistenţă şi de soluţionare a problemelor şi de modificare a Regulamentului (UE) nr. 1.024/2012; [↑](#footnote-ref-10)
11. https://mfe.gov.ro/wp-content/uploads/2022/08/0289aed9bcb174a18d17d7badb94816f.pdf [↑](#footnote-ref-11)
12. În corelare cu Anexa 2 la HG nr. 941/2013 privind organizarea şi funcţionarea Comitetului Tehnico-Economic pentru Societatea Informaţională, cu modificările și completările ulterioare; [↑](#footnote-ref-12)
13. https://www.mcid.gov.ro/prelungire-termen-consultare-nrri-11813/; [↑](#footnote-ref-13)
14. (9^1) Autorităţile administraţiei publice locale pot migra, respectiv rula în Platformă serviciile publice electronice şi serviciile informatice utilizate pentru operaţiunile administrative proprii, în limita resurselor disponibile ale Platformei. [↑](#footnote-ref-14)
15. A se vedea art. 12 (2) din Legea nr. 242/2022; [↑](#footnote-ref-15)
16. Principiu descris în *Regulamentul (UE) 2018/1.724 al Parlamentului European şi al Consiliului din 2 octombrie 2018 privind înfiinţarea unui portal digital unic (gateway) pentru a oferi acces la informaţii, la proceduri şi la servicii de asistenţă şi de soluţionare a problemelor şi de modificare a Regulamentului (UE) nr. 1.024/2012*; [↑](#footnote-ref-16)
17. Spre exemplu, pentru soluţiile de teleasistenţă digitală (digital telecare) nu este obligatorie; [↑](#footnote-ref-17)
18. Se vor vedea cerintele din art. 13 din *Regulamentul (UE) 2018/1.724 al Parlamentului European şi al Consiliului din 2 octombrie 2018 privind înfiinţarea unui portal digital unic (gateway) pentru a oferi acces la informaţii, la proceduri şi la servicii de asistenţă şi de soluţionare a problemelor şi de modificare a Regulamentului (UE) nr. 1.024/2012*, ce va intra în vigoare din 12 decembrie 2023; [↑](#footnote-ref-18)
19. A se avea în vedere inclusiv https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/ [↑](#footnote-ref-19)
20. Se vor vedea și documentaţiile pentru proiectele de finanţare care au o componentă specifică domeniului tehnologiei informaţiei şi comunicaţiilor prevăzute la art. 4 (1) din HG nr. 941/2013, cu modificările și completările ulterioare; [↑](#footnote-ref-20)
21. Un exemplu de Studiu de Fezabilitate realizat pentru servicii publice digitale pentru cetățeni și firme (Implementarea infrastructurii de cloud guvernamental) se poate găsi la următoarea adresă: https://www.adr.gov.ro/wp-content/uploads/2023/02/Studiu\_Fezabilitate\_I1\_PNRR.pdf; [↑](#footnote-ref-21)
22. Un exemplu de Proiect tehnic realizat pentru servicii publice digitale pentru cetățeni și firme (Implementarea infrastructurii de cloud guvernamental) se poate găsi la următoarea adresă: https://www.adr.gov.ro/wp-content/uploads/2023/02/Proiect\_Tehnic\_I1\_PNRR.pdf; [↑](#footnote-ref-22)